
MALE I VELIKE DRŽAVE 

U posljednje vrijeme postavlja se vrlo često pitanje o mogućnosti 
postojanja, održavanja i nastajanja malih država. 

I u suvremenom osjećanju, u aktualnoj suvremenoj psihozi opaža se 
naklonost stvaranju i održavanju velikih država. 

Svakako je vrijedno utvrditi osnovni razlog ovakvoj naklonosti. Mi¬ 
slim, da danas moramo gledati razlog u strahu; strah je onaj činil ac, 
koji određuje stajalište o malim i velikim državama. Smatra se, naime, 
da su samo velike države u stanju pružiti dovoljan vojnički otpor nepri¬ 
jateljskim napadima. I to je, svakako, točno. 

Sad se, naravno, nameće pitanje, da li se iz ovoga elementa straha 
mora povući kao jedino pravilna principijelna orijentacija formiranje 
velikih država i dosljedno tome uklanjanje odnosno likvidiranje malih 
država. 

Time se mora misliti barem na države, kao što su Belgija, Nizo¬ 
zemska, Danska, Švicarska, Grčka, Bugarska i Baltičke države. 

U principijelnoj orijentaciji morala bi se promatrati evrop¬ 
ska karta i razvitak evropskoga života bez tih država. 

Za naše razmatranje nije važan pogled kud bi koja od ovih država 
nestala. 

U dosljednom pogledu, na izvoru straha, ovakve bi države nestale 
u okviru većih država, u kojima je nosilac državne moći onaj narod, koji 
je imao moć i mogućnost, da sebi kao veći namakne ovakvu malu državu, 
odnosno mali narod. Time utvrđujemo ulazak maloga naroda u predo- 
minantnu sferu velikoga naroda, koji posjedom vlasti i veličine određuje 
i nameće novi povijesni put malom narodu. 

U principijelnom pogledu nestanka malih država, kojima su nosioci 
mali narodi, logično bi bilo gledati u krajnjoj liniji i nestanak malih 
naroda, jer — ako se smatra, da je nemoguć narod sasvojom državom, 
onda je logično očekivanje, da je u još nemogućnijem položaju narod bez 
svoje države. 

Dakle suvremena psihoza straha, kad se kristalizira principijelno, 
predstavlja u svojim posljedicama najprije prista¬ 
janje na likvidaciju malih država, a onda i na 1 i- 

kvidaciju malih naroda i malih narodnosti, kao bes¬ 
pomoćnih faktora u borbi i životu naroda. 

Prirodno bi bilo, međutim, da se na faktoru straha izgrađuje kon¬ 
cepcija samoobrane, no u suvremenoj psihozi straha iskače koncepcija 
bespomoćnosti i rezignacije, t. j. psihološki uslov za principijelnu ori¬ 
jentaciju nestanka. Drugim riječima, mjesto odvažnosti kukavičluk. 

Nije, naime, jasno, da li psihoza straha, u kvalifikaciji, da se male 
države-nikako ne mogu obraniti od velikih država ima doista potpuno 
opravdanu i apsolutnu vrijednost. 

Treba imati na umu jednu stvar: rat u svojoj biti nastaje u razlozima 
između velikih država, i prema tomu, uvijek mora biti među 
izgubljenima i pobjeđenima i velikih država, čime je 
jasno utvrđeno, da za podređen položaj i gubitak nisu uključene tek samo 
male države i mali narodi, nego isto tako i još više svaka od 
velikih država. 

Uzmimo da danas nastupi rat. Svakako je razumljivo, da na kojojgođ 
strani bude izgubljen rat, da bi na toj strani bilo i velikih država. 

Kakvog sad ima principijelnog razloga, da male države budu nosioci 
psihoze straha u bespomoćnosti i rezignaciji, kad je savršeno jasno, da u 
položaj izgubljenoga može, i mora doći, i velika država. 

Teza potpune izgubljenosti za male države i male narode mogla bi 
imati samo u tome slučaju apsolutnu i trajnu vrijednost, kad bi postojala 
mogućnost, da se sve velike države dogovore i usklade 
za trajnu likvidaciju malih država i malih naroda. 

Međutim, isključujući teoretsku mogućnost ovakvog sklada i dogo¬ 
vora među velikim državama, a gledajući historijski i praktično, potpuno 
je nemoguće, da bi se sve velike države trajnije sporazumile u 
ovakvom gledištu. A neka se samo jedna velika država nađe izvan mo¬ 
gućeg dogovora, oko nje su sve male države. 

Po ovome je jasno, da u suvremenoj psihozi straha nema dovoljno 
logičnog razloga za razvijanje teza o bespomoćnosti i rezignaciji malih 
država i naroda, nego naprosto razvijanje teza o samoobrani. 

Treba se sjetiti, da su veliki svjetski rat vodile velike države, a na¬ 
stala je sva sila malih država. 

Ne moraju, dakle, nestatini malinarodini male države, 
— makar je točno, da se mali narod ne može oprijeti jednakim uspjehom 
velikom narodu, — atozato, što je sasvim krivo i neisprav¬ 
no postaviti historijski skup događaja u suprotnost 
velika država — mala država; velika država mora 
uspjeti — mala država mora izgubiti. 


Ništa to ne znači, što pojedine male države i mali narodi povremeno 
gube, jer se to događa i velikim državama i velikim narodima. 

Ovim je, mislim, jasno pokazano da je nevažno i nevaljalo stajalište, 
kako se male države moraju plašiti za svoj opstanak zbog toga, što se ne 
mogu spasiti u sukobu sa kojom velikom državom. 

Mnogo je, međutim, opasniji za male narode i male države ekonomi- 
zam, a osobito u shvaćanju internacionalnoga kapitalizma i marksističkog 
materijalizma. 

Jer na koncu konaca, postojanje naroda, bogatstvo naroda, potpuno 
svijesnih i izgrađenih, predstavlja viši stupanj kulturnoga i diferencira¬ 
noga života. 

Otuda je duh Evrope, ili ono što bi mogli nazvati evropeizam: kul- 
turnost, tradicija, bogatstvo razvijenih individualizama, ličnih i na¬ 
rodnih, nasuprot, recimo, amerikanizmu, koji je u biti svojoj ekono¬ 
mi z a m. 

Ako dakle išto prijeti i malim i velikim narodima, i malim i velikim 
državama, onda je to duh ekonomizma, nasuprot duhu kulturnosti, tra¬ 
dicije i općeg i pojedinačnog individualizma. 

Taj duh ekonomizma pojavljuje se pod različitim oblicima, kao što 
su nedovoljna prosvjećenost širokih masa, težnja visokom standardu 
života jedino u izrazu veće potrošnje materijalnih dobara, i pojava ma¬ 
terijalističkih koncepcija u izrazu marksizma i kapitalističke korisnosti. 

Prema tome neprijatelji evropske kulturnosti i tradicionalnosti jesu 
neprosvjećenost, malograđansko uživanje visokog 
standarda života, kapitalizam i marksizam, i u ovim ele¬ 
mentima je nužno tražiti opasnosti, koje se pojavljuju za unutrašnji život 
Evrope, pa prema tome i male i velike narode i države Evrope. 

Ako jedan, na primjer, Englez želi uzdržati standard života deset 
puta viši od nekog drugog Evropejca, onda Evropa ne može biti mirna, 
jer konačno niti Evropa niti itko drugi ne prima ništa u zamjenu za tako 
visoku plaću, koju ima prosječni Englez. Kad jedan liječnik liječi i puno 
zarađuje, tu se vidi neka izmjena vrijednosti: novac i liječenje. No u 
konkretnom slučaju Engleza nema izmjene nikakvih vrijednosti, nego 
samo jednostrano uzimanje. Sasvim je razumljivo, da se na ovakvom 
stanju korisnosti ne može razviti nikakva etika dubljeg i universalnijeg 
značenja, a kulturnosti zapravo i nema bez etičnosti. 

Isto tako i marksizam sa svojom tezom o borbi klasa ne razvija 
nikakvu podlogu za kultumost Evrope. Klasa je jedan potpuno zatvoreni 
psihološki kolektiv i po svojoj dinamici, a dakle i etici teži uništenju 
druge neke klase, odnosno svojoj diktaturi. Kako je bitni nosilac klasne 


svijesti ekonomski činilac, naravno je, da se izvan toga faktora niti) traže 
niti priznaju neki drugi bitni faktori. 

Dakle, ovaj duh ekonomizma, koji konačno počinje borbu za različite 
rude, petrolej, životne prostore, a ne ideje, polako počinje dovoditi do 
apsurda shvaćanje u nekim malim narodima i državicama. U tom 
d u h u se čini mnogima smiješan neki mali narod i neka mala država, a 
nikako u duhuevropske kulturnosti, tradicije i etike. 
I taj se duh ne može nikako drukčije suzbijati, do li intenzivnim prosvje¬ 
ćivanjem masa u vertikalnom smislu (ne do osnovne škole), do li ukla¬ 
njanjem marksističke doktrine, do li podrivanjem kapitalizma i nekulti- 
viranog malograđanskog života. 

To što je Evropa nacionalna, svakako je dobro, ali nacionaliziranost 
je ta suviše neduhovna, neetična, nekulturna, suviše simplicistička i tota- 
litarizirana. Najveći dio Evropljana proživljava ideje propagandistički, 
površno i komotno, malograđanski. 

Veliki znanstvenjaci vrijede toliko, koliko unose korisnost, a ne 
koliko otkrivaju prirodu života, veliki književnici i umjetnici toliko ko¬ 
liko zabavljaju, bolje reći razonođuju, a ne koliko razotkrivaju bogatstvo 
ljudske đuševnosti. Jednom riječi, tragedija Evrope je u tome, 
što je površno kršćanska u svojoj borbi z a pravdu, slo¬ 
bodu i različite principe i što je površno filozofska, 
kulturna. 

Duh ekonomizma je plitak duh, horizontalan, dok je duh kulturnosti 
vertikalan duh. 

Meni još uvijek više imponiraju sve one mnoge stare borbe, negoli 
borbe za petrolej, jer su bile na ljestvici kulturnog upinjanja čovje¬ 
čanstva, dok je, na primjer, svjetski rat bio u svojoj biti ekonomski, ka¬ 
pitalistički i posve beziđejni rat, koji se nije ni mogao drukčije završiti, 
do li stvaranjem jedne reakcionarne kapitalističke ustanove, kakva je 
Liga naroda, i jednim smiješnim ugovorom i reparacijama, kako je na¬ 
činjeno u Versaillesu. 

Španjolski građanski rat je užasno krvav rat, ali nitko ne može 
negirati, da je to i idejni rat, i veliki dio od onih, koji su tamo ginuli, 
poginuo je u nekom idejnom opravdanju, što se ne može reći ni za 
najmanji dio onih, koji su poginuli u svjetskom ratu. Za kakvu su ideju, 
na primjer, ginuli austrijski vojnici? — Za cara! — smiješno. 

Ako bi mali narodi i male države htjele vidjeti svoj neki principijelni 
spas, onda je to moguće, meni se čini, samo u slomu kapitalistič¬ 
kog internacionalizma i kapitalističkih država, u 
slomu marksizma i boljševizma, i u regeneraciji 
kršćanstva i kulturnosti Evrope. 


Inače se svi računi svode na to, tko umije bolje pogoditi ratni ishod, 
i orijentirati se na »pravu« stranu, kao što je to bilo za vrijeme svjetskog 
rata. Pa tko bude na »pravoj« strani, ostat će, bio mali ili veliki, a tko 
na »krivoj«, izgubit će. 

Da je, na primjer, gospodin Beneš kalkulirao svoj apsolutni odnos 
na Poljsku mjesto na Rusiju, možda bi bolje prošao. No on je govorio, 
da mu nema smisla biti s Poljskom, jer će između Poljske i Njemačke 
sigurno doći do rata zbog Koridora, a za Češku nema nikakva smisla da 
se svađa s Nijemcima zbog onoga, što se Čeha ništa ne tiče. 

Očevidno je, da kle, da se problem malih naroda i malih država svodi 
ili na »novi« duh ili na bolju kartu. 

U problemu malih i velikih država nije opravdano gledati sve pred¬ 
nosti i vrijednosti u velikim državama i narodima. 

Konačno, ako ispoređujemo i današnje male države s velikima, i sa¬ 
dašnje velike države sa njihovim stanjem od prije pedesetak godina, 
morat ćemo doći do rezultata, koji malim državama daju smisao prednosti 
u mnogim stvarima. 

Smatram, da pitanje treba postaviti sasvim jednostavno: u kojim se 
državama narod osjeća zadovoljnijim? Ako bi se išlo od države do države, 
male države bi u Evropi odnijele pobjedu. To je svakako činjenica, koju 
ne može oboriti dokazivanje, da je jedna velika država bogatija od svih 
malih država zajedno. Istina je, da je prosječni nivo bogatstva u velikim 
državama vrlo visok, no to je imaginarni, računski nivo, dok je takav pro¬ 
sječni nivo u malim državama stvarni životni nivo. Naime, u velikim je 
državama akumulacija kapitala u rukama manjine golema, pa je onda 
naravno, da prosječna brojka iziđe imaginarna. No u malim je državama 
novac bolje raspoređen, pa je prosječna brojka realna. To dokazuju skoro 
sve male države. Ako se uspoređuje ma koja velika zapadnoevropska 
država s ma kojom malom zapadnoevropskom državom, bolje je u maloj 
državi; ako se uspoređuje ma koja istočnoevropska velika država s ma 
kojom malom državom, bolje je u maloj državi. 

Bolje je u Nizozemskoj, Danskoj ili Švicarskoj, negoli u Njemačkoj 
ili Francuskoj; bolje je u Finskoj, Litvi i Madžarskoj, negoli u Rusiji ili 
Poljskoj. Bolje u osjećanju naroda, bolje u ekonomskom pogledu, bolje 
u kulturnom pogledu, bolje u moralnom pogledu. 

Prosječni čovjek u malim državama bolje se 
osjeća od prosječnog čovjeka u velikim državama, 
— i zbog toga je apsolutno čudno, otkud ljudi dolaze do besmislenih 
teorija proti malim državama, kad ove činjenično dokazuju vrijednost I 
opravdanost svojega opstanka. Nutrašnja vrijednost malih država apso¬ 
lutno je nesumnjiva, a nema inače nikakvoga općega i objektivnoga 

dokaza, da su takve države besmislene, suvišne, nemoguće i tako slično. 
To, što nekakvim kapitalističkim koncentracijama smetaju nekakve ca¬ 
rinske i novčane barijere, ili što marksistička doktrina ne može organi¬ 
zirati diktaturu od nekoliko ubojica nad cijelim svijetom »slobodnih« 
republika, to nisu nikakvi argumenti. Dvije hiljade godina evropskoga 
života pokazalo je, da se moralo srušiti silno rimsko carstvo, Napoleonovo 
carstvo, tursko carstvo, austrijsko carstvo, rusko carstvo sve sa moćnim 
oružjem u ruci na onome, što ne će da bude zajedno i jedinstveno. 

Niti danas ne će uspjeti ni kapitalističkim, nd marksističkim, ni 
životnoprostorskim, ni imperijalističkim tendencijama oboriti vrijednosti 
mogućnost opstanka malim narodima i malim državama. 

Moć i moćnost velikih država služi, htjele one ili ne, i zato, da oba¬ 
raju i ruše trulost onih veličina, koje su zato sazrele. U velikom svjet¬ 
skom ratu srušena je moćna i trula Austro-UgarSka, moćna i trula Tur¬ 
ska, moćna i trula Rusija. 

Zašto, dakle, da strah i bespomoćnost pripadaju samo malim naro¬ 
dima i malim državama? 

No, istaknuvši unutrašnju vrijednost malih naroda i država, ne može 
se povući zaključak, da bi veliki narodi i velike države bile bez vri¬ 
jednosti. Ja sam naročito istakao, da se prosječni čovjek u maloj državi 
osjeća bolje od prosječnoga čovjeka u velikoj državi, upirući na činje¬ 
nično stanje. 

Međutim, velike narode i velike države treba gledati u sasvim dru¬ 
goj perspektivi, i onda ćemo dobiti odgovor i razumijevanje za takvo 
stanje. 

Danas je sasvim jasno, da ono što' se zove stvaranje svjetske povijesti, 
nošenje sudbine čovječanstva, pripada velikim narodima i velikim drža¬ 
vama. Oni su nosioci ideja, oni su imperijalisti duha i odluka. Pogledajmo 
sadašnje stanje. Zar pada na pamet Belgijancima, Holanđanima, Dan¬ 
cima, Fincima, Portugižanima ili Bugarima i njihovim vođama, da se 
ističu vođama svijeta, kontinenata, i kormilarima međunarodne povijesti? 
Ni najmanje, — oni, ako nešto hoće, mogu sve svoje snage uložiti u 
prosječni nivo svoga naroda: kulturni, ekonomski i politički. Vođe velikih 
naroda, državnici velikih naroda, duhovi velikih naroda ističu apsolutno 
svi svoje svjetsko misionarstvo i poslanje. I taj osjećaj imperijalističkog 
idejnog poslanja, odlučivanja i vođenja svojstven je ne samo možda 
vođama, nego svakom malom čovjeku u velikim narodima. Prema tome, 
osjećanje velikih naroda pokazuje upinjanje u vođama, da se izvrši neka 
misija, koja uvijek zahtijeva izuzetne i velike napore, koji čine sasvim 
nužno, da se prosječni čovjek osjeća lošije od onoga, koji pripada malom 


narodu i maloj državi, a koja je izvan funkcije, osjećanja ovakvog mi¬ 
sionarstvo. Francuski se čovjek vrlo loše osjećao u misionarskoj funkciji 
Napoleona. Tako je i danas. 

Istina je doduše, da se, na primjer, engleski prosječni čovjek ne 
osjeća loše u svom imperijalizmu, a to je stoga, što om i ne vrši nikakvo 
misionarstvo, nego tek pljačku. 

Nitko ne može tvrditi, da bi misionarstva velikih naroda i država 
ostajala bez posljedica. 

Ideje, duh, uredbe, utjecaj se širi, pa zato, na primjer, i govorimo o 
istočnoevropskoj i zapadnoevropskoj kulturi. No, ipak, rimskog i bizant¬ 
skog carstva nema. 

Ako bismo, dakle, htjeli naglasiti veliku razliku između malih i velikih 
naroda i država^ pogotovo danas, onda moramo istaknuti naglašeni 
karakter centripetalnoga pogleda u malih država i 
karakter imperijalističkog misionarstva u velikih 
država. Naravno, da se iz ovog ne može zaključiti, da i male države 
ne vrše nikakvu kulturnu, ekonomsku i idejnu misiju, ali je ipak ovo 
nešto drukčije od stvaranja historijskih epoha, koje definiraju veliki na¬ 
rodi i velike države. 

Toga se misionarskog utjecaja ne može nikada osloboditi nijedan 
mali narod i nijedna mala država, jer ga se ne mogu osloboditi ni velike 
države. Utjecaj francuske revolucije na velike i male države je nesumnjiv. 

Dakako, u tome misionarskom imperijalističkom nastupu velikih 
država može doći i do zauzimanja teritorija malih naroda, no povijest 
pokazuje, da na takvom nestanku malih država nije moguće izgraditi 
teoriju o besmislenosti, bespomoćnosti i principijelnoj suvišnosti malih 
država jer se one ponovno pojavljuju na raspadu i trulosti tako zvanih 
velikih država. 

Prema tome, suvremeni strah ne može biti temelj nikakvoj princi¬ 
pijelnoj orijentaciji u pogledu malih naroda i malih država. 

Ivan Oršanić 


PODNE U MASLINIKU 


Zvone motike maslinikom 
tužne napjeve pjeskovitih njiva, 
marni težaci prebiru zemlju 
kao da — zlato skriva. 


Sunce se diglo visoko, 
na njivama umiru zvuci ... 
težaci na go sjedaju kamen 
s kruhom i smokvama u ruci. 

Jerko Skračić 


340 


341 


POVODOM STOGODIŠNJICE PRVE PLOVIDBE 
PAROBRODA IZ EVROPE U AMERIKU 

Prvi hrvatski parobrodi 

(G. 1838.—1938.) 

U koliko povijest ljudskoga roda bilježi uspjehe pojedinaca na moru. 
dva su imena u njoj zapisana kao najslavnija: ime Krištofa Kolomba i ono 
Roberta Fultona. Prvi se je drznuo, da s tri neznatne karavele, koje, sve 
tri zajedno, nisu nosile ni 300 tona, zaplovi nepoznatim Oceanom, namje¬ 
rom, da ploveći, po kompasu, put Zapada, dospije u Istok, zapravo u 
Indiju, pa je usput nesvijesno, na međi dvaju oceana, otkrio Novi Svijet. 
Po tome su otkriću one tri malene karavele postale za ljudski rod daleko 
znamenitije od bilo koje ratne eskadre poznijih vremena, kao i od svih 
trgovačkih superatlantika našega doba, zvali se oni »Normandie«, »Queem 
Mary«, »Bremen« ili »Rex«. Dapače, bez onih triju karavela, koje je Ko- 
lombo, teškim, predugim ali i ustrajnim naporima, izmolio od španjol¬ 
skoga vladarskog para Ferdinanda i Izabele, sva je prilika da bi Novi 
Svijet bio još dugo vremena »terra incognita«, jer o tom golemom kon¬ 
tinentu ni sam Kolombo nije uopće sanjao. Vrijedi, da se i ovom prilikom 
naglasi, da se Kolombo ne bi bio odvažio da zaplovi put Zapada, da nije, 
kad je računao kolika bi mogla biti udaljenost od Pirenejskoga poluotoka 
do Istočne Azije, pogriješio za svu širinu Tihoga Oceana, dakle po prilici 
za 24 tisuće kilometara! 1 Bez te »sretne« pogreške, ne bi se bio odvažio 
na takvo poduzeće ne samo Kolombo, nego ni nitko drugi, jer se ne bi 
mogao opskrbiti ni vodom, ni hranom nužnom da preplovi tri četvrtine 
ekvatorske duljine, a ne bi bio našao ni potrebitu brodsku momčad. 

Spomenute tri neznatne karavele, kojima treba svakom prilikom 
spomenuti imena: »Santa Maria«, »Pinta« i »Nina«, kao i ime prvoga 
parobroda »Clermont«, kojim je slavni Fulton inaugurirao doba paro- 
brodarstva, i po njem konačno pokorio čovjeku bijes morskog elementa, 
to su četiri najslavnija broda u povijesti ljudskoga roda. Prva su tri do¬ 
nijela iz »Novoga Svijeta« krumpir i kukuruz, 2 dok je parobrod, 300 go¬ 
dina poslije otkrića Amerike, dokinuo sve oceanske udaljenosti. Kad je 
pak parobrodarstvo rodilo željeznicu, nestale su i kontinentalne udalje¬ 

1 Na 5° sjev. širine, između Kolumbije i Filipinskog otočja, udaljenost iznosi 
po prilici 17500 km; a na 25« iste širine, rt Bojader u Africi udaljen je od Mata- 
morosa u Mejiku oko 8300 km. 

2 Krumpir je donesen u Evropu polovicom XVI. stoljeća'. Njegova je kultura 
postala u Evropi sveopća istom koncem XVIII., u Dalmaciji početkom XIX, stoljeća. 
— Kukuruz je donesen U Evropu oko g. 1500. Njegova se je kultura brzo raširila 
po Južnoj Evropi i Maloj Aziji. 


nosti, pa se je s takva dva golema izuma lako mogao suzbijati u svijetu 
bič gladi, budući da u raznim stranama Zemlje uvijek rodi toliko žita, 
koliko je dovoljno da se prehrane svi Adamovi potomci. Eto kako su one 
neznatne Kolombove karavele i Fultonov parobrod, tijekom stoljeća, pro¬ 
izvele najveću gospodarsku revoluciju, i kako su ta dva velika mučenika 
znanosti, Kolombo i Fulton, postali najveći dobrotvori ljudskoga roda 
u pogledu materijalne kulture svijeta. Kamo li pak sreće, da se je u 
svijetu, uzastopce, razvijala i kultura duše! Jer, žalibože, avet gladi se 
je više puta javila i u XIX. stoljeću, pa i u naše doba, u raznim krajevima 
svijeta, uza sve nebrojene parobrode, koji neprestano krstare morima i 
Oceanima, često puta prazni, i uza sve beskrajne željezničke pruge, 
koje, kad bi se dovezale jedna do druge, mogle bi svojim željeznim trač¬ 
nicama mnogo puta opasati Zemlju na ekvatoru. Spomenuta naime dva 
slavna dobrotvora ljudskoga roda, iako su mogli osigurati i nužnu koli¬ 
činu i prijevoz hrane iz plodnih i bogatih krajeva u manje rodne i pre¬ 
napučene krajeve starog kontinenta, nisu mogli spriječiti da sebičnost 
ne omogući siromašnima emigraciju u Novi i Najnoviji Svijet, pogotovo 
da pakost i nezasitna gramzljivost ne nadahnu bezdušne gavane, da kod 
velikog priroda ne potope u moru i ne spale pod kotlovima hiljade 
vagona kave i raznih žitarica, samo da se održe visoke cijene tim plodi¬ 
nama! Takva se špekulacija ne smije nazvati drugačije do li zločinačkom, 
i takve bi zločince u staro pogansko doba Grci i Rimljani najkraćim putem 
bili istrijebili; a jednako bi s njima postupali i u omraženom Srednjem 
vijeku, samo što bi ih prije smaknuća »pomilovali« torturom; dok u naše 
hvalisavo doba, koje rado ističe i kulturu i plemenštinu, baš takvi zločinci, 
jer raspolažu materijalnim sredstvima, stvaraju po svojoj miloj volji 
javno mišljenje, oružaju narode jedan protiv drugoga, narušavaju među¬ 
narodni mir, a sve samo s toga, što oni predstavljaju zlatno tele, kojemu 
se ljudi u ovako golemoj većini, i u tolikoj mjeri nisu jošte klanjali, ko¬ 
liko baš u žalosno doba, u kojem mi živimo. 

Eto, kakav bijedni i žalosni prizor pruža hvastavi, lakoumni i naduti 
naš XX. vijek, koji se nikako ne može mjeriti s predšasnikom svojim 
vijekom XIX. Jer, dočim je XIX. vijek bio doista slavan poradi mno- 
grobrojnih izuma, koji su ponajviše blagotvorno djelovali, bilo promica¬ 
njem zdravlja svakog pojedinca, bilo ublaživanjem posljedica neotklonivog 
ratovanja, bilo unapređivanjem blagostanja i sreće općenitosti, bilo opslu¬ 
živanjem međunarodnih propisa i uopće podizanjem morala, — u XX. 
stoljeću, život pojedinca, pa i životi masa, nemaju nikakve cijene; brakovi 
se sklapaju da se čim prije razore, a bračna svrha im se zločinački osu- 
jećuje, pa bi, bez priliva sa sela, gradovi brzo opustjeli; a te, kao i svako 
ljudsko naselje, može pak avijatika, — divan ali najviše zlorabljen izum! 

_da pomoću eksploziva i otrovnih plinova, redom opustoši i srazi s licem 

zemlje. Doduše, i u XIX. su se stoljeću narodi vježbali u baratanju oružja, 
ali samo za slučaj da treba braniti domovinu, pa se je u isto doba na¬ 
stojalo ucjepljivati svakom pojedincu i čovječnost i plemenitost, dok 
današnje mase, uključivši starce i starice pa i netom rođenu dječicu, 
upućene su da se moraju skrivati po podzemnim skloništima, i vježbati 
u primjenjivanju protuplinskih maska, ako žele spasiti bijedne gole ži¬ 
vote pred najmodernijim izlivima ljubavi bližnjega u obliku prosipanja 
najubitačnijih eksploziva i otrovnih plinova. U XIX. vijeku, da bude ne¬ 
kakva reparacija za eventualne zloupotrebe tada izumljenoga dinamita, 
osnovana je (po izumitelju Nobelu) zaklada za nagrađivanje onih javnih 
radnika, koji će se odlikovati u unapređivanju duhovnoga i fizičnoga 
napretka pojedinih naroda, dakle općega dobra, dok se u XX. vijeku 
zlatni potoci redovno slijevaju u bezdan žepova onih, koji su najsretniji 
i najveseliji, kad se u ratnom bijesu ljudski rod stane klati, te koji znadu 
taj bijes umjetno izazivati; a kad je jednom izazvan, zločinački ga, zlo¬ 
rabeći štampu, dalje raspaljivati, bilo to i do konačnoga zatora. Ali, 
tomu se nije baš toliko i čuditi u doba, kad se patriotizam smatra ludom 
zanesenošću, kad se iz zraka ne uništavaju samo utvrde već i bijedna 
sela; kad se uspjele prijevare i pronevjerenja zaradom nazivlju; kad se 
lažna dobrotvornost blati najnižom spekulacijom, te se njome zarobljuju 
savjesti pojedinaca; kad se kreposno djelovanje samo na oko hvali, a 
u istinu ismijehava; te kad se smiju kupovati i prodavati) duše nekaž¬ 
njeno, tako da smo u mnogočemu dostigli pogansku razvraćenost prvih 
stoljeća carskoga Rima. 

Kad se čovjek sjeti svega toga, s kolikim udivljenjem treba da spo¬ 
minje ima slavnoga Roberta Fultona, koji, poslije dugih i golemih na¬ 
pora, poniženja i stradanja, neshvaćen od onih, koji su mu jedini mogli 
pomoći u Evropi, kad se je povratio u Ameriku, gdje je naišao na ozbilj¬ 
nije shvaćanje i izdašniju susretljivost, pa mu je uspjelo sagraditi spo¬ 
menuti prvi parobrod »Clermont« nazvan, i na njem, bez ijednog putnika, 
g. 1807. prvi put zaploviti rijekom Hudsonom, tom pravom američkom 
Rajnom«, iz New-Yorka put grada Albany. 3 

Poslije sretnoga uspjeha te prve plovidbe »Clermontom«, parobro- 
darstvo se počelo naglo razvijati u Novom, a donekle i u Starom Svijetu. 

3 Rijeka Hudson imađe tako neznatan pad, da se na njoj osjeća morska plima 
sve do grada Albany, premda je taj grad kakvih 200 km. udaljen od New-Yorka. 
Danas, naravski, ta se udaljenost svladava skoro neosjetljivo, jer su izgrađene 
željezničke pruge i na desnoj i na lijevoj obali te rijeke, i jer je na njoj vrlo 
živa plovidba. Grad Albany je uz to glasovit po svojoj iz mramora sagrađenoj 
gradskoj kući i katoličkoj crkvi Svih Svetih, iz doba holandeskoga gospodstva u 
onom kraju Novoga Svijeta. 


Već je nakon 25 godina Amerika imala oko 470 parobroda, dok se u 
Evropi taj pokret razvijao sporije. Američani naime, poslije rata za 
oslobođenje, osjećali su u sebi svu žilavost mlada naroda, koji se ne boji 
za svoju slobodu, dok su se narodi stare Evrope osjećali, poslije Napo- 
leonovih ratova, potpuno iznemogli; našli su se u golemoj gospodarskoj 
krizi, i k tomu zasužnjeni od Svete Alia.nce, koja je u sebi imala toliko 
svetosti, da joj nije htio pristupiti ni sami Sultan, kamo li rimski papa! 
Pravili su se u Evropi razni pokušaji gradnje parobroda, ali ti su bili 
često puta slabe sreće. Uz to su se zlonamjerno širile i uveličavale vijesti 
o nekim incidentima i nesrećama na Američkim parobrodima. Našao se 
pače i nakladnik, koji je tiskao i širio popis o katastrofama 12 američkih 
parobroda u samih 6 tjedana, sa 118 ljudskih žrtava! 

Uza sve te nepovoljne prilike, poslovnom se svijetu uporno nametala 
prednost plovidbe na paru, pa se je u samoj Engleskoj, do god. 1820. 
sagradilo 57 parobroda, od kojih je većina, 34, plovila po engleskim vo¬ 
dama, dok su ostala 23 podržavala promet samo u Sjevernom moru i na 
Baltiku. Dotle je na Jadranskom moru, i to u Sjeverozapadnom njegovu 
zalivu, plovio jedan jedini parobrodić, vlasništvo engleskoga konzula u 
Trstu, Johna Allena, koji je od austrijske vlade dobio povlasticu da pre¬ 
vozi putnike između Trsta i Venecije. 

Međutim nije nitko mogao da se odvaži, dugih 12 godina, da paro¬ 
brodom preplovi Atlantik, niti iz Amerike u Evropu, kamo li obratno, 
s obzirom na gore istaknute razloge. Istom g. 1819. izvršen je prvi pokušaj 
preplovljenja Atlantika na paru, i to — zvuči doista paradoksalno! — 
jedrenjakom, koji se je zvao »Savannah«, kojemu su dodali pomoćni 
parni stroj. Taj je stroj okretao dva pobočna kotača na lopate. Kotači su 
se mogli izdići nad vodu, kad je brod imao povoljne prilike da plovi na 
jedra, a mogli su se lako i sasvim demontirati. »Savannah« je dobio ime 
po istoimenoj rijeci u sjeveroameričkoj državi Georgiji, i po gradu osno¬ 
vanom na njezinoj obali g. 1733. Taj je brod nosio 350 tona, te je čitavi 
svoj prazni prostor napunio ugljenom. Prije nego li je otplovio put 
Evrope, pregledao ga je i sam, peti, predsjednik Udruženih Sjedinjenih 
Američkih Država, glasoviti Monroe. 

»Savannah« je otplovio 20. lipnja 1819. put Liverpoola. Plovidba je 
trajala 21 dan, od kojih se je 18 dana plovilo na paru, potrošnjom od 10 
tona ugljena svaka 24 sata. Brod je doduše sretno prispio u Liverpool, ali 
taj uspjeh nije zadovoljio pomorske krugove, pa je izostalo svako odu¬ 
ševljenje. A nije ni čudo, jer su veliki brzi jedrenjaci, tako zvani »clip- 
peprs«, prevaljivali taj put u znatno kraćem razmaku vremena. Pogotovo 
je porazno djelovala činjenica, što je eto parobrodu trebao čitavi njegov 
prazni prostor za ugljen, ako se je radilo o duljoj plovidbi, pa stoga nije 

preostajao ni pedalj prostora za drugi kakav teret. Ali, iako je izostalo 
oduševljenje, ljudi su ipak hrlili da pogledaju brod, koji se je usmjelio, 
da prvi, na paru, preplovi Ocean! Stoga je »Savannah«, kao nekakvo 
čudo, za radoznali svijet, otplovio iz Liverpoola da posjeti nekoje luke 
Baltičkoga mora, pače je zašao sve do Petrograda. Odanle se je povratio 
u Ameriku, gdje su mu stroj demontirali, te je opet, kao obični jedrenjak, 
plovio sve do g. 1822. kad je nestao u brodolomu. 

Drugi parobrod, koji je, opet iz Amerike, preplovio Atlantik, nosio 
je ime izumitelja parnog morskog stroja. »Robert Fulton« bio je porinut 
g. 1820. Četiri je godine podržavao prugu New-York—Habana—New- 
Orleans. Kad se u Grčkoj raspalio ustanak za slobodu, kupilo ga je g. 
1824. jedno američko filhelensko društvo, nakrcalo živežem, oružjem i 
municijom i otpremilo ga preko Atlantika, da ponese pomoć otadžbeni- 
cima, koji su ginuli za slobodu grčke domovine. Nitko iz Amerike nije 
mogao »upozoriti« Visoku Portu na njegov dolazak u grčke vode (jer je 
trebalo da proteče manje od 33 godine da se počne polagati prvi kabel 
na dno Atlantika!), pa je stoga »Robert Fulton« mogao nesmetano ući u 
Sredozemno more sa svojim ratnim kontrabandom, i da se opet bez ne¬ 
prilike povrati. 

Uza svu sustezljivost evropskih brodovlasnika i njihovu konzerva¬ 
tivnost, ipak je parobrodarstvo počelo i u Evropi preotimati mah. Već 
se god. 1822. osnovalo u Engleskoj »Parobrodarsko društvo za promet 
s Inđijama«, a parni morski stroj počeo je sebi krčiti pomalo put i u ratnim 
mornaricama, premda su se njihovi časnici tome opirali, jer »strojevi 
zapremaju puno prostora u brodu«, a k tomu, »ugljen silno praši i za- 
blaćuje«, te neizbježivo »od dima sve pocrni«. 

G. 1835. uvedena je parobrodarska pruga Bombay—Suez, i tada su 
direktori željeznice »Great Western« odredili, da se osim željezničke 
pruge London—Bristol imade sagraditi i parobrod, koji će spajati zadnju 
postaju te pruge s New-Yorkom. Taj parobrod nosio je ime svoga društva 
»Great Western«. Dimenzije su mu bile: 80 m dužine, 12 m perne širine, 
gazio je 5 i pol m, a mogao je ukrcati 1340 tona robe. Stroj mu je mogao 
razviti 750 konjskih sila, a kotlovi su mogli primiti 80 tona vode. U 
skladištima za ugljen moglo se smjestiti 600 tona uglja, što je, dnevnom 
potrošnjom od 30 tona, moglo dostajati za 20 dana plovidbe; ali se je 
ipak za svaki slučaj, smjestilo u štivama još 200 tona. Taj je parobrod 
stojao 50 tisuća funti, od čega je otpadalo na sam parni stroj 13.500 funti. 

Polazak u Novi Svijet društvo je oglasilo za 8. travnja 1838. 

Nije nikakvo čudo što je »Great Western« postao odmah predmet 
velikih simpatija i zanimanja čitavoga javnog mišljenja na Starom i No¬ 


vom kontinentu. Kako i ne bi? Evropa je prije kakvih 346 godina bila 
opremila s Krištofom Kolombom tri male karavele u nepoznati Ocean, 
i one su prve pristale uz obalu američkih Antila. Razvio se kasnije najživlji 
saobraćaj između Staroga i toga Novoga Svijeta, ali samo jedrenjacima. 
Vidjeli smo da je god. 1819. Novi Svijet poslao u Evropu parni brod 
»Savannah, a 1824. »Roberta Fultona«, pa je bio red na Evropi da te 
posjete uzvrati također parnim brodom, i eto se Evropa odvažila da tu 
časnu dužnost izvrši istom 19 godina poslije dolaska »Savannah-a« u 
Liverpool, a 15 godina poslije tajnoga dolaska »Roberta Fultona« u grčke 
vode. Stoga je sve nestrpljivo čekalo da svane urečeni dan 8. travnja 
1838.! Nervoza u nekojim pomorskim krugovima bila je tolika, da su 
nekoji brodovlasnici odlučili opremiti u Novi Svijet drugi jedan parobrod, 
još prije nego li krene »Great Western«. Za tu su svrhu unajmili u Li- 
verpoolu parobrod, koji se je zvao »Sirius«. Taj je bio znatno manji od 
»Great Western-a«, jer je nosio samo 700 tona, a stroj mu je mogao 
razviti 330 konjskih sila. Nakrcali su ga ugljenom i 5. travnja 1838. uputili 
u New-York. »Sirius« je vozio i 40 putnika, koji su pokrili dio troška. 

Kad je »Sirius« isplovio iz luke irskoga grada Cork, naišao je na 
jaki vjetar od zapada, koji mu je usporavao plovidbu, pa stoga, u početku, 
nije mogao da suče više od 136 morskih milja u 24 sata, dakle ne punih 
6 milja na sat; ali kad jie protivni vjetar prestao, i kad je. poradi po¬ 
trošnje dijela ugljena parobrod postao laglji, prevaljivao je do 218 milja 
na dan, dakle obilatih 9 milja na sat. 

»Great Western« otplovio je, kako je bilo određeno, 8. travnja, dakle 
tri dana poslije »Siriusa«. Već je slijedeći dan mogao sukati 10 milja na 
sat, inače je dnevno prevaljivao popriječno 211 milja. Na »Sirius-u« je 
zapovijedao poručnik R. Roberts, dočim je na »Great Westernu« tu čast 
obnosio kapetan bojnoga broda James Hosken. Plovidba tih dvaju paro¬ 
broda izgledala je kao nekakva utakmica na Oceanu, pa se dolazak njihov 
očekivao velikom napetošću. 

U jutro 23. travnja 1838. signali upozoriše new-yorške građane da 
je na vidiku parobrod iz Evrope! To je bio »Sirius«, koji je nakon 18 i pol 
dana plovidbe i kratkotrajnoga nasukanja na prudu pred ulazom u New- 
Yoršku dragu, prispio, i spustio sidro u North Riveru. Iz Corka je otplo¬ 
vio s 453 tone ugljena, a sad nije više imao ni trunka. Do kraja plovidbe 
trebale su mu još 23 tone goriva. U toj se je nevolji, zadnja 24 sata, nje¬ 
gov zapovjednik pomogao time, da je žrtvovao od tereta 43 bačve smole! 

Nisu se još bili stišali veseli pozdravi i radosno klicanje građanstva 
na adresu zapovjednika i putnika »Sirius-a«, kad novi signal najavi do¬ 
lazak drugoga parobroda iz Evrope! To je bio »Great Western«, koji je 
preplovio Atlantik za 14 dana i po. Kad je pridošli parobrod izmijenio 

pozdrave sa »Sirius«-om, obalne su baterije počele paliti »salve«, a gra¬ 
đanstvo je udarilo u još oduševljenije poklike! Novi parobrod uniđe u 
East Rivier. Putem je potrošio 656 tona ugljena, tako da mu ih je preostalo 
još 145. 

»Sirius« oglasi povratak za 1. svibnja, a »Great Western« za 7. svib¬ 
nja. Prvi je otplovio ravno u London. Vozarina je za I. razred iznosila 
140, a za drugi 80 dolara. Na »Great Westernu« vozarina za prvi razred 
iznosila je 50, a za drugi 30 gineja. 4 

Tako eto godina 1838. bilježi ipak znamenitu epohu u povijesti paro- 
brodarstva. Evropa je konačno probila led i inaugurirala novo doba u 
oceanskoj plovidbi. — Koliki j e pak napredak polučenu ovih 
100 godina u pa rob redarstvu možemo sebi lako predo¬ 
čiti kad uvažimo, da je tada, g. 1838. Engleska posjedo¬ 
vala 810 parobroda, koji su. svi zajedno imali nosivost 
od 157.840 tona, t. j. koliko danas nosedvan.ajveća super- 
atl antika: »Normandie« i »,Queen M a ry«! A ostale evropske 
države? 

Francuska je ratna mornarica tada imala cigla dva parobroda: jedan 
se zvao »Phaeton«, a drugi »Meteore«. Strojevi im nisu mogli razviti 
više od 160 konjskih sila. 

Njemačka nije prije 100 godina imala nikakova parobroda. 

Rusija se pogotovo nije tada ni zanimala za parobrodarstvo. 

Napuljsko je kraljevstvo istom godine 1834. nabavilo za svoju ratnu 
flotu tri prva parobroda, i to iz Engleske; a Sadrenjsko je kraljevstvo 
također iz Engleske, iste godine nabavilo maleni jedan avviso, dok je 
g. 1837. bio porinut u Genovi parobrod »Icknusa«, ali s engleskim parnim 
strojem, koji je mogao razviti 120 konjskih sila. 

Prvi trgovački parobrod Ligurije zvao se »Carlo Alberto«, koji je 
g. 1832. ukrcao u Livornu vojvotkinu De Berry sa 12-godišnjim sinom 
Grofom Chambord, koji bijaše pretendent na francusko prijestolje. Kad 
se taj parobrod vraćao iz Španjolske, ulovio ga je jedan francuski ratni 
brod. 

G. 1838. Raffaele Rubattino nabavio je prvi svoj parobrod, koji se 
je zvao »Dante«, a mogao je nositi 78 tona. 

U Veneciji je g. 1838. plovio po lagunama tek koji čamac na paru. 

G. 1837. osnovano je u Trstu na čvrstoj podlozi društvo »Tršćanski 
Lloyđ«. To se društvo tako naglo razvijalo, da je spriječavalo dugi niz 


4 Nekadanji zlatni engleski novac, koji se je počeo kovati g. 1662. od zlata 
donesena se Guinejske obale, pa mu odatle i naziv »Guineja« (engl. izg. »Ginni«). 
Vrijednost mu je iznosila 21 šiling. Od g. 1816. taj se novac nije više kovao. 


godina svaki takav pothvat u Veneciji. Već g. 1837. Lloyd je posjedovao 
6 parobroda, koji su svi zajedno nosili 2260 tona. 5 

Ostale evropske države nisu prije 100 godina imale uopće parobroda. 

Ovih 100 godina, otkad je prvi evropski parobrod otplovio u Atlantik, 
nastao je u čitavom svijetu golem prevrat u gospodarstvu, industriji i 
trgovini. Bogatstvo se naroda znatno povećalo, a s njime i blagostanje. 
Izmijenili su se mnogi običaji, i navike. Svima se narodima, koji raspolažu 
morskom obalom, pa i onima koji su podalje od mora, otvorilo novo polje 
djelovanja, a time se je pojačala i težnja za slobodom i svakim napretkom. 

Prvi hrvatski parobrodi 

Mi Hrvati dobili smo prvi parobrod istom god. 1872. 
Ta slava pripada isključivo slavnomu uskočkom gnijezdu, kršnom Senju, 
gdje je god. 1867 bilo osnovano prvo hrvatsko brodarska društvo s glav¬ 
nicom od 400.000 forinti. U programu toga društva bila je brodogradnja 
uopće, dakle i jedrenjaka i parobroda. To je društvo imalo u svojem 
pečatu hrvatski grb s napisom »Senjsko brodarsko društvo«, a osnovale 
su ga ugledne trgovačke senjske tvrtke Krajač, Olivieri, Bontić i Cikota. 
Društvo je imalo vlastito brodogradilište, t. zv. »škver«. To je brodo¬ 
gradilište uživalo lijep glas i u inozemstvu, tako da je dobilo naručaba 
i za Veneciju. Treba spomenuti, da je društvo tu sagradilo četiri velika 
krasna jedrenjaka od 500—1.000 tona, i to bark »Hervatska«, koji je bio 
najveći, pa još tri, od kojih je jedan nosio ime »Grad Senj«, drugi »Grad 
Zagreb«, a treći »Trojednica«. 

Kad je poradi neizbjieživog razvitka u pomorstvu jedro počelo uzmi¬ 
cati pred parobrodom, senjsko je društvo povisilo svoju glavnicu emi¬ 
sijom novih dionica za daljnjih 200.000 forinti i odmah je pristupilo 
gradnji svoga prvoga parobroda željezne konstrukcije, god. 1872, na bro¬ 
dogradilištu »Stabilimento Tecnico« na Rijeci. Taj je parobrod imao tek 
93 brutto reg. tone, a nosio je slavno ime »Hrvat«. Tim je parobrodom 
mjeseca kolovoza 1872. zametnuta redovita pruga obalne plovidbe između 
Senja i Rijeke, tičući sve međuluke hrvatskoga primorja. 

Slijedeće godine, 1873. na istom brodogradilištu na Rijeci sagrađen, 
je drugi hrvatski parobrod, znatno veći, od 158 brutto reg. tona, koji je 
dobio ime »Vinodolac«, a podržavao je plovidbu uz istarsku obalu sve 
do Trsta. Oba ta hrvatska parobroda bila su lijepo sagrađena i vitke 
linije. Ali »Austrijski Lloyd« bio je zaveo redovitu obalnu prugu Trst— 
Rijeka—Senj—Zadar, i njegova je konkurencija, uz neizbježivu hrvatsku 

5 G. 1843. tršćanski je Lloyd posjedovao 14 parobroda ukupne nosivosti 4537 
tona, a koncem godine 1853. imao je 58 parobroda sa 28.105 tona. Te je godine, na 
30. svibnja, položen temelj velikom arsenalu u Tržiću, gdje se danas grade golemi 
trgovački, a i ratni brodovi. 

neslogu između dioničara, dovela do likvidacije društva, koja se je god. 
1877. obavila u Zagrebu. »Vinodolac« je bio prodan u Napulj, dočim je 
»Hrvat« bio otkupljen po novo stvorenom konzorciju, koji su zastupali 
Ivan Krajač, Bontić i Olivieri. Tako je »Hrvat«, mezimče Primoraca, bio 
spašen, a novi konzorcij je odlučio pokušati novu sreću. Prigodom likvi¬ 
dacije društva, s onim što su dioničari izgubili na temeljnoj glavnici, 
kao i s onim što nisu dobivali dividende i što je propalo na kamatama, 
gubitak je dosegao pola milijuna forinti. 

Novi konzorcij se zvao u početku »Uprava parobroda »Hrvat« u 
Senju«, a »Hrvat« i sam je nastavio prugu Senj—Rijeka, dotičući među- 
luke: Novi, Selce, Crikvenicu i Kraljevicu. 

U ovo isto doba Kraljevčani su dobavili svoj parobrod »Primorac«, 
a Bakrani »Bakar« i nastala je utakmica, tijekom koje su Senjani otku¬ 
pili od Kraljevčana njihov parobrod »Primorac«, kojemu su promijenili 
ime u »Vinodolac«, a društvo je uzelo naslov, po najstarijem i najzasluž¬ 
nijem članu »Parobrodarstvo Ivan Krajač i drugovi u Senju«. 

Madžarska pomorska oblast, dosljedna madžarskim metodama protiv 
Hrvata i hrvatskih poduzeća i da bolje zaštiti »Austrijski Lloyd«, stala 
je proganjati na sve moguće načine senjsko društvo, u prvom redu izmi¬ 
šljajući zaostatke poreza, koji su s kaznama iznosili više hiljada forinti. 
Hrvatima nije preostalo već da obustave plovidbu svojih parobroda. Taj 
je »štrajk« trajao 40 dana. Tad su istom poreske vlasti opozvale gornju, 
izmišljenu tražbinu, ali su nametnule pristojbu od 10% na promet put¬ 
nika, a 3% na promet robe. Te su pristojbe god. 1887. povišene od 10 
na 15% i od 3 na 5%. 

Društvo je god. 1884. sagradilo svoj treći parobrod »Nehaj«, i to u 
Trstu kod »Stabilimento Tecnico Triestino«. »Nehaj« je bio porinut na 
2. srpnja 1884., plovi još i danas, ali ne u redovitoj pruzi, već kao ribar¬ 
ski parobrod, a pripada »Jadranskoj Plovidbi«. 

»Austrijski Lloyđ« smatrao je svojom svetom dužnošću da čim više 
naškodi hrvatskom društvu senjskomu, te je podržavao redovitu sedmič¬ 
nu prugu između Trsta—Rijeke—Senja—Zadra, akoprem mu se taj po¬ 
sao, odviše birokratski vođen, kao i sve u Austriji, nije rentirao. Ta je 
pruga bila »Lloydu« pasivna, ali ga to nije smetalo, jer je pomagao 
škoditi interesima jednoga hrvatskoga poduzeća, koje nije milovala ni 
ugarska vlada. Da se pak prikrije evropski skandal, da same vlade po¬ 
mažu uništavati poduzeća što ih hrvatski otadžbenici stvaraju na moru, 
da podignu narodno blagostanje, društvo je dobilo subvenciju od 11.000 
forinti za prijenos pošte! To je bila smiješna svota, na kojoj nije mogao 
zaviđati nitko, tko je uopće imao najsitniji pojam o izdacima za podrža¬ 
vanje triju parobrodarskih pruga. 


Kad se doznalo za spomenutu »masnu« subvenciju, koja bijaše tek 
neznatna odšteta za usluge učinjene državnoj vlasti, po bijednom našem 
narodnom običaju stalo se ogovarati sve u šestnaest, predbacujući čla¬ 
novima društva izdajstvo narodne stvari i zahtijevajući da se osnuje 
novo društvo. I doista osnovao se god. 1888. novi konzorcij u Senju, i taj 
je kupio u Trstu parobrod »Intrepido«, koji su prekrstili u »Senj«. Za- 
metnula se konkurencija s Krajačevim društvom, pa je konačno »Senj« 
prešao u posjed konzorcija »Švrljuga et Co« na Rijeci. 

Nastale su trzavice i u Krajačevu konzorciju i mijenjali su se čla¬ 
novi ravnateljstva, dokle konačno ne izabraše predsjednikom Ladislava 
Krajača, koji je proveo fuziju s riječkim društvom »Švrljuga et Co«, i 
tako je nastalo na 3. svibnja 1891. »Ugarsko-Hrvatsko Parobrodarstvo Dru¬ 
štvo« (Ungaro-Croata) sa sjedištem na Rijeci. Ministarstvo je doznačilo 
tome društvu veliku subvenciju, s kojom je brisana u istom društvu 
svaka hrvatska oznaka, a u društveno uredovanje uveden talijanski jezik. 
Sad su se počeli graditi veći i udobniji parobrodi, koji su dobili tuđinska 
imena, dok su ostali manji imali prvobitna hrvatska. Pojavilo se odmah 
veliko nezadovoljstvo, pogotovu u Senju, starom hrvatskom gnijezdu. U 
nazivu novoga društva riječ »ugarsko« naši ljudi nisu mogli probaviti, 
pa su s obzirom na visoku subvenciju, ravnatelje toga društva prozvali 
»prodane mješine« i »kukuruzni špekulanti«, a istodobno se počelo raditi 
na osnivanju novoga parobrodarskoga društva, sa sjedištem u Senju, koje 
će biti čisto hrvatsko, te ne će ni tražiti ni primati kakve subvencije od 
madžarskoga ministarstva, već će, bez subvencije, apelirajući na svijest 
primorskih trgovaca, zametnuti borbu s »Ungaro-Croatom« u hrvatskom 
primorju. »Hrvatsko parobrodarsko društvo« doista se je osnovalo sudjelo¬ 
vanjem najširih slojeva pučanstva, i nabavilo je tri lijepa i čvrsta paro¬ 
broda, od kojih se je jedan zvao: »Hrvatska«, drugi: »Ante Starčević«, a 
treći »Petar Zrinjski«. Ta su imena bila program novoga društva. Ti su 
parobrodi bili dočekivani u svakoj našoj luci velikim manifestacijama, 
bilo u redovnim prugama, bilo kod blagdanskih izleta. Ali dok je to 
društvo imalo zaleđe samo u patriotskom oduševljenju siromašnih masa, 
dotle je »Ungaro-Croata« imala golemo zaleđe i u Beču i u Pešti, a uz 
to je uživala milijunske subvencije, pa je mogla tijekom godina, tarifal- 
nim ratom, da po malo slabi svoga malenoga protivnika, dokle nije 
»Ante Starčević« sa svojom drugaricom »Hrvatskom« prešao u park 
»Jadranske Plovidbe«. 

Bare Pop ari ć 

HRVATI U KOMPARATIVNOJ POVIJESTI EVROPSKIH 

NARODA 

Spoznavši i konstatirajući sposobnost i vrijednost pojedinog naroda 
u njegovu vlastitom životu, trebamo sve komponente njlegova razvoja, 
koje su odlučne za ulogu i smještaj pojedinog naroda u povijesti čovje¬ 
čanstva, usporediti s tekovinama i promjenama ostalih naroda. Služeći 
se dakle komparativnom metodom možemo odrediti mjesto nekog naroda 
u povijesti čovječanstva. Uočivši naime zajedničke momente u životu i 
razvoju raznih naroda, možemo odrediti pravo mjesto svakomu od njih, 
a ujedno istaći upravo ono, što je bitno, i što je pojedini narod pridonio 
zajednici kao »svoje«. Možemo odmah naglasiti, da uspoređujući život i 
događaje kod raznih naroda, nailazimo često na neke općenite pojave, 
od kojih jedne proizlaze iz sličnih ali neovisnih izvora i uzoraka, a druge 
nastaju oponašanjem (imitiranjem) jednog jedinstvenog uzorka, što ga 
je negdje stvorio samo jedan narod. Dakako da ove pojave, jedne i druge, 
obuhvataju sva područja života jednog naroda — sve one grane ljudskog 
zanimanja i djelovanja, koje su inače predmet posebnih i specijalnih 
razmatranja u obliku političke povijesti, ekonomske politike, povijesti 
društva, umjetnosti, književnosti, nauka, vjera itd. Promatrajući razvoj 
ovih grana ljudskog zanimanja kod raznih naroda, možemo najlakše usta¬ 
noviti, u kojem je razdoblju i na kojem području, pojedini narod dao 
snažnija i veća djela od ostalih, gdje je on zaslužio da bude naveden kao 
stvaralac onoga, što su drugi preuzeli u istom ili preinačenom obliku od 
njega. U razvoju odnosno transformaciji svih mogućih vrsta životnog 
djelovanja naroda, možemo u glavnom istaći dva razna porijekla onih 
promjena, kojima je uvjetovan sam razvoj. Jedne su nastale sticajem niza 
neovisnih događaja u jednom času — tako ratovi, revolucije i reforme, 
a ishodište im ponajčešće bijaše u inicijativi čovječanstva. Druge su pro¬ 
mjene bile uvjetovane opstojnošću prijašnjih tekovina, iz kojih su se one 
po nužnom slijedu razvile, kao što je to slučaj kod razvoja tehnike, nauke 
i slično. 

Gledamo li na motive ljudskih čina i akcija, koje izvršiše promjene 
u povijesti, došli bismo do mnogostrukih konstatacija; pa ipak ponajčešće, 
bijahu to misao na prošlost (na kojoj se osniva tradicija i stvaraju pravila 
života) i misao na budućnost (koja je bila onda pokretač novih pothvata 
i napretka). Postavljajući povijest na ove temelje, i gledajući je iz per¬ 
spektive motiva koji uzrokovaše promjene u njoj, ukazuju nam se mnoga 
područja, koja bi inače u suhoparnom nizanju činjenica, ponajviše poli¬ 
tičke naravi, ostala nevidljiva i nezapažena. Nameće nam se sada pitanje, 
na kojem je području najpotrebnije istaknuti promjene? Koje su važnije, 


i koje zavrijeđuju našu veću pažnju? Teško je odgovoriti na ovo pitanje, 
ali ako uočimo, naročito za vrijeme svjetskog rata i nakon primirja, 
kolikom su snagom političke promjene utjecale na sva ostala područja 
ljudskog zanimanja, držimo, da bi najprije trebalo promatrati političke 
režime, ratove i revolucije, a zatim bi došla područja razvoja ekonom¬ 
skih, socijalnih odnosa, napretka tehnike, nauke, trgovine. Dakako da se 
ovamo moraju uključiti i one pojave i promjene intelektualnog života 
čovječanstva, u koje bismo mogli ubrojiti sve manifestacije duha (nazori 
o vjeri, odgoju, moralu, zatim umjetnost, književnost i si.). Dakako, da 
povijest pisana i gledana, a naročito ocjenjivana u raznim razdobljima 
po gornjim kriterijima promjena na svim područjima ljudskog života, 
dobiva drugo i ispravnije značenje i vrijednost od one, koja se ponajčešće 
iscrpljuje u nizanju političkih promjena (nizanjem godina, promjena 
dinastija i režima i si.). 

Značajna je stoga i potrebna obrada pojedinih grana, i služeći se 
radovima specijalista, može se za svako pojedino područje, a onda i za 
skupnost, utvrditi, kada, uz koje promjene i kojim intenzitetom bijahu 
tekovine jednog naroda, prihvaćene od drugog, kojim zakašnjenjem jed¬ 
naki ili slični fenomeni uhvatiše korijen u raznim krajevima. Često je 
slučaj, da se uloga i značaj pojedinog naroda u poredbenoj povijesti bilo 
precjenjuje, bilo potcjenjuje — a što je redovno posljedica pomanjkanja 
sustavne obrade povijesti razvoja pojedinih područja ljudske djelatnosti. 

Ako mi Hrvati još danas nemamo posebno obrađena sva ona područja, 
koja su odlučna za svrstavanje i određivanje uloge našeg naroda u životu 
i razvoju zajednice narodi, to još ne mora značiti, da nemamo zasluga i 
kvaliteta, koje nas trebaju s pravom staviti u isti red s daleko većim 
(brojčano!) narodima. Mi dakle možemo spoznati i znati, koliko smo i kako 
sudjelovali u razvoju čovječanstva, šta smo pridonijeli zajednici naroda, 
ali da zauzmemo mjesto, koje nam pripada u poredbenoj povijesti evrop¬ 
skih naroda, potrebno je ove naše spoznanje konstatirati, naročito pak 
publikacijama i na stranim jezicima. Priznati povjesničari i naučenjaci, 
u pomanjkanju izvora, naravno da prelaze preko mnogih činjenica, za 
koje držimo, da bi i te kako bilo potrebno i korisno istaći, pa smo često 
svjedoci priznanja i samih autora, gdje obično u uvodu svojih djela ističu, 
kako su tek površno mogli obraditi pojedino područje ovog ili onog na¬ 
roda, ne imajući boljih ili nikakvih izvora i priručnika. Ponajviše smo 
ovakovih priznanja čitali, a i čitanjem djela uvidjeli, na račun Slavena.. 

Koliki nas ponos i zadovoljstvo ispunja, kada čitamo o svom narodu 
i njegovoj ulozi u razvoju čovječanstva u djelima priznatih autora, a 
koliko smo naprotiv ojađeni i nezadovoljni, kad nas ispuštaju ili krivo 

prikazuju tamo, gdje bismo morali biti spomenuti ili drukčije prikazani! 
Držimo, da je naš narod radi mnogih tekovina nastalih u njegovu krilu, 
kao i radi naročito karakterističnih transformacija nekih tekovina drugih 
naroda na našem tlu, zavrijedio bolje mjesto, nego mu se obično daje u 
komparaciji s ostalim narodima. Koje su pak to tekovine, bilo originalne 
ili transformirane, nije nam namjera ovdje iznositi. 

* 

Gornje nam se misli nameću čitajući Seignobosov »Pokušaj kompara¬ 
tivne povijesti evropskih naroda«*. U ovom je djelu autor, kako to sam 
navodi u uvodu knjige »pokušao sjediniti u jednom svesku komparativnu 
povijest svih naroda Evrope od najstarijih vremena do danas«. Veliki 
zadatak, s obzirom na preobilje građe, a na skučeni opseg, u kojem je autor 
htio sve iznijeti. Zaista, od prvih početaka povijesti, tumačeći pojam 
Evrope u najranije doba, iznoseći razvoj na svima područjima ljudske 
djelatnosti, preko Grka, Rimljana, Germana i Slavena, materijalnu i 
duhovnu kulturu, sve do Svjetskog rata i njegovih posljedica, sve je dao 
autor u zbijenom, ali jasnom i preglednom obliku. Sam pisac ističe, da su 
u djelu dva nedostatka, dvije lakune: manjim narodima nije dato odgo¬ 
varajuće mjesto (ponajviše radi pomanjkanja izvora — među ove se broje 
i Hrvati), a drugo, što nije dao dosta mjesta običajima dnevnog života, 
odjevanja, stanovanja, obiteljskog života, društvenih odnosa, što je često 
bilo vrlo karakteristično za pojedini narod. 

Spominjući na ono nekoliko mjesta Hrvate, iznosio je tada u glavnom 
događaje, koji su se ticali redovito političkih momenata. Tek na dva tri 
mjesta spominje Hrvate u vezi s vjerskim problemima. Nije teško u 
kratkom pregledu navesti ona mjesta, na kojima spominje i naš narod, 
a ovo može poslužiti kao mjerilo, šta je uvaženi autor smatrao vrijednim 
istaći kao naročitu značajku ili vrijednost hrvatskog naroda. 

»Južni Slaveni, po prvi put spomenuti godine 627., bijahu se smje¬ 
stili počevši od VII. stoljeća u Ilirij|i, zemlji| gotovo nenapučenoj. Om se 
zatim proširiše gotovo po cijelom Balkanskom poluotoku, prodirući sve 
do rubova, na Peloponez ... « (p. 69). 

» ... Sjeverna zemlja (misli dio krajeva naseljenih Južnim Slave¬ 
nima) pod srpskim gospodarima, zaitim pod vlašću hrvatskog kralja, po¬ 
stade mala nezavisna država, pod imenom Bosna. 

Na zapadu, plemena nazvana Hrvatima (gorštacima), koja su se smje¬ 
stila između Alpa i Jadrana, — nakon što bijahu podloženi vlasti avar- 

* Charles Seignobos: Essai d’une histoire comparee des peuples de l’Europe, 
Editions Rieder, Pariš 1938. 


skih konjanika, a zatim franačkih kraljeva — stvoriše ratnički narod 
podijeljen među 14 vođa (župana), koji se ujedini pod jednim kraljem 
na koncu XI. stoljeća«, (p. 112, 113) 

» ... Slaveni na obalama Jadrana bijahu počevši od IX. stoljeća 
kršteni od misionara, koji su došli iz Italije i od biskupa u gradovima na 
obali, koji su ostali podanici bizantinskog cara; oni u unutrašnjosti po- 
krstiše se mnogo kasnije. Ali vođe ovih naroda dugo su oklijevali između 
dvije Crkve, a definitivna podjela se zbila tek u XII. stoljeću. Hrvati i 
Slovenci uniđoše u rimokatoličku crkvu; Bugari, Srbi (a također i Ru¬ 
munji) ostadoše (!?) u pravoslavnoj crkvi«, (p. 122) 

»... Staro krivovjerstvo katara (patarena) protegne se u XV. sto¬ 
ljeću (!?), usprkos krstaškog rata, na teritorij vladara Bosne.« (p. 248) 

» ... Ugarska bijaše gotovo sva podvrgnuta sultanu... Kralj je u 
njoj zadržao samo jednu usku zonu u susjedstvu Austrije, i dva privjeska 
slavenskih naroda, na sjeveru Slovaka, na jugu Hrvatske.« (p. 248) 

»Njemačka, Italija i Poljska bijahu razdijeljene među više država: 
naprotiv Austrija je u jednoj državi okupila više nacija stranih jedni 
drugima, Nijemaca, Mađara, Ceha, Poljaka, Hrvata, Talijana...« (p. 350) 
»Austrijska vlada dopusti mađarskom saboru, da uzme kao službeni 
jezik mađarski. Nacionalni osjećaj se poče buditi u Češkoj i Hrvatskoj 
putem novina na slavenskom jeziku... « (p. 354) 

»Stvorila se između Ledenog mora i Mediterana, širom Evrope, jedna 
zona potlačenih i nezadovoljnih narodnosti, Finaca, Estonaca, Letonaca, 
Litvanaca, Poljaka, podvrgnutih Rusiji, Čeha, Ukrajinaca, Slovaka, Slo¬ 
venaca, Hrvata, Srba, podvrgnutih vladi Beča i Budimpešte, Srba, Bu¬ 
gara, Makedonaca, Grka, pod vlašću sultana (k tomu još Poljaci i Danci 
pripojeni Njemačkom carstvu). Oni su se žalili, da su lišeni mogućnosti 
obučavanja na materinskom jeziku, udaljeni gotovo od svih položaja, vrlo 
često progonjeni radi vjernosti svojem jeziku ili svojoj vjeri...« (p. 
404, 405) 

»Autoritativni režim, u ublaženom obliku apsolutne vlasti vlade, bi¬ 
jaše uveden, ali samo kao privremen i bez oslona na jednu doktrinu, u 
većini novih država... u Jugoslaviji kao sredstvo, da se zaustavi borba 
između srpskog i hrvatskog naroda ... « (p. 450) 

I to je sve! Dakako da ima još nekoliko mjesta — u vezi s provalom 
Avara, invazijom Turaka, Napoleonovim osvajanjima, revolucijama 1848. 
— čisto općenite naravi, koja se također odnose i na Hrvate, ali ni ona 
ne mogu popraviti dojam o našoj ulozi prema Sedgnobosu. Najznačajnije 
doba srednjeg vijeka, kada je Hrvatska kao izgrađena država, jaka na 
kopnu i moru, pod domaćim vladarima, igrala odlučnu ulogu na obalama 

Jadrana — zatim preko junačkih borbi i otpora protiv Turaka, obrane 
Zapada i Kršćanstva (»antemurale Cristianitatis!«), koja uloga imađaše i 
te kako važno značenje radi našeg smještaja na ovoj raskrsnici, preko 
sijanja hrvatskih kostiju stoljećima za strane dinastije, preko Jelačića i 
oslobodilačke akcije Kvaternika — sve do najnovijih nastojanja za uspo¬ 
stavu narodnih prava u punom opsegu, sve to nije našlo mjesta niti spo¬ 
mena u ovom djelu. Prikazan je razvoj i procvat gradova — naši pri¬ 
morski gradovi, posebno pak Dubrovnik, nisu značili u tom razvoju ništa. 
Niti jedno ime hrvatske književnosti, umjetnosti ni hrvatskog naučenjaka, 
nije zabilježeno, pa čak ni jedan elemenat onoga, za što dnevno čitamo 
u novinama, kako nam širi glas po svijetu i čemu se on divi, a što se 
običava nazivati našim »autohtonim«. 

Nije nam namjera ovdje iznositi nedostatke ili netočnosti odnosno 
prigovore autoru. Njemu doduše i nije bila svrha, da stvar prikaže tako, 
da bi se u djelu mogla razabrati posebno povijest svakoga naroda, on 
je išao više za tim, da postigne skupan učinak. Htjeli smo ipak istaći, 
kako se gubimo u poredbi s ostalim narodima, pogotovo kada nije o nama 
izneseno niti ono, što je objektivno utvrđeno, a i po našem dubokom 
uvjerenju zavrijedilo, da bude istaknuto. 

Znamo, da smo u ranijim stoljećima »kasali« za naprednijim naro¬ 
dima po pedeset i više godina, ali se ovaj interval zaostajanja sve više 
smanjivao, tako da danas u kratkom vremenskom razmaku primamo 
korisne tekovine drugih naroda, a sami odmah spremno predajemo zajed¬ 
nici ono »malo«, što se kod nas izvorno stvara. Stoga bi nam bar u pri¬ 
kazivanju novijeg vremena trebalo dati dostojnije mjiesto, jer držimo, da 

1 , HrVate treba spomenuti tamo > gdje se spominju i drugi, a koji ništa 
više ne pridoniješe čovječanstvu od nas. 

Konačno danas, kada se tolika važnost polaže i 
na glas, što ga pojedini narod uživa u svijetu radi 
svoj e političke i kulturne zrelosti, kada poznavanje 
prošlih odnošaja može i mora imati utjecaja na da¬ 
našnje formiranje nazora na svim područjima na¬ 
rodnog života, ne smije nam biti svejedno, kako se i 
sto se o nama piše i govori. Ponajprije moramo sami biti svoji 
vlastiti odvjetnici i reći o sebi sve ono što je potrebno — pa da bar sa 
sebe otklonimo ono malo krivnje, ako se može tako nazvati, za pojave 
kad nas nikako ili, što je često gore, u krivom svijetlu prikazuju. 

Stipe Mosner 

KARAKTERIOLOGIJA JUNAKA 
U ROMANU »OGNJIŠTE« 

Kad bi svi akteri griješnih i liberalnih ljubavi ostavljali iza sebe 
iskrene memoare svojih erotičkih digresija, i kad bi bilo moguće te 
iskrene ispovjesti proučiti, moglo bi se objektivno razmotriti, da li su te 
digresije spontana »nadahnuća« proti kojima se etika buni, ili su to plo¬ 
dovi i bolesti defektne i nedisciplinovane auto-kritike, baš tako kao što su 
bolesti svih prekomjernih i higijenski-zabranjenih užitaka. Da erotičke 
d igresije promjenjuju psihu čovjeka — u m nogom slučaju i bitno — ne¬ 
pobitna je stvar, a Blažićev je sve većma depraviran karakter to gradualno 
pokazao. Blažić, krijući razlog, zabranjuje prvijencu svome Mići ženidbu 
s prekrasnom Anerom s dva razloga. Pisac je duboko psihološki obradio 
oba razloga, koji sigurno nalaze mnoštvo analogija u svakom namjera- 
vamom pokušaju i realiziranju preljuiba. Ne da Blažić da mu Amera postane 
snahom, jer mu se sve snažnije žudnje za Anerom pričinjahu odviše teški 
grijeh u takovom budućem rodbinskom snošaju; a ne da on toga ni zato, 
jer je sljubovan na sina. On hoće Aneru samo za sebe. Ali sin Aneru 
uzima otmicom za ženu, podupiran bratom Jozom, koji mu onemogući- 
vanjem očevih spletaka pomaže da savije skromno gnijezdo. U Blažiću 
se propela sva strast i bijes i on zatvara u sebi i zadnji osjećaj za sina 
s deveterim zaporima i nastoji ga čak na perfidan način u šumi smaknuti. 
I gotovo onemogućene njegove erotičke žudnje provociraju toliku mržnju 
i na vlastitu ženu, da se on iza jedne noći, u kojoj je žena pretrpjela 
smrtni strah »od đavla, koji se u njemu silno bunio« preselio u staju 
među murvu. Pisac je dubokom logičnošću, izvanrednim psihološkim zna¬ 
njem opisao telepatsku jezu žene Mande pred furioznom krizom, strašnom 
požudom pobješnjela muža. To su psihološke situacije tolikih žena i ma¬ 
tera, koje u strašnim noćima i ne mogu osjetiti toliki intenzitet ljubomore, 
pred užasnim strahom od erupcije nevjernog muža, pobješnjelog na lancu 
bračnih veza. To je psihologija brakova u kojima je zavladao teror 
grješne požude. I ako Blažić ne može realizirati svojih erotičkih planova, 
on danju hodajući i radeći najplastičnije dočarava u fantaziji u najbizar¬ 
nijim situacijama, najperverznije odjevenu, halucinatorno je krsteći naj- 
maznijim imenima (kraljica u vilinskoj košuljici), njome se zabavlja^ mazi 
je, uživa je, — tako. je njome obuzet i danju i noću, da i kod ukopa 
susjedove žene za nj nije postojala »ni ta duboka grobna jama među 
njima s visokim vijencem zemlje na rubovima, — on je osjećao Aneru u 
svojoj neposrednoj blizini, svega ga je obuzela. Ćutio joj je mirisavi dah, 
osjećao toplinu njezina tijela, i u svojim žilama osjećao strujanje njezine 
opojne snage. Jedva se svladavao, da ne počini (tu na sprovodu), kakovu 

nepromišljenost«. Jest ljudska plastična kreativna fantazija, koja čak i 
hiperbolizira, sugerira, fingira i halucinira, u čovjeku krhka karaktera, 
zapravo je najgrozniji Mefisto erotike. Ona gradi do maglovitih visina i 
hrani neugasivim ognjem. Zato su najbolnije, i najtragičnije erotičke di¬ 
gresije fantasta, neurotičara, za koje su one već spomenute sanje po danu 
karakteristične. A da je Blažić mogao zasnovati umorstvo prvijenca svoga 
Miče, skovao je on posebnu svoju raskoljnikovsku filozofiju o napoleon¬ 
skim ljudima. I ako je monologiziranje i dialogiziranje Blažića seljaka o 
toj filozofiji odviše arteficielno, ipak je logično, sa namjerama i djelima 
demonskog Blažića. To je mješavina nekog plahog ateizma i cinizma sta¬ 
rog Karamazova (»lako bi ja s Bogom, da nije unije anđela čuvara [žan¬ 
dara]) i anarhizma začinjenog filozofijom nadčovjeka: »Koji se boji 
mora ih (t. j. zakone) držati, jer će ga ubiti, a tko se ne boji, kroji sve 
zakone, pa ako je jači, onda nji’ strpa pod te svoje paligrave«. Dakako 
da je Blažić s ovakovim etičkim nazorima neke vrste liberalac i ateista 
po receptu prerevolucionarnih filozofa i ako poradi tradicionalnih uzusa, 
s obzirom na okolinu, polazi u crkvu na drijjemanje i kao neko instinktivno 
prikriveno nutarnje polemiziranje s Bogom i plovanom, jer: »plovanova 
je pravda drugačija, a moja drugačija. Tako da znate!«. Veoma je pla¬ 
stično Manda, žena Blažićeva, orisala liberalizam i ateizam mužev rije¬ 
čima: »Ništa j’ njemu Svemogući... un se s vragom ruga ka’ s krepanim 
pašćetom i pomokrije bi mu se un da prosti Bog i tvoj obraz, ravno 
među oči — a da siromaški Vrag ne bi zna’, s koje to strane curi... 
Kad se čuje s njegovih usana ’valjen Isus! — ni tada to ne govori 
čovjek, no zvijer, koju naučiše, koju prisiliše, da spominje to sveto ime!« 

Ali Budak svoga Blažića istesava i dalje. Njegov Karamazov, ne samo 
da ne priznaje kulturnih, moralnih i socijalnih zakona, — regulativa 
života, on sam gradi svoj kodeks u smislu Raskoljnikovu: »Za to ja 
sam pravim zakone svojoj zadruzi, a vi i’ morate slušati, jer ja sam jači. 
Tu nema spasa i zakon je zakon...!« I pored one očite raskoljnikovske 
ničeovštine naglasio je pisac sakrosanknost apsolutnog autoriteta pogla¬ 
vara zaduge, za kojom skriven pokvaren čovjek može počinjati najveći 
teror i demoralizaciju. Da li su to aluzije na pseudodemokracije, autori¬ 
tativne i totalitarne političke režime — eksploataciju apikalnog autoriteta 
zemaljske vlasti, nije evidentno, ali bezuvjetno je prekrasna analogija, na 
primitivnom domaćem ognjištu, gdje su zapravo primarna sociologija i 
moral u svom originalnom obliku autohtoni. 

A da bi demonski Blažić mogao motivirati namjerno smaknuće svo¬ 
jih sinova: prvoga radi nuzljublja, a drugoga radi sazrelog rivaliteta u 
primatu na ognjištu, komponirao je on za sebe specijalnu hiološku etiku: 


» ... Tko je upamtio, da bik mora skupljati po selima i općinama svoju 
telad? T[co je ikad rekao, da su njegova? On je učinio svoje i s tim je 
njegov posao svršen. Samo je jadnoga i kukavnog čovjeka stegao lanac 
(t. j. zakon), pa mu onda veli: Tvoja su! Sad neka te biju!« I toj svojoj 
satanističkoj filozofiji je Blažić umijesio logičan a strašan čisto ničeov- 
ski apendiks: »Da j’ pravi’ ljudi, načinili bi takvi zakon i za čeljad, pa 
čim vidiš, da je bolesno ili drukčije da ne valja, a ti zakonu sikirom po 
glavi«. Blažić ovakve motive treba, da uzmogne podići sjekiru na svoje 
sinove, gonjen anarhijom svoje erotičke požude. A zar u najrazličnijim 
varijantama i nijansama i danas i najcivilizovaniji i najkulturniji čovjek 
ne savija svoje gnijezdo po toj erotičkoj etici!? Danas se pred sudskim 
tribunalima gomilaju strašni efekti takove hedonističke filozofije, tek se 
današnji delikvent erotske etike ne usuđuje ni priznati, a ni braniti tu 
etiku. Kriminalni abortus redovito apsolvira kukavičluk erotičke anarhije 
i depravacije — on je branič i spasitelj neotpornosti toga morala. I kad 
se duša Blažićeva sva zaplela u toj strašnoj anarhičnoj etici i kad je 
drama tih ognjišta ratnim okolnostima upravo pođražila tu etiku na 
aktivnost i realiziranje njeno, popinje se Anera vođena udesom na svoju 
Kalvariju — a Blažić za njom. Jer inkarnirana etika nije mogla ispod 
ruku antietičnog demona proći bez krvi, pogiba Anera zagušena Blaži- 
ćevom rukom u svome kućerku, gdje zapravo čeka svoga Miču, na pro- 
pukli zamamni glas o možebitnom njegovu povratku. Izdiše zagušena,, 
jer se nije podala zvijeri koja je mislila, da je eto upravo na dohvatu 
svojih uzavrelih halucinatornih žudnja. Ali pakosno razdražena animal- 
nost Blažićeva juriša sada na viteza Anerina Lukana i domamljuje ga 
živopisnim čarobnjačkim makinacijama na brdo izvan sela u nakani da 
ga smakne. I ako u gradaciji tih dramatskih slika imade odviše logičkih 
skokova, nespontanosti i arteficielnosti — naročito za to, što Lukan u 
pripremanom čarobnjačkom ceremonijalu Blažićevu vidi stupicu i ne 
će da joj se makne, kao da zbilja nikakvog izlaza od te katastrofe ne 
bijaše, pa tako možda realističkom karakteru romana po nješto i škodi, 
ipak ona teatralna poza Lukanova i viteška patetičnost prizora na gori, 
gdje on igra ulogu nekog Božjeg osvetnika, i ono dnevno zadiranje Bla- 
žićevo do pod srce Lukanovo, i ona vrijeđanja svih svetinja nad kojima 
su se tužno naherili svježi križevi u Mrkobraduši, te neprestana Blaži¬ 
ćeva psihologiziranja o sikiri i njenu moralu, te posuđenoj svojoj ženi 
kao sugeriranje preljuba, silno presićuju atmosferu đolazećom i prijete¬ 
ćom katastrofom, krvlju. Pisac je ipak stvorio dispoziciju iz koje se već 
kao da i ne može ni lijevo ni desno, nego ravno na brdo gdje duboka 
duševna borba Lukanova, silno izoštreni oprez i pripravnost pravo- 

TUŽNE MINUTE 


vremeno digoše Lukanovu ruku i ćuskiju na demonsku Blažićevu lubanju. 
Šteta, što je pisac Lukana, realizatora opravdane »Nemeze« otisnuo u 
Velebit poput kakova vulgarnog ubojice, a nije ga postavio pred lice 
sela i vlasti u prirodnoj dramatskoj patetici. I ako je zabuna »Raskolj- 
nikova« u krčenju i niveliranju socijalne pravde daleko veća od Luka- 
nove realizirane Nemeze, Dostojevski Raskoljnikova uz duge i velike 
psihičke muke stavlja pred priznanje i šalje ga na ispaštanje objektivnog 
grijeha, a to je onaj logični i nužni dramatski zahtjev katarze, koji dje¬ 
luje lako, ugodno i estetski. Orijaška je dramatičnost, kojom se su- 
kobljuju konačno dva elementa »Zločin i kazna« — Blažić i Lukan — na¬ 
kon što se sva interesna sfera Blažićeva sasvim smirila pod ledinom 
Mrkobraduše. Tu elementarnost sukoba pisac je prekrasno, s toliko fi¬ 
noće opažanja,- psihološkog znanja i plastičnosti prikazao, da sa najvećom 
sigurnošću možemo učiniti konkluzi j u i Budak je naš najjači reprezenitant 
novog psihološkog romana folklorističkog genrea! Roman je prepun pla¬ 
stične romantike, sentimenta, duboke dramatičnosti i tragike, pa su na pr. 
prizori oproštaja Matije kćerke Lukanove sa nesuđenim, a već oženje¬ 
nim dragim Micom — na samrti upravo uzor dramatičnih slika i 
dikcije, prefinih gradacija, tako da iluzianiraju patos eposa. 

I kad se čovjek dublje zamisli, te kao s neke povišene točke ana¬ 
litički prosuđuje dramu u tom ličkom selu, onda mu Adlerova nauka o 
individualnoj psihologiji rasvjetljuje svaku pojedinu dramatsku akciju 
pojedinih lica. Samo psihički i fizički najzdraviji individui ne stvaraju 
specijalne zaoštrene životne pozicije — zaoštrene stavove vis a vis oko¬ 
line, ljudi i događaja u formi neke hiperbolične obrane, impulzivnih 
prkosa i napadaja ili hotimičnih pasivnih povlačenja iz životnih akcija. 
Jaki karakteri — normalni ljudi se ne savijaju niti lome, oni korigiraju 

bez velikih i tragičkih duševnih kriza nekorektnosti života i situacija_i 

kad se sami orijentiraju i akomodiraju vis a vis životnih poteškoća, još 
daju iz sebe svu rezervu onima oko sebe. Da je Budak još opisao psiho¬ 
loške uzroke, koji su negativnosti i satanizam Blažićeva karaktera for¬ 
mirali (jer tolika genuina, spontana pokvarenost čovjeka bez degenera- 
tivnih uzroka i nije moguće), mi bismo imali pred sobom i znanstveno 
motivirani karakter psihološkog romana pripravljenog za psiho-analizu. 
No taj roman je i onako uzor, kako se psihološki roman piše, jer konačno 
razumije se samo po sebi, a i po generalnim aluzijama kod ostalih dege¬ 
neriranih lica u romanu, da je i Blažićev karakter imao degenerativnih 
crvenih niti kod svojih pređa. 

Dr. Juraj Hrenčević 


O kako ovo vrijeme bezbrižno kraj nas prolazi, 
o 'zašto nebo tuga oblaka gustih oblazi? 

Minute tužne smolavo puze, 
nebesa plaču, skrušeno suze. 

Zar su nestali s neba anđeli, 
o dragi Bože, zar su nestali? 

Ili su možda skršeni prestali 
rajski mirisi, cvjetovi bijeli? 


O svi će svjetovi, svi će svjetovi 
spoznati sanju nemirnu, krutu 
istine žive na svome putu, 
i svi će lažni klonuti letovi. 


Zašto su sive naše kuće male, 
zašto su crni naši grobovi? 
Samrti u nama tjeskobno žive, 
užasno naši udesi pale. 


Robovi duha nehajno šute, 
pokraj nas puze teške minute, 
Žalosno puze minute duge, 
minute pune plača i tuge. 


Ivan Krolo 


UMORNE OČI SE MOLE 

Blagoslovi, Gospodine, naše napore nevrijedne 
što osjetimo ih nad knjigama viseći svakoga dana: 
neka trudovi naši donesu plodova mnogo 
njemu da budu hrana. 

Jer on je, Gospodine, veoma, veoma dobar, 
i pita nas često, jesmo li umorne bijedne, 
a mi mu za odgovor ljubimo koštunjave ruke 
jer njegova smo zadovoljstva žedne. 

Pa blagoslovi, Gospodine, naše napore nevrijedne 
da on osjeti blagodat tegotna i mučna rada; 
a uz blagoslov trudova naših učini, molimo skromno, 
da svakog dana snaga nas osvježi mlada. 

Jerko Skračić 

NAČELO SUDJELOVANJA U RADU U SOCIJALNIM 

USTANOVAMA 

Sve su naše socijalne ustanove organizirane na načelu javnopravne 
samouprave, uz proporcionalno sudjelovanje predstavnika poslodavaca, 
te predstavnika radnika i namještenika, izuzevši čisto staleške socijalne 
ustanove, kao na pr. komore, kod kojih sudjeluju samo predstavnici 
odnosnog staleža. Tako se primjerice u radničke komore izabiru samo 
predstavnici radnika i namještenika. 

Žalibože, kod nas se za ove ustanove nisu još dosada provodili 
izbori, nego su se svi članovi samouprave postavljali dekretom odozgor, 
prema političkom ključu, bez obzira na raspoloženje članstva odnosne 
ustanove. To jie s obzirom na sve ostale prilike razumljivo, i tome ne treba 
nikakovog posebnog komentara. Ali to se opravdati uopće ne može uvjer¬ 
ljivim argumentima, jer za to nema nikakvog razloga, a da ga je i bilo 
ne bi došlo do uzakonjenja spomenutog načela. 

Stoga se problem rada i izbora predstavnika članstva tih institucija 
nije kod nas u javnosti uopće pokretao. Tek su se u štampi samo regi¬ 
strirali opetovani zahtjevi radničkih i namješteničkih sindikalnih orga¬ 
nizacija za provedbom izbora. Ali kad-tad, ako do ovih izbora dođe, treba 
i tu postaviti načelo, po kojem se ima postupati, da ne dođe do još većih 
neprilika, nego sa imenovanim predstavnicima. 

Ova pitanje pokrenuto je u Merkurovu Vjesniku, glasilu »Merkur«, 
društva trgovačkih i privatnih namještenika u Zagrebu, br. 5—6 str. 99. 
u članku pod naslovom: »Neovisnost Merkura.« Kako su u ovom članku 
postavljene neke zasade, koje bi u konkretnom slučaju mogle imati i 
nezgodne posljedice za rad u socijalnim institucijama, ako bi do izbora 
došlo, to ćemo se na stajalište izneseno u spomenutom članku osvrnuti 
bez namjere polemiziranja sa bilo kime i neupuštajući se u ocjenjivanje 
eventualne druge tendencije toga članka. 

U članku se u prvom redu ističe, da je borba, koja se je vodila 
za upravu društva Merkur prije 6 godina, kada su se na upravi toga 
društva nalazili predstavnici, rekrutirani većinom iz marksističkih sindi¬ 
kalnih organizacija, bila u biti svojoj borba za program: »Merkur Mer- 
kurašima.« Da li je ova krilatica bila obična demagoška parola, kojom se 
nastupalo u borbi protiv marksističkih predstavnika i njihova vodstva 
društva Merkur ili je zbilja bila postavljena kao načelo u to se danas 
više ne isplati upuštati, jer su političke prilike u doba kada se je ona 
pojavila bile očajne (godina 1933.!). Hrvatski privatni i trgovački namje¬ 
štenici nisu u ono doba imali svoje nacionalne sindikalne organizacije, 
a bolnim srcem gledali su kako predstavnici marksističkih sindikata vode 


privatno društvo Merkur ne osvrćući se uopće na socijalno i nacionalno 
raspoloženje članova. Probuđena nacionalna svijest i duboki osjećaj za 
socijalnom pravdom potaknuše rodoljubne trgovačke i privatne namje¬ 
štenike, da ovakvo strano vodstvo u svojim socijalnim institucijama, u 
kojima mogu nešto slobodnije djelovati, uklone i da ih vode u skladu sa 
načelima svoga hrvatskog naroda, kojeg su sinovi u ogromnom broju 
članovi ovih institucija. Iz ove probuđene nacionalne svijesti, protkane 
osjećajima socijalne pravde, obnovi se Hrvatski Radnički Savez i nastade 
Savez hrvatskih privatnih namještenika. 

Ako li je pak već spomenuta krilatica bila postavljena kao načelo, 
tada je ona posve promašila svoju svrhu i svoj cilj. Njezin demagoški 
značaj u borbi ne zanima nas kako to već rekosmo. Taj značaj nema ni¬ 
kakve posebne važnosti, on prolazi kao i svaka demagoška fraza bez 
obzira, da li momentalno postigne uspjeh ili promaši. 

Rad u pojedinim socijalnim ustanovama ne može se odvijati izoli¬ 
rano, ne vodeći računa o tome, da je svaka pojedina organizacija jedna 
karika u lancu jednog točno određenog višeg socijalnog organizma (na¬ 
roda, države). Takav izolirani rad ne bi imao trajne svrhe, a cilj bi mu 
bio vrlo često istovjetan sa ciljem skupine, koja je na vlasti. 

Sada se ponovno iznosi i ističe ova krilatica, da je — konkretno 
iznijeto — neovisnost Merkura od političko sindikalnog'' utjecaja jedino 
u interesu članova i društva Merkur. Ako se krilatica: Merkur Merku- 
rašima postavi kao načelo, onda uz nju može potpuno ravnopravno stati 
na pr. i krilatica: Suzor Suzorašima (Suzor = Središnji ured za osiguranje 
radnika) a tako isto i druge slične. Za svaku socijalnu instituciju jedna, 
koja dotičnoj instituciji odgovara. Nije teško shvatiti, da bi ovo načelo, 
provedeno dosljedno u praksi, stvorilo oko svake institucije posebne 
grupe i grupice, koje bi jedino i isključivo povezivale samo stanoviti krug 
interesenata za koji možemo reći, da ima, osim toga, svoje interese i kod 
drugih socijalnih ustanova. Tako je na pr. uposleni član društva Merkur 
osiguran i kod bolesničke blagajne Merkur, koja je organ SUZOR-a. 
Jedan dio prinosa za obvezno osiguranje kod bol. blagajne ide za Burzu 
rada, a jedan opet za Radničku komoru, a isti je taj član za slučaj starosti 
i iznemoglosti i smrti osiguran kod mirovinskog zavoda — posebne usta¬ 
nove. Kako vidimo, pojedini član interesiran je kod različitih socijalnih 
ustanova. Pojedinoj skupini, koja bi se okupljala samo oko jedne insti¬ 
tucije nije moguće ove interese u raznim ustanovama povezati i među- 

* Pod izrazom pol i ti čko-si ndikalni utjecaj smatramo utjecaj sindikata, koji on 
vrši na neko društvo ili pojedinu ustanovu putem specifično svoje politike, s obzi¬ 
rom na stajalište sindikata na razne socijalne probleme, a ne smatramo ga u zna¬ 
čenju utjecaja općeg političkog s jedne strane i sindikalnog s druge strane. 

sobno ih koordinirati, ako bi se spomenuta krilatica prihvatila kao načelo. 
Moglo bi se, dapače, očekivati, da bi se razvila nepotrebna borba između 
pojedinih ustanova, koja bi načinila više štete, nego koristi, a pogotovu 
bi se to vrlo vjerojatno, dogodilo, kad hi razne grupacije nejednako bile 
zastupane u ustanovama koje stoje jedna prema drugoj u odnosu nađre- 
đenosti i podređenosti. Reforme, koje bi se ukazale potrebnim bilo bi 
vrlo teško provoditi u slučaju, kad bi Se reformom jedne ustanove za¬ 
diralo u kompetenciju druge ustanove, ako bi u pojedinim ustanovama 
upravljale različite grupacije, koje bi isključivo po izloženom načelu gle¬ 
dale možda i posve dobronamjerno interes svoje ustanove i njezina 
usavršavanja na korist interesenata, koje one predstavljaju, ali bi im 
zajednički interes sa drugim ustanovama koji bi u danom slučaju bio 
boiji i za njihove interesente bio dalek, i u odlučnom času neshvatljiv. 
Socijalni život je dinamičan, on traži uvijek nove reforme i nove oblike 
u skladu sa stupnjem svoga razvitka. Nije potrebno isticati, da je i kod 
nas baš poradi toga bilo nepotrebnih sukoba, a na opću štetu interesenata 
— članova socijalnih ustanova. 

Kako izložismo, ovako postavljeno načelo moglo bi imati dalekosežne 
posljedice, kad bi se ono konzekventno u praksi provelo, a svako načelo 
treba u praksi što konsekventni je provoditi, jer za to se i postavlja načelo, 
da praksom upravlja. 

Zato nasuprot ovom načelu, postavljamo drugo načelo: Radom u 
svim socijalnim ustanovama upravlja sindikalna organizacija preko svojih 
predstavnika. Sindikat bilo radnički ili namještenički, već prema profesiji 
svog članstva jest središte, u kojem se izrađuju gledišta na razne socijalne 
probleme, imajući pred očima člana kao takovog, sa svim njegovim 
odnosima i povezanošću s različitim socijalnim ustanovama. Sindikat izra¬ 
đuje idejne osnove, koje njegovi predstavnici provode u pojedinim usta¬ 
novama na način, kako je to u pojedinoj ustanovi i u (izvjesno vrijeme), 
s obzirom na sve prilike i okolnosti najzgodnije. U ovom slučaju bit će 
osnovno gledište jedne veće skupine u svim ustanovama harmonično. Re¬ 
forme će biti mnogo lakše provesti, jer je gledište predstavnika pojedinih 
institucija u sindikatu postavljeno n a najširu bazu, koja obuhvaća sve 
ustanove. Nije ova misao za naše današnje doba nova. 

Sasvim je druga stvar, ako se pojedini sindikati međusobno bore. 
To su veće organizacije, kod kojih lični momenti ne dolaze tako mnogo do 
izražaja, kao kod pojedinih manjih grupa. Prestiž jedne veće org aniz acije 
nasuprot drugoj, ne može se braniti osobnim momentima, nego ideolo¬ 
škim gledištima, koja su često puta vrlo oprečna. Primjerice gledišta 
marksističkih i nacionalnih sindikata. Još je važno istaći i pitanje odgo¬ 
vornosti za rad u socijalnim ustanovama. Drugačije, sigurno, tu odgovor¬ 


nost shvaća nacionalna sindikalna organizacija, koja je jedan veći organ 
u sklopu čitavog narodnog organizma, nego jedna grupa u mnogočem 
bez ikakvog obilježja. Socijalne ustanove bit će na taj način pošteđene od 
neposredne velike borbe, jer će se načelno gledište donijeti u sindikatu. 

Konkretno postavljamo stvar tako, da na izborima za socijalne 
ustanove postavljaju svoje liste jedino sindikati, jer je to kako u interesu 
svakog interesenta u socijalnoj ustanovi, tako i za općenitost. Ne smije 
se zaboraviti, da treba usklađivati interes pojedinca sa interesom cjeline, 
a to uvijek može bolje učiniti organizacija, nego grupa. Ne zalažemo se 
time za monopol sindikalne organizacije, koji prijedlozi dolaze iz istog 
vrela iz kojeg i svi ostali prijedlozi za unifikaciju na svim drugim po¬ 
dručjima. 

Polazeći sa ovako izloženog načelnog stajališta ne može se govoriti 
o tutorstvu, kako se to za utjecaj sindikalne organizacije veli u spome¬ 
nutom članku Merkurovog Vjesnika nego o jednom upravljanju po odre¬ 
đenim gledištima. Plrije bi se to moglo reći za manje grupe, koje se spo¬ 
tiču više manje na sitno dl uskogrudno shvaćanje raznih problema, kako 
smo gore izložili. 

Objektivno shvaćeni interes Merkura i njegovih članova jest bez 
sumnje, da se sustavno poboljšava njihov socijalni položaj preko svih 
socijalnih ustanova. To je interes i svih namještenika, a taj se može 
s usjehom provoditi samo preko sindikalnih organizacija. To je načelo 
i ono treba konsekventno provoditi. 

Iznijeli smo ovo nekoliko redaka u svrhu izlaganja načelnog staja¬ 
lišta, kojie se postavlja pri radu u socijalnim, ustanovama, a koje staja¬ 
lište smatramo prirodnijim, kako sa gledišta pojedinca-interesenta, tako 
i sa gledišta cjeline, a dosljedno i boljim od načela, koje bismo nazvali, 
načelom autarhije — a kako je izloženo u Merkurovu Vjesniku. Pri tome 
nas nije rukovodila nikakva tendencija visoko cijeneći stajalište Mer¬ 
kura, te naše najstarije socijalne, a u početku ujedno i sindikalne orga- 
nizacije. Dr. Leopold Petirš. 


NOSTALGIJA... 

Bura se danas divlje s Vratnika survala 
I bijesnom pesnicom rasprsla meke talase 
Fijučuć, zviždeć i hujeć moje je čežnje odnijela 
do moga mirisnog otoka vitlajuć oblake lake 
zapjenjenih akorda ... 

A. Miličić 

LITICE 


Vjekovi prošli su mnogi vrh njihovih glava, 
slali su na njih vjetrove, oluje, bure, — 
gledam kako preko njih od jučer u vječni sutra 
nebrojeni valovi Jadrana bijesnog jure. 

Trzali su ih vjekovi, gulili, tresli, 
svaki je atom njihov odraz divovske snage, 
kose su njihove oštre, obrazi prepuni bora, 
odniješe zadnje im ruho, ostaše posve nam nage. 

One prkose oštro vjekova stosjeklom maču 
i dižu umorne glave svakog dana sve više; 
dođite, ljudi, i vidite čudo na otoku našem: 
što jači je bijesovi muče, litica zdravije diše. 

Jerko Skračić 

MOJA KUĆA 

Stala je uz more, 

u uskoj uličici, iza dvorišta, i sunča se. 

Sunce obilazi strop (uvuče se ispod crij epova) 

pa zatim predsoblje sa stolom, štivom i majčinom škrinjom, 

a posjeti, ako dospije, i majčinu sobu. 

S poda se spusti u konobu, 
dotakne se bačava i hambara. 

A onda obiđe dvorište i kuhinju, 
gdje obično zateče majku 
gdje kuha nešto za večeru. 

Sunce se zatim povuče, malo se provoza lukom, 
poljubi Vrhove jarbola 
i spusti se za Veli Vrh. 

A kuća zaljubljeno gleda za njim 
i šalje mu posljednji cjelov tog dana. 


Jerko Skračić 


RUSKA EMIGRACIJA 


Historija. — Suština. — Rad. — Značenje. 

1919 .— 1939 . 

Ruska emigracija, koja ove godine navršava dvadeset godina svoga 
opstanka, predstavlja u mnogom pogledu sasvim izvanrednu pojavu, koja 
nema sebi ravne u svoj tisućljetnoj povijesti čovječanstva. Brojčano go¬ 
lema, raznolika po svom socijalnom sastavu, kulturnoj razini, profesio¬ 
nalnom zanimanju, općenitim političkim uvjerenjima i stranačkoj pri¬ 
padnosti, ruska emigracija ipak predstavlja jedan, unutarnje cjelovit 
politički organizam, čvrsto povezan idejnom i stvarnom nepo- 
mirljivošću prema boljševicima i sovjetskoj vladi. 
Po svojim ciljevima, po svojoj suštini, karakteru i saznanju emigracija je 
odlomak, nasljednica i zastupnica nacionalne i 
državne Rusije. To je nekakva fantastična država-sablast, bez 
teritorije i vlasti, ni od koga službeno priznata, a ipak stvarno postojeća, 
koja živi svojim samostalnim i bujnim političkim i umjetničko-kultumim 
životom. Polje rada emigracije je mnogostrano i opširno, te obuhvaća 
sa raznim stepenom intenzivnosti gotovo cijelu zemaljsku kuglu, i time 
značenje ovoga rada daleko prekoračuje granice interesa same emigracije 
i poprima karakter međunarodnog faktora od historičkog značenja. 

Ruska emigracija kao takva pojavila se godine 1919. No prvo broj¬ 
čano znatnije no neorganizirano iseljenje pojedinih grupica Rusa iz do¬ 
movine u inozemstvo počelo je odmah iza februarske revolucije god. 1917., 
kada je sa ruskog prijestolja bila skinuta vladalačka kuća Romanovih, a 
s njome uopće i monarhistički režim. Pojedini zastupnici aristokracije, a 
naročito ljudi velikih materijalnih bogatstava, predosjećajući sve neizbje¬ 
zive i različite poteškoće revolucionarnih dana, otišli su u inozemstvo, 
misleći uglavnome na vlastite udobnosti i zanemarujući interese domo¬ 
vine, koja je upravo tih dana ulazila u najtragičnije događaje. Ovi su 
ljudi bili samo izbj eglice bez ikakve političke ideologije, barem bez 
želje da tu eventualnu svoju ideologiju brane. Oni su se preselili u Skan¬ 
dinavske zemlje, u Francusku, u Ameriku, kasnije u Njemačku. K ovim 
»razmjerno malobrojnim prvim lastavicama sadašnje ruske emigracije 
moramo pribrojiti ostatke ruskih zarobljenika iz svjetskog 
rata, a također i ostatke onih vojnih jedinica (uglavnom fran¬ 
cuskog i solunskog fronta), koji se nisu htjeli vratiti u Rusiju, okrvav¬ 
ljenu revolucijom. 

Da se shvati karakter i suština emigracije, koja je, uz zadivljujuće 
šarenilo svog sastava, ipak ujedinjena odlučnošću negativnog stava prema 

boljševicima, valja znati vanjski uzrok i ideološku osnovu njezina po¬ 
stanka. Boljševici su, čim su u listopadu 1917. prevratom došli na vlast, 
uz vješto iskorišćavanje sveopće umomosti i pogoršanja materijalnih 
prilika, odmah izbacili lozinku neodgodivog potpisivanja separatnog mira 
u svrhu dokrajčenja rata, koji je uistinu znatno iscrpio Rusiju. No go¬ 
lema je većina ruske inteligencije svih mogućih političkih struja i pra¬ 
vaca jednodušno i odlučno ustala protiv ovog demagoškog plana, koji je 
u onim prilikama i moralno i materijalno bio vrlo štetan po Rusiju. 
Morao se odmah spriječiti taj izdajnički pothvat boljševika i zato je 
grupa viših vojnih načelnika na čelu sa dvojicom bivših vrhovnih koman¬ 
danata — generalom L. G. Komilovim i M. V. Aleksejevim — listala 
protiv boljševika. Ali tokom ovog vremena boljševici su već dospjeli 
potpisati zlokobni mirovni ugovor u Brest-Litovsku. Komilov i Aleksejev 
su na jugu Rusije, u oblastima naselja Danskih i Kubanskih kozaka, 
osnovali posebnu Dobrovoljačku Armiju, te su počeli vojne operacije pro¬ 
tiv boljševika u ime zaštite po boljševicima pregaženih časti i dostojanstva 
nacionalne Rusije. Postepeno su se pojavile i u drugim mjestima Rusije 
nove organizacije dobrovoljaca, koje su od boljševika dobile zajedničko 
ime »bjelogardista«, a kasnije i »bjelobandita«. Zakipio je okrutan i 
krvav građanski rat, koji je trajao nekoliko godina. Ali paradi brojnih 
i različitih uzroka unutarnjeg i međunarodnog karaktera boljševici su 
ipak nadvladali »bijeli« pokret. Postepeno je počelo likvidiranje poje¬ 
dinih dijelova dobrovoljačkih antiboljševičkih frontova, a zajedno s time 
je bila organizirana i postepena masovna evakuacija civilnih pripadnika 
antiboljševičkog pokreta, a zatim i vojnih jedinica, jer je postala sasvim 
očigledna nemogućnost daljnje oružane borbe sa boljševicima na ruskom 
teritoriju. 

Organizirana i masovna evakuacija je počela u siječnju 1919. godine, 
kada je iz Odese (velika ruska trgovačka luka na Crnom moru) bilo 
izvezeno nekoliko hiljada građanskog stanovništva, a također ranjenih 
i bolesnih vojnih osoba svih rangova. U studenom iste godine bila je 
također prisiljena na odstup tako zvana Sjevero-zapadna Armija, koja 
je vodila operacije u pravcu i području Petrograda pod vodstvom proslav¬ 
ljenog vojskovođe iz svjetskog rata generala N. N. Judenića. A pri samom 
svršetku iste godine bila je u Sibiru razbijena i armija admirala A. V. 
Kolčaka, koji je imao zvanje Vrhovnog Guvernera (Verhovnoga Pravi- 
telja, — kako se reklo ruski) Rusije. Ovaj sibirski čin ruske tragedije bio 
je znatnim dijelom izazvan ponašanjem čeških legiona. U veljači 1920. 
evakuira se i Sjeverna Armija, koja je operirala u području Bijelog 
Mora pod zapovjedništvom generala E. K. Millera (kojega su 1937. u 


Parizu oteli boljševici). Tragična smrt admirala Kolčaka, kojega su 
strijeljali boljševici, nanijela je težak i nepopravljivi udarac cijelom 
protuboljševičkom pokretu i ubrzala njegovu potpunu likvidaciju, koja 
je sada postala sasvim neizbježiva. Sva istočna fronta, koja se već iz 
Sibira pomakla do Volge, srušila se, razdijelivši se na niz pojedinih i 
vojnički osamljenih grupa i odreda, kojih je jedini cilj bio samo što jače 
zadržavanje neprekidnog napredovanja boljševičke vojske i bez ikakve 
nade u konačnu pobjedu nad njima. Počelo je, uz golemo junaštvo duha 
i fizičke napore upravo legendarno odstupanje dobrovoljačkih vojnih 
jedinica u svim pravcima. Jedni su išli preko zloglasne sibirske tundre 
prema Vladivostoku, drugi preko kaspijskih stepa — u Mesopotamiju, 
treći preko Mongolske pustinje — u Kitaj i Manđžuriju. Ove divlje i 
fantastične krajeve slikovito je opisao A. Ossendovsky u svojoj čuvenoj 
knjizi »Bogovi, ljudi i zvijeri«. A opis odstupanja spomenutih vojnih 
odreda kroz ove krajeve dao je I. I. Serebrennikov u knjizi »Velika de¬ 
fenziva« (Velikij othod. Harbin, 1936.). Ova ispravna, objektivna i ozbiljna 
knjiga, pisana na osnovu ličnih dojmova i službenih dokumenata, od ve¬ 
like je važnosti i vrijednosti kao historički dokumenat, a čita se s naj¬ 
napetijim interesom, jer obiljem visokih junačkih podviga i najkomplici¬ 
ranijih dogodovština često nadmašuje mnoge pustolovne romane. 

U isto vrijeme u Evropi je ostala od svih protuboljševičkih snaga 
samo južna Dobrovoljačka Armija, koja je već primila ime Ruske Armije. 
Ona je također bila prisiljena da se sakupi na malom poluotoku Krym, 
gdje je pristupila temeljitom preuređenju pod vodstvom svog novog vođe 
generala baruna P. N. Vrangela. Ovaj lijepi poluotok, pun sanjarskih 
mašta, opjevan od mnogih ruskih i stranih pjesnika (spomenimo samo 
Puškina i Mickiewicza), postao je mjesto krvavih i odlučnih događaja 
nove ruske povijesti, koji su bili od golemog međunarodnog značenja. 
Od ožujka do listopada 1920. dobrovoljačka je vojska vodila junačku 
borbu sa boljševicima, često postižući važne taktičke, a katkada i stra¬ 
teške pobjede, ali je ipak konačno uvidjela potpunu nemogućnost mo- 
mentane konačne pobjede nad boljševicima, koji su u ovo vrijeme već 
ttnali pod svojom vlašću gotovo cijelu Rusiju. Međutim, postepeno je 
rasio i međunarodno političko značenje Sovjetske Rusije. Prisiljen da 
prekine borbu i ostavi Krym, a s time dakle i uopće Rusiju, Vrangel je 
svojoj armiji i svemu civilnom pučanstvu uputio čuveni nalog-proglas, 
gdje je otvoreno i točno opisao vojnu i političku situaciju. Svakome je 
stavio na slobodni izbor: ili ostati u Sovjetskoj Rusiji pod vlašću boljše¬ 
vika ili otići s njim iz domovine, uzimajući pri tome u obzir da nijedna 
država ne želi primiti ruske emigrante, tako da će ruska flota krenuti 

doslovce u nepoznato. No uručujući svoju sudbinu i sam život slijepom 
slučaju, svaki od novih emigranata mora zapamtiti, da je svoju nacio¬ 
nalnu svijest i lično dostojanstvo sačuvao neokaljenom, jer se proti inter¬ 
nacionalno orijentiranim boljševicima borio do posljednje granice fizičkih 
mogućnosti. Ovaj historički važan, nalog-proglas, pun plemenitosti, viso¬ 
kog humanizma, političke pronicavosti, muške odlučnosti i svjesnosti od 
goleme moralne odgovornosti, jasno i nedvojbeno je potcrtao uzvišenu 
ideološku osnovu cijelog protuboljševičkog dobrovoljačkog pokreta, a 
time i same emigracije. Ujedno je i dao snažnu moralnu podršku svim 
idejnim »bjelogardistima«, bliskim očaju. 

Od 31. listopada do 3. studenog trajala je čuvena evakuacija iz svih 
krymskih luka u najvećem redu. Onih mirnih i nježnih jesenjskih dana 
ova fantastična armada, koja je uskršavala veličanstvene događaje biblij¬ 
skih vremena, otišla je iz domovine, koja je neočekivano postala nera¬ 
zumljivo okrutna prema svojim najodanijim sinovima. Flota je bila sa¬ 
stavljena od 126 ratnih i trgovačkih brodova i nosila je sa sobom preko 
100.000 vojnika (u širokom smislu) i blizu 50.000 civilnih osoba, od kojih 
je bilo približno 20.000 žena i 7.000 djece. Od 4. do 7. XI. stajala je ova 
mornarica bez riječi na ulazu u Bospor, kao izrazita opomena bez- 
dušno-suhoj Evropi, koja je materijalnim interesima dala prednost pred 
ideološkim motivima. A u isto je vrijeme Vrangel sa mnogim drža¬ 
vama vodio napete i dramatske pregovore. Konačno je sporazum bio 
postignut. Oko 60.000 vojnih osoba bilo je smješteno u posebne logore: 
Gallipoli (25.000 pod zapovjedništvom generala A. P. Kutepova, kojega 
su 1929. boljševici oteli u Parizu), Čataldža (15.000 donskih kozaka pod 
komandom generala N. F. Alramova) i otoka Lemnosa (15.000 kubanskih 
kozaka). Znatni dio civilnih i vojnih osoba bio je smješten u brojnim logo¬ 
rima blizu Carigrada, od kojih spominjemo samo Sain-Stefano, Tuzlu i otoke 
Principo. Zatim je 22.000 otišlo u Jugoslaviju, 4.000 u Bugarsku, po 2.000 
u Rumunjsku i Grčku. Oko 30 ratnih brodova sa svojom momčadi, oko 
6.000 ljudi, otišlo je u sjevemoafričku francusku luku Bizerta. 

No i poslije potpune likvidacije ruskih protuboljševičkih ar mi ja u 
Evropi nije sasvim prestala naoružana borba s boljševicima; nju su i dalje 
vodili ostaci dobrovoljačke vojske u Sibiru pod vodstvom brojnih vođa, 
od kojih ćemo spomenuti samo ove: general Kappel, general barun 
Ungern-Sternberg, general Diterichs, ataman (general) Semenov. Oni su 
ratovali s boljševicima još potpune dvije godine; 22. listopada 1922. otišla 
je iz Vladivostoka također bez točno određenog pravca ratna mornarica 
pod zapovjedništvom admirala Starka, noseći Ostatke vojske. A drugi 
dio vojske otišao je u Kitaj i Mandžuriju. No i poslije toga borba je i dalje 
trajala iako u znatno manjem opsegu. Tako je bila osnovana godine 1921. 


posebna »Sibirska dobrovoljačka družina«, koja je operirala u području 
Jakutska i Ohotskog mora. No uskoro je i ona bila nadvladana i u rujnu 
1923. godine ostavili su Rusiju ostatci ovog odreda pod komandom gene¬ 
rala Višnjevskoga na privatnim brodovima i ušli u redove emigracije. 
Rujan 1923. je datum konačnog završetka naoružane borbe ruskih nacio¬ 
nalnih snaga sa boljševicima na teritoriju Rusije. 

Točan broj ruskih emigranata nije poznat unatoč toga što kod Lige 
Naroda u Ženevi postoji poseban glomazan ured, za uzdržavanje kojeg 
svaki ruski emigrant godišnje plati 5 francuskih zlatnih franaka. Prema 
podacima svakojiakih službenih ureda ovaj se broj koleba između 850.000 
i 1,200.000 ljudi. 

Moramo primjetiti da broj Rusa, koji žive izvan SSSR, goji ljubav 
prema velikoj nacionalnoj Rusiji i nepomirljivost prema boljševicima, 
a također brižno čuva odanost vjekovnoj ruskoj kulturi, ne ograniča¬ 
vajući se samo na službenu emigraciju. Mislimo na ruske nacio¬ 
nalne manjine, koje su se pojavile na osnovu novog međunarodnog 
stanja, stvorenog mirovnim ugovorima poslije svjetskog rata. Ove ruske 
manjine Finske, Estonije, Latvije, Litve, Poljske i Rumunjske nadmašuju 
golemu brojku od 10,000.000 ljudi. 

Ruska je emigracija izravno ili indirektno povezana sa »bijelim« 
dobrovoljačkim protuboljševičkim pokretom, koji je vodio dugačku i na¬ 
petu naoružanu borbu sa boljševicima. A to već odmah opredjeljuje opću 
i osnovnu političku poziciju emigracije, koja je principijelno 
antiboljševička.. U svojoj ogromnoj većini emigracija zauzima ne¬ 
pomirljivo neprijateljski stav prema ideologiji boljševizma, s jedne strane, 
i radu sovjetske vlade, s druge. A ovo daje naročitu unutarnju silu i je¬ 
dinstvo emigraciji, stvarajući od nje politički faktor golemog međuna¬ 
rodnog značenja, koji, ma da ne posjeduje službenog priznanja ni poli¬ 
tičkih ili još manje diplomatskih krugova, ipak vrši stalan i osjetljiv 
utjecaj 1 u pogledu političkih ideja i djela stranačkih a donekle i državnič¬ 
kih funkcionara. Emigracija je u očima mnogih stranaca neslužbeni za¬ 
stupnik ideologije, politike i interesa nacionalne državne Rusije nasuprot 
boljševika, koji preko SSSR stvarno zastupaju klasnu III. Internacionalu, 
koja se brine samo za pripravljanje svjetske revolucije. No izvan ove 
nepokolebive ideje principijelnog antiboljševizma, koja poput željeznog 
lanca čvrsto veže u jedno cijelu emigraciju, ona je u svakom drugom 
pogledu neobično šarolika i različita. A to je, kako sam to već rekao, 
izazvano samim karakterom i uzrocima postanka emigracije. 

371 


370 


Politička djelatnost emigracije 

Poradi nedovoljne upućenosti o gore iznesenim činjenic ama na Za¬ 
padu postoji pogrješno uvjerenje, da se ruska emigracija sastoji isklju¬ 
čivo od politički reakcionarnih elemenata ili prema raširenoj termino- 
logiji »carista«. Međutim je stvarno i politički i socijalni spektar emi¬ 
gracije vrlo širok i raznolik s bezbrojem nijansa. Emigracija se sastoji 
od zastupnika svih brojnih političkih pravaca i stranaka, kojima je bio 
toliko bogat legalni i podzemni politički i društveni život doboljševičke 
Rusije. Iznesimo samo nekoliko najizrazitijih primjera. Tako, na primjer, 
od prvih dana postanka sadašnje emigracije u njezinim se redovima 
našao vođa i teoretičar suvremenog ruskog liberalizma sveuč. profesor, 
parlamentarac i publicista P. N. Milju kov, ministar-predsjednik prve 
ruske revolucionarne vlade 1917. godine A. F. Kerenskij, zatim pred¬ 
sjednik prve ruske Ustavotvorne Skupštine 1917. god. V. M. Černov, 
poznati prvaci stranke socijalista-revolucionaraca — N. V. Cajkovskij 
N. D. Avksentjev, V. M. Zenzinov, a također poznati terorista Boris Savio-’ 
kov. I to je sasvim razumljivo, jer je »bijeli« pokret, uz svu maglovitost 
svog političkog programa, kao glavni, a u stvari i jedini svoj cilj imao 
naoružanu borbu sa boljševicima. Isto tako je beskrajno širok sastav 
emigracije sa socijalnog i kulturnog gledišta. U emigraciji se nalaze 
zastupnici i stare visoke aristokracije, i industrijsko-financijskih krugova, 
i besklasne inteligencije tako zvanih slobodnih profesija, i srednjeg i 
nižeg državnog i privatnog činovništva, i kozaci, i seljaci, tek gotovo 
sasvim nema zastupnika proletarijata. Ali moramo dodati, da je emigra¬ 
cija, prisiljena da se uveliko bavi fizičkim radom, stvorila iz vlastitih 
redova novi i brojni proletarijat. No ovi su novi radnici, makar stvarno 
(fizički) i službeno i pripadaju proleterskim redovima, ipak sačuvali kul- 
tumo-duhovne interese i potrebe svojih prijašnjih socijalnih krugova. 

U pogledu vojne hijerarhije emigracija se sastoji u golemoj većini od 
oficira svih grana i rangova sa minimalnim brojem običnih vojnika, jer 
je na žalost bio takav sastav »bijelih« armija, stvorenih na načelu 
dobrovoljaštva. 

Unatoč toga što je gotovo sva emigracija neslužbeno ujedinjena jed¬ 
nom zajedničkom političkom idejom (nepomirljivost prema boljševicima i 
odanost novoj još nepoznatoj nacionalnoj i državnoj Rusiji), emigra¬ 
cija nema jedne jedine političke organizacije ili organa, koji bi u tom 
pogledu vodio život emigracije i mogao je zastupati pred vanjskim svi¬ 
jetom. Tokom minulih dvadeset godina mnoge naj različiti je organizacije 
i krugovi pa i pojedine osobe činili su pokušaje da stvore jedan takav 
jedini i vodeći centrum ili organ. Kao rezultat svih takvih napora pojavio 


se niz najrazličitijih organa i grupacija raznih pravaca, opsega i značenja, 
a i vijeka, no pravo na zastupanje interesa cjelokupne organizacije 
nijedan nije dobio. No ipak postoji jedna najstarija i najkrupnija poli¬ 
tička organizacija, koja uživa u emigraciji najveći moralni autoritet. 
To je — »Ruski opći vojnički savez« (Russkij opšče-voinskij 
sojuz, ili skraćeno: ROVS). Njegov autoritet se osniva ne samo na tome, 
što on sakuplja u svojim redovima sve aktivne učesnike »bijelog« po¬ 
kreta, nego u glavnom na tome, što on stvarno zastupa ideologiju emi¬ 
gracije u njezinim osnovnim linijama. 

Kada je na koncu 1920. dobrovoljačka vojstka bila prisiljena ostaviti 
Rusiju i kad je došla u inozemstvo, u političkim krugovima emigracije 
odmah je bio zametnut vatren spor o tome, da li u onim vojnim jedi¬ 
nicama, koje su bile smještene u posebne logore, treba sačuvati makar 
i nešto promijenjenu vojnu organizaciju ili držati da je borba s boljše¬ 
vicima definitivno dovršena i sve vojne jedinice potpuno likvidirati, 
prepustivši njihovim članovima da se brinu samo o korici nasušnog 
kruha. Ovo potonje gledište zastupao je ljevičarski dio emigracije na 
čelu sa P. N. Miljukovim. General Vrangel je opet pokazao oštru poli¬ 
tičku pronicavost i odabrao je put kompromisa, koji je bio najbolji u 
novo stvorenim prilikama. On je odlučio da sačuva onaj uzvišeni morahu 
duh i raspoloženje, kojim je bila prožeta »bijela« armija i osnovao je 
spomenuti ROVS. U njega su bilo automatski bilo slobodnom odlukom 
ušli svi članovi bivše dobrovoljačke vojske. ROVS nije profesionalno ili 
klasno-staleško udruženje penzioniranih ratnika. To je vrsta viteškog reda, 
koji je uje dinio sve one, koji su sačuvali odanost nacionalnoj historičkoj 
Rusiji i želju da u odgovarajući čas ponovno stupe u aktivnu borbu za 
njezino oslobođenje. Osnovna je lozinka ROVS-a: »Sve za domovinu, 
ništa za sebe!«. A ideologija njegova može biti izražena u slijedećim 
postulatima: »Beskrajna odanost vječnim vrednotama vjere i duha. Pot¬ 
puna i beskompromisna nepomirljivost prema komunizmu i sovjetskoj 
vladi«. Sav ROVS je bio podijeljen na nekoliko odjeljenja, prema onim 
državama u kojima su se nalazile glavne mase emigracije, t. j. Jugosla¬ 
vija, Bugarska, Francuska i Njemačka. Ova odjeljenja su se također dije¬ 
lila na još manje dijelove prema krupnijim gradovima. Na čelu svih tih 
čestica bili su posebni načelnici, postavljeni naredbama glavnog načel¬ 
nika ROVS-a. Na čelu ROVS-a je stajao ispočetka general Kutepov, a 
poslije njega general Miller. No kako sam već spomenuo, i jedan i drugi 
su bili u Parizu oteti po boljševicima. Oba ova slučaja, naročito posljednji, 
bila su rasvijetljena na sudskoj raspravi u Parizu 1938., i jedini od uče¬ 
snika ovih otmica (poznata pjevačica ruskih narodnih pjesama N. V. 


Plevickaja) bio je od francuskih porotnika osuđen na doživotnu robiju. 
Ova rasprava, koja je izazvala golem interes čitave svjetske štampe, 
jasno je pokazala, kako se boljševici boje moralne snage (jer druge i 
nema) ROVS-a, a s time dakle i same emigracije. 

ROVS je sagrađen na zdravim i dalekosežnim temeljima i odgovara 
suštini i organskoj potrebi emigracije i zato nepokolebivo stoji već dva 
decenija, — upravo toliko koliko i sama emigracija. Doduše i u njemu 
se katkada događaju prolazne nesuglasice, ali su ove potpuno neizbježive 
u takvoj glomaznoj organizaciji. Uz bok ROVS-a moramo postaviti 
Ruski Sokol. 

Ruski Sokol je organizacija patriotska i široko-nacionalna, bez ika¬ 
kvih klasnih tendenca, prožeta idejom prave slobode, i zato se još u 
Rusiji odmah pripojio oslobodilačkom »bijelom« dobrovoljačkom pokretu. 
A već od prvih dana pojave emigracije sokolstvo je u njoj duboko 
pustilo svoj korijeni Karakteristično je, da se već na Gallipoli u novo¬ 
stvorenoj gimnastičko-mačevalačkoj školi obuka vršila po sokolskom si¬ 
stemu. Zatim su se počele otvarati brojne (nekoliko stotina!) sokolske 
organizacije po cijeloj emigraciji, koje su se sjedinile u »Savez ruskog 
sokolstva u inozemstvu« sa sjedištem ispočetka u Pragu, a kasnije u 
Beogradu. Tehnička strana rada Ruskog Sokola nalazi se na zavidnoj 
visini, naročito ako se uzmu u obzir skromne materijalne mogućnosti, 
kojima raspolaže emigracija. Ruski Sokol vrši javne vježbe, priređuje 
vlastite sletove svih opsega, sudjeluje u svesokolskim sletovima, često 
odnoseći i počasne nagrade. Ali još je mnogo važniji i vredniji, nacio- 
nalno-kulturni rad Sokola, jer on neumorno podržava u svojim člano¬ 
vima duhovnu bodrost, goji ljubav prema svojoj domovini, koja pati pod 
internacionalnim boljševičkim jarmom i dosljedno bori se sa neizbježivom 
denacionalizacijom ruske omladine, od koje se veći dio rodio u inozem¬ 
stvu i lišen je neposredne veze sa svojom domovinom barem u obliku 
vlastitih uspomena. Brojčano Ruski Sokol možda i nije toliko velik, koliko 
bi mogao i morao biti ,ali je principijelno-ideološko njegovo značenje 
ipak golemo. Šireći misao o domovini i potlačenom narodu, koji vapi za 
oslobođenjem, propovijedajući ideje ljubavi, jednakosti i bratstva, Sokol 
podsjeća emigraciju na jedan od putova za uspostavu nacionalne Rusije. 
Ruski Sokol pruža živi primjer aktivnog nacionalnog odgoja, naročito 
važnog u ove teške godine prisilnog prebivanja izvan predjela uvijek 
ljubljene i nikad nezaboravne domovine. 

No i ROVS i Sokol imadu donekle pasivno ideološki karakter. Oni 
naime govore o ljubavi prema domovini i o potrebi da u odgovarajući 
čas ustanu na njezinu obranu. Ali ništa konkretno ne govore o tome, 


kakva će biti ona nova Rusija, oslobođena od boljševika. I svakako ništa 
ne radi u tom smislu da lik buduće Rusije preudesi prema svojim plano¬ 
vima (doduše možda zato što u sadašnjim emigrantskim prilikama zapra¬ 
vo i ne mogu ništa stvarno učiniti u tom pravcu). Osim toga obadvije su 
ove organizacije osnovane i vođene uglavnome od ljudi starijeg pokolje¬ 
nja. I zato su se paralelno s njima, i možda baš zbog njih, pojavile dvije 
velike političke organizacije emigrantske omladine. 

Prve godine prebivanja izvan domovine ruska emigracija bila je sva 
obuzeta dubokom tugom za nestalom nacionalnom Rusijom i mržnjom 
prema boljševicima, koji su ovu katastrofu izazvali. Ali i ova tuga i ova 
mržnja imale su tek općeniti karakter jednog raspoloženja, jednog široko- 
principijelnog stajališta i ideologije bez konkretizacije oko jedne jasne 
političke doktrine. Aktivnost su pokazivali tek stari prokušani političko- 
stranački radnici najrazličitijih uvjerenja i pravaca. Tako je, na primjer, 
već 1921. u Reichenhallu bio otvoren prvi monarhistički kongres, na ko¬ 
jemu su se sakupili reakcionarni zastupnici starog pokoljenja, za koje je 
monarhizam više bio historička tradicija negoli živa politička ideja. Na 
ovom je kongresu bio izabran Viši monarhistički savjet, koji postoji i 
danas, i koji je samo mrtvorođena birokratska ustanova, gotovo bez 
ikakvog realnog značenja. U isto vrijeme i na protivnom političkom 
polju pojavilo se nekakvo kretanje. Od različitih grupa ovog karaktera 
spomenimo samo »smjenovjehovce« i »evrazijce«. Prvi su se 
utaborili u Berlinu. Oni su izdavali vlastite novine pod simboličkim na¬ 
slovom »Nakanunje« (U oči dana). Oni su zvali emigraciju da temeljito 
pregleda i ispita svoj odnos prema boljševizmu, da se odreče mržnje 
prema njima i da u sovjetskoj vladi gleda pravu općerusku vladu. Ovu je 
grupu vodila šačica pripadnika stare ruske napredne inteligencije na čelu 
sa sveučilišnim profesorima J. Ključnikovim i N. Ustrjalovim i piscem 
Aleksejem Tolstim, koji su se uskoro poslije toga povratili u SSSR, a 
njihov je pokret brzo ugasnuo. »Evrazijci« su također pozivali na pri¬ 
znanje sovjetske vlade, i u dokaz ispravnosti ovog svog stajališta stvorili 
su cijelu i kompliciranu naučnu teoriju o prirodi i suštini Rusije, koja je 
u sebi sjedinila Evropu i Aziju, Zapad i Istok. Sa tog gledišta boljše¬ 
vizam je bio historički potreban i neizbježiv, i zato je mržnja prema 
njemu i nerazumljiva i bespredmetna. Od ideologa ovog pokreta moramo 
spomenuti sveučilišne profesore P. N. Savickoga, G. V. Vemadskoga i 
kneza G. N. Trubeckoga. Ovaj je pokret bio sa idejnog gledišta dosta 
originalan i interesantan, ali uskoro se pokazalo da su boljševici preko 
svojih agenata vješto rukovodili radom i »smjenovjehovaca« i »evrazi- 
jaca«, što je izazvalo njihov raspad, jer su idejni osnivači ovih pokreta 


(sva gore spomenuta imena) odmah istupili. No ove brzo nestale organi¬ 
zacije ipak su odigrale i pozitivnu ulogu, jer su oživjele politički život 
emigracije, ubrzali kristaliziran]e njezinih političkih nazora, ojačali na¬ 
cionalni osjećaj, a također i pomogli formiranje idejnog aktivizma. 
Suštinu ovog unutarnjeg procesa, koji je bio izazvan između brojnih 
drugih uzroka i od ova dva spomenuta pokreta i koji se završio 1925./1926. 
god., dobro je izrazio jedan emigrantski publicist, rekavši, da je njegov 
rezultat bio prijelaz »od amorfnog nacionalizma k aktivizmu«. I onda je 
upravo u ovaj čas izašla na političku arenu emigrantska omla¬ 
dina. 

Mlađe pokoljenje emigracije bilo je potpuno nezadovoljno radom 
starijeg pokoljenja, koje je zauzimalo vodeće mjesto gotovo u svim gra¬ 
nama emigrantskog života. Ovo nezadovoljstvo je prije svega bilo izraz 
vječnog neprijateljstva između »očeva« i »djece«, a bilo je i stvarnih 
razloga, od kojih je glavni taj, što starije pokoljenje — kako sam to 
već prije rekao — nije konkretno izrađivalo svoj ideal buduće nove 
Rusije, koja će nesumnjivo doći poslije pada boljševika. Omladina je 
htjela ne samo da shvati suštinu one tajanstvene nove Rusije, koja 
se sada u mukama izrađuje pod strašnim sovjetskim režimom, već i da 
vrši utjecaj na njezino formiranje; ona također hoće i da se dostojno 
spremi za službu u njoj, čim se stvori za to bar nekakva mogućnost. 
Tako je emigrantska omladina stvorila novi i originalan — ideološki 
aktivizam. Ovaj je pokret zahvatio cijelu emigrantsku omladinu na 
svom beskrajnom prostoru zemaljske kugle i trajao je nekoliko godina. 
Za ovo vrijeme on je poprimao različite forme, dok se nije konačno 
konkretizirao u obliku dviju organizacija, a te su: Nacionalno- 
radni Savez Novog Pokoljenja (Nacionalno-Trudovoj Sojuz 
Novago Pokolj enija — kako se on zove ruski, ili skraćeno: NTSNP) i 
Savez Mladorusa (ili niski: Sojuz Mladorosov). 

NTSNP se pojavio 1928. god. i nakon višegodišnjeg pripravnog rada 
primio je karakter dobro promišljene i vješto izrađene organizacije, na 
čelu koje stoji sada u svojstvu predsjednika ing. V. M. Bajdalakov, a u 
svojstvu generalnog tajnika i ideologa sveučilišni docent M. A. Georgi- 
jevskij. Središte NTSNP-a je u Beogradu, a njegova odjeljenja pokrivaju 
gustom mrežom sva mjesta prebivanja emigracije. NTSNP ima točno izra¬ 
đenu ideologiju. Njezina osnovna lozinka glasi: »Nama je potrebna velika 
Rusija — moramo je biti dostojni«. A osnovna njezina načela su slijedeća: 
»Idealizam, nacionalizam, aktivizam«. NTSNP vrši sistematski rad u po¬ 
gledu političke naobrazbe svojih članova, a također i u pogledu širenja 
svoje ideologije putem predavanja, referata, diskusija prema planu, teme¬ 


ljito izrađenom od naročitog odbora. NTSNP ima svoj polumjesečnik u 
obliku novina, koje izlaze već osmu godinu (sada u Sofiji), — »Za Domo¬ 
vinu« (ruski: Za Rodinu; — prije: Za Rusiju). Izdaje također brojnu 
političko-uđžbenu i propagandističku literaturu u obliku opsežnih knjiga, 
malih brošura i letaka. Dio te literature potajno se šalje i u SSSR. Unatoč 
brojnih mana, naročito taktičkog karaktera, NTSNP uživa simpatije ve¬ 
ćine emigracije, u kojoj igra ulogu aktivnog političkog faktora. 

»Savez Mladorusa« je počeo svoju djelatnost 1930. bučnim podcrta- 
vanjem svog strogo monarhističkog karaktera. On je zvao na formiranje 
jedine emigrantske fronte, u koju bi ušli emigranti svih političkih uvje¬ 
renja. Ovaj šareni i magloviti program Mladorusa izazvao je odmah kod 
većine emigracije opravdane sumnje. Temperamentni vođa Mladorusa 
A. L. Kazem-Bek na sve moguće načine potcrtavao je veze i svoje lične 
i svoje organizacije sa službenim predstavnikom dinastije Romanovih, 
pa je sa prećutnim pristankom ovoga izbacio čak apsurdnu lozinku — 
»Car i Sovjeti«. Poradi toga se emigracija udaljila od Mladorusa, koji su 
se međutim znatno približili sovjetima i ideološki i stvarno, tako da su 
sada Mladorusi dobili od emigracije neslužbeni naslov »Druge sovjetske 
stranke«. Počevši toliko efektno svoj rad Savez Mladorusa sada preživ¬ 
ljava teško doba svog neslavnog života, jer ga je emigracija s prezirom 
odbacila, a ni Sovjeti ga nisu prihvatili. 

Ideološki aktivizam ima u glavnom teoretski karakter poradi samih 
uslova života i rada emigracije. Svi interesi i sva pažnja emigracije 
koncentrirana je na tri osnovne ideje: nacionalizam, boljše¬ 
vizam i monarhizam. No dok prva ideja uživa odanost i svakako 
simpatije već gotovo cijele emigracije, koja svoj nacionalizam suprot¬ 
stavlja internacionalizmu boljševika i Sovjeta, ideja monarhizma, a u 
posljednje vrijeme i boljševizma izaziva u mnogom pogledu oštre debate. 
Za većinu emigracije monarhizam je tek historička tradicija i on za život 
same emigracije nema ni realnog značenja ni aktuelnosti uopće kao i 
za buduću Rusiju. I to je vrlo karakteristično i važno za upoznavanje 
prave političke ideologije emigracije. Tako, na primjer, kada je 1922. god. 
stariji član dinastije Romanovih veliki knez Kiril, bratić pokojnog i po¬ 
sljednjeg ruskog cara Nikolaja II., sam sebe proglasio čuvarom carskog 
Prijestolja, a kasnije (1924.) i ruskim carem, taj su nepromišljeni čin pri¬ 
dali tek malobrojni i suho-formalni legitimisti, dok većina emigracije je 
°stala sasvim ravnodušna, a mnogi su ga čak i osudili kao apsolutno nesu¬ 
vremen. Što se pak tiče boljševizma u odnosu prema njemu postoji nekoli¬ 
ko momenata. Emigracija oštro osuđuje boljševičku ideologiju i boljševike, 
koji su orobili i ponizili historičku Rusiju. Ali postoje prilike, u kojima 

sovjetska vlada i nehotice zastupa državne interese, i to ne prolazne i 
privremene SSSR, već Rusije kao takve, — recimo za vrijeme rata, kada 
Sovjeti budu napadnuti ili izazvani na rat. I u shvaćanju ove situacije 
emigracija se dijeli, jer ima i takvih emigranata, za koje je SSSR u 
svim prilikama samo internacionalna klasna organizacija tek sa vanjšti¬ 
nom i aparatom države. Ima i takvih grupa emigranata, koji glorificiraju 
svaku eventualnu stranu intervenciju u SSSR, zovući emigrante da 
aktivno i ličnim učešćem pomagaju tu oružanu borbu. Ovo gledište 
zastupaju u glavnome emigrantske organizacije na Dalekom Istoku, naro¬ 
čito postojeći u Harbinu »Ruski Fašistički Savez«, na čelu ko¬ 
jega se nalazi K. V. Rođzajevskij. 

Kulturna djelatnost emigracije 

Uz sve materijalne poteškoće, većinom naporan teški fizički rad i 
bezbrojne druge različite neprilike, ruska se emigracija ipak nije pre¬ 
tvorila u glomaznu skupinu politički bezličnih apatrida, već je naprotiv 
sačuvala svoje nacionalno, političko i kulturno lice sa dosta čvrstim du- 
hovno-ideološkim jedinstvom. Bez ičijeg vanjskog pritiska, svojom slo¬ 
bodnom vlastitom inicijativom, emigracija je uvela tri datuma, koje 
svake godine svečano slavi, organizirajući svoj politički, društveni i kul¬ 
turni rad. Ta tri. svečana godišnja datuma jesu: Dan ruske pro¬ 
svjete, Dan ruske kulture i Dan nepomirljivosti. 

Dan nepomirljivosti se slavi na histarički datum 7. studenoga (25. X. 
po starom kalendaru), kada su 1917. god. na ovaj dan boljševici došli 
na vlast u Rusiji. Na ovaj se dan priređuju komemorativne sjednice, na 
kojima se u posebnim predavanjima analizira suština boljševizma, s ko¬ 
jim se ni stvarno ni ideološki emigracija ne može pomiriti. Nepomirljivost 
emigracije prema boljševizmu ima karakter problema ne samo političkog 
već i moralnog. O ovoj temi stvorena je u emigraciji opsežna i neobično 
interesantna literatura, od koje ćemo spomenuti samo brojna djela bivšeg 
profesora moskovskog sveučilišta I. A. Iljina, koji je dubok i nadahnut 
ideolog antiboljševizma. 

Dan prosvjete i Dan kulture su bliski po svojim ciljevima, te uza¬ 
jamno nadopunjavaju jedan drugoga. Slave se pak posebno samo zbog 
toga, što su povezani sa samostalnim događajima, jednako važnim i zna¬ 
čajnim. Dan prosvjete se slavi 25. (12.) siječnja na dan sv. Tatjane, po¬ 
kroviteljice moskovskog sveučilišta. Ovaj »Tatjanin dan« postoji već 
mnogo decenija i slavio se je u Rusiji na najsvečaniji način, ali je bio 
povezan samo sa moskovskim sveučilištem. No emigracija mu je dala 
općeniti karakter i značenje. Za emigraciju je ovaj dan ne samo histo- 

rička tradicija, već ima i neposredno aktuelno značenje. A na slavljenje 
tog općenitog »Dana ruske prosvjete« u svojim redovima emigracija ima 
potpuno moralno i stvarno pravo. — Boljševici su kroz dugi niz godina 
oštro proganjali staru »buržoasku« nauku i uopće prosvjetu, trudeći se 
uzalud da stvore neku novu »proletersku« ili »crvenu« prosvjetu. A emi¬ 
granti štuju prosvjetu kao takvu i odano njoj služe. I u tome je smisao, 
značenje i opravdanje ovog emigrantskog »Dana prosvjete«. 

Djelatnost emigracije u pogledu prosvjete je neobično živahna, mno¬ 
gostrana i plodna. Emigracija je prije svega osnovala golemi broj škola 
i na učnih ustanova svih rangova, razreda, struka i grana. Otvoreni su 
dječji vrtići, pučke, građanske i srednje škole. Većinu ovih škola emi¬ 
gracija sama uzdržava iz vlastitih sredstava, i samo u Jugoslaviji i do 
nedavna u Čehoslovačkoj ove su škole imale državnu potporu. Broj nižih 
i srednjih škola dosiže nekoliko stotina. Obuka u njima stoji na toliko 
visokom stepenu da izaziva opravdano divljenje stranaca i zato usporedo 
sa ruskom emigrantskom djecom ove škole pohađaju i strana djeca. 
Od emigrantskih viših škola spomenut ćemo barem ove: Ruski pravni 
fakultet u Pragu, pravni fakultet u Harbinu i Ruski 
viši tehnički institut u Parizu. U svim ovim višim školama 
(a naravno i nižim i srednjim) profesorski zbor se sastoji skoro isključivo 
od ruskih naučen jaka, od kojih mnogi uživaju svjetsko priznanje i slavu. 
Pravni fakultet u Pragu, koji je vodio kao rektor glasoviti filozof prava, 
bivši profesor moskovskog sveučilišta, sada već pokojni P. N. Novgo- 
rodcev, vrlo je uspješno radio kroz nekoliko godina, ali je kasnije ipak 
morao biti zatvoren zbog toga, što ruski pravnici ne mogu naći praktičnu 
primjenu svojeg znanja. Isto je tako nakon nekoliko godina uspješnog 
rada bilo zatvoreno Rusko slobodno sveučilište u Pragu, 
čiji je rektor bio bivši profesor moskovskog sveučilišta M. M. Novikov. 
Interesantna je i poučna sudbina spomenutog Višeg tehničkog instituta 
u Parizu (dalje ćemo ga skraćeno zvati RVTI). On se pojavio 1921. god. u 
Berlinu, kao dopisna Ruska politehnička škola, koja je zatim 1924. god. 
preseljena u Pariz, gdje je 1931. dobila svoju sadašnju organizaciju. 
RVTI se sada dijeli na nekoliko odjeljenja raznih struka. Osim toga ima 
dva fakulteta prema načinu obuke: Akademski sa običnim sistemom pre¬ 
davanja i Dopisni — za vanjske studente. Broj studenata na Akademskom 
fakultetu koleba se obično između 150 i 160. Većina njegovih studenata 
su tvornički radnici ili šoferi (naravno sa potpunom maturom). Na dopi¬ 
snom fakultetu koleba se broj studenata između 180 i 190, a sveukupni 
njihov broj za cijelo vrijeme postojanja ovog fakulteta već je prekoračio 
11.000. Ovi studenti žive ukupno u 62 države, raširene po svim konti- 

nentima. Na Akademskom fakultetu dobilo je inženjersku diplomu tokom 
posljednje tri godine 35 studenta, od kojih je već 20-torica dobilo nam je- 
štenje. RVTI ima također ove jednogodišnje tečajeve: mjerničko-građe- 
vinarski, elektro-mehanički i za radiofoniju. Od profesora RVTI-a naj¬ 
poznatiji su slijedeći: D. P. Rjabušinskij (svjetski autoritet na području 
aeronautike), A. N. Ancyferov, V. P. Aršaulov, N. P. Bjeljajev, V. V. Pere- 
svjet-Soltan. RVTI uzdržava isključivo emigracija svojim sredstvima. 
Zatim se u Parizu nalazi Bogoslovski Institut (pravoslavni bogo- 
slovski fakultet). Od njegovih profesora ističemo S. N. Bulgakova, N. A. 
Berdjaeva, G. N. Fedotova V. N. Iljina, F. F. Zjenjkovskoga. Dalje po¬ 
stoji u Parizu Rus ki k o nz e r v a tor i j, a u Beogradu V i š i vojno- 
naučni tečaj generala sveuč. prof. N. N. Golovina. 
Posebno moramo spomenuti Viši policijski tečaj, koji skoro već 
deset godina radi u Beogradu. Iako je i peđagoško-naučno stanje ovih 
policijskih tečajeva i njihovo praktičko značenje više no skromno i makar 
oni ne spadaju u niz viših škola, ipak sam ih spomenuo uglavnom zbog 
toga, da pokažem opseg kultumo-prosvjetnog rada emigracije. 

Od naučnih ustanova spomenut ćemo samo slijedeće. U Beogradu je 
1928. god. bio otvoren Ruski naučni institut. On se dijeli na pet 
odjeljenja i ima nekoliko seminara, u kojima sa neumorno vodi intenzi¬ 
van naučni rad. Održavaju se i javni sistematski tečajevi i pojedina preda¬ 
vanja iz svih naučnih disciplina. Sada je predsjednik ovog Instituta sveuč. 
prof. A. I. Ignatovskij, a članovi su učenjaci-emigranti, od kojih spomi¬ 
njemo samo najpoznatija imena, a to su: P. B. Struve, S. I. Metalnikov, 
D. P. Rjabušinskij, N. O. Losskij, I. I. Lapšin, I. I. Lappo, S. L. Frank, a 
od pokojnih: F. V. Taranovskij, A. A. Kizevetter, E. F. Šmurlo, E. V. 
Aničkov, koji su svi aktivno sudjelovali u naučnom radu Instituta. Za 
11 godina svoga postojanja Institut je pod općom redakcijom sveuč. prof. 
V. D. Laskareva izdao na niskom jeziku 15 opsežnih svezaka svojih »Zapi- 
saka«, koje sadrže ukupno preko 5.200 stranica radova iz svih područja 
nauke. U Pragu postoji i vrlo uspješno radi već mnogo godina tako zvani 
»Seminarium Kondakovianum«. To je naučni institut, stvoren 
od učenika i sljedbenika glasovitog ruskog naučenjaka N. P. Kondakova, 
koji je kao emigrant umro u Pragu 1925. god. Ovaj se institut bavi obra¬ 
đivanjem svih pitanja bizantijsko-rusko-slavenske povijesti i arheologije. 
Prošle (1938.) godine je izašao već deseti debeli svezak stalnih naučnih 
zbornika ovog instituta. Od suradnika ovih zbornika spominjemo imena 
svjetskih autoriteta — M. I. Rostovceva i A. A. Vasiljeva, a također manje 
poznata, no solidna imena — N. M. Bjeljajeva, N. T. Bjeljajeva, N. L. 
Okuneva, G. A. Ostrogorskoga, G. V. Vernadskoga, N. P. Savickoga, 

A. V. Solovjeva. Seminarium Kondakovianum ima veliko naučno zna¬ 
čenje, priznato od stručnjaka ostalih naroda. 

Zatim moramo spomenuti veliki broj društava i organizacija aka¬ 
demskog karaktera, koja posvećuju svoj rad različitim naučnim zadaćama 
i ciljevima. Kronološki prvo mjesto zauzima Rusko arheološko 
društvo u Jugos 1 avi j i, osnovano u Beogradu 1921. god. Od nje¬ 
govih aktivnih suradnika spominjemo sveuč. prof. A. L. Pogođina i A. V. 
Solovjeva i docenta M. A. Georgijevskoga. Ovo društvo intenzivno radi 
i već je izdalo dva sveska naučnih radova svojih članova, između kojih 
se nalaze i strani učenjaci. U Pragu su emigranti osnovali 1923. svojim 
sredstvima Ruski historički arhiv u inozemstvu (Russkij 
zagraničnyj istoričeskij arhiv — kako se on ruski zove), kojega je uzdrža¬ 
vanje kasnije preuzela na sebe bivša Čehoslovačka. Cilj i rad ovog zavoda 
je slijedeći: »Arhiv sakuplja, čuva, klasificira i naučno obrađuje doku¬ 
mente iz najnovije povijesti Rusije i njezinih naroda«. O golemoj vri¬ 
jednosti materijala, kojim već sada raspolaže Arhiv uvjerljivo govori 
opsežna knjiga (446 str.), koju je 1938. izdao sam Arhiv. To je »Biblio¬ 
grafija ruske revolucije i građanskog rata (1917.—1921.)«, koja pred¬ 
stavlja tek prvi svezak na široko zasnovane serije. Arhiv ima karakter 
ozbiljne naučne institucije, koje se materijalima već sada ozbiljno koriste 
učenjaci sa cijele zemaljske kugle. Stvarni nadopunak ovog Arhiva je 
Ruski kulturno-historičkimuzej, koji je na inicijativu pra¬ 
škog Ruskog slobodnog sveučilišta otvoren u Pragu 1935. Kustos ovog 
muzeja je V. F. Bulgakov, posljednji lični tajnik Lava Tolstoja. Cilj ovog 
muzeja je sakupljanje svega, što se odnosi na život, stvaranje i rad ruske 
emigracije. Muzej posjeduje vrlo obilan materijal, koji stvarno govori o 
mnogostranom i bujnom kulturnom radu emigracije, o kojoj će ispravnu 
i dostojnu ocjenu moći dati tek budući povjesničari. 

Ruski učenjaci-emigranti rade ne samo u ruskim školama svih ran¬ 
gova i struka i naučnim institucijama, već i u bezbroj stranih školsko- 
naučnih ustanova obiju polutaka. No održavajući akademska i javna 
predavanja, oni također rade i na strogo naučnim istraživanjima, i njihovi 
se rezultati objavljuju u naučnim radnjama, koje izlaze na svim mogućim 
jezicima. Samo nabrojiti, i to tek približno, sve što su napisali ruski uče¬ 
njaci-emigranti vrlo je teško, a u jednom članku čak i nemoguće No i u 
tom pogledu je emigracija učinila prve korake. Tako je na primjer 
»Odbor ruske knjige«, osnovan 1924. u Pragu, izdao već slijedeće godine 
bibliografski pregled naučnih i umjetničkih knjiga emigranata. Premda 
ova knjiga obuhvaća tek kratki period od 1920. do 1925. ipak broj nauč¬ 
nih radnja dosiže nekoliko stotina. Ruski naučni institut u Beogradu je 

izdao debelu knjigu pod naslovom »Građa za bibliografiju ruskih nauč¬ 
nih radova u inozemstvu (1920.—1930.)«. Ova je knjiga samo prvi svezak 
na široko zasnovanog izdanja za registraciju i sistematizaciju stručno- 
akademskih radova ruskih učenjaka-emigranata. Ovdje je iznesena samo 
7.038 radnja od 472 pisca. Unatoč teških materijalnih prilika, koje se 
k tomu još neprekidno i dalje pogoršavaju, naučni rad emigranata se 
nastavlja, a upravo uz heroičke napore bore se oni i sa izdavačkim po¬ 
teškoćama. Tako j ! e na koncu 1938. grupa učenjaka osnovala u Parizu na 
ruskom jeziku »Rusku naučnu biblioteku«, te je uputila na emigraciju 
apel da pomogne tom pothvatu. Odziv je bio dobar, jer je već ovih dana 
izašla prva knjiga najavljene interesantne serije. Kao spomenuta prva 
knjiga izašla je radnja poznatog ruskog filozofa S. L. Franka — »Nepo- 
stižno. Ontologički uvod u filozofiju religije«. 

Većina se učenjaka-emigranata sastoji od pripadnika srednjeg i sta¬ 
rog pokoljenja, od kojih već mnogi rade po nekoliko decenija na naučnom 
polju. No postoji i naučni podmladak, koji je najvećim dijelom započeo 
svoj naučni rad tek u emigraciji, a mnogi su dobili i svu svoju naobrazbu 
u inozemstvu. Ova mladež dostojno zastupa rusku nauku. Od njezinih 
istaknutih zastupnika spomenimo samo nekoliko imena, — na primjer: 
L. Žardeckij (redovni profesor beogradskog sveučilišta), grof I. N. Gole- 
niščev-Kutuzov (docent istog sveučilišta), D. N. Stremouhov (profesor 
sveučilišta u Strassburgu), od kojih su posljednja dvojica dobili svoju 
akademsku naobrazbu na zagrebačkom sveučilištu. 

Posebno moramo zabilježiti znatan uspjeh, koji su emigranti postigli 
na području tehničkih izuma svih mogućih vrsta. Tako se je, na primjer, 
istaknuo dr. ing. V. K. Zvorykin sa svojim radovima naročito u televiziji, 
ing. I. I. Sikorskij je znatno obogatio aeronautiku, ing, V. I. Jurkevič 
uspješno radi na području brodogradnje. 

Dan ruske kulture emigracija je uvela 1925. i slavi ga 8. VI. — na 
Puškinov rođendan, jer se genijalni pjesnik Puškin smatra već odavna 
ocem nove ruske kulture uopće. Na ovaj dan slavi sva ruska emigracija 
stare stvaraoce ruske kulture u svim njezinim granama, a također daje 
pregled kulturnog rada emigracije. Ovaj dan ima značaj prave nacionalne 
svečanosti od dubokog principijelnog i ideološkog značenja. To je svoje 
vrste ispit emigracije. Ona tu polaže račun o svojim osjećajima, mislima 
i radu, dokazujući, da je dostojna sljedbenica velikih stvaralaca moćne 
ruske kulture. Kultura je po svojoj prirodi stvaralačka pojava, koja u 
političkom pogledu sadržava klicu državnosti i zato ova svakogodišnja 
svečanost još više potcrtava nerazdjeljivu povezanost ruske emigracije 
sa vjekovnom državno-nacionalnom Rusijom, nepomirljivo protivnoj ideji 

klasne Internacionale, kojoj služe Sovjeti. Na ovim svečanostima daje se 
pregled i onog sitnog svakodnevnog kulturnog rada emigracije, koji je 
vanjski skroman, ali je važan po svojoji unutrašnjoj idejnoj snazi, koja 
ga vodi. U okvir takvih radova spadaju na primjer one male crkvice i 
kapelice, koje je emigracija sagradila u dosta velikom broju za svoje 
vlastite potrebe, a koje uvijek predstavljaju prava umjetnička djela, u 
lijepom starom ruskom stilu, inače malo poznatom Zapadu. Spomenimo 
barem crkve-spomenike u Beogradu, Bruxellesu, kapelicu na zagrebačkom 
Mirogoju, ili tek ovih dana dovršenu crkvicu, koju je sagradio glaso¬ 
viti ruski arhitekt i slikar A. N. Benois na groblju ruskih vojnika u 
spomen onih vojnika, koji su pali u svjetskom ratu na francuskoj 
fronti u Champagneu blizu Reimsa. Godišnji svečani pomeni, koje 
emigracija daje na tom groblju, uz sudjelovanje bivših francuskih kom- 
batanata, a katkada i francuske vlade, pretvaraju se u dirljive mani¬ 
festacije u počast nacionalne Rusije. Moramo spomenuti i impozantan 
»Dom ruske kulture posvećen imenu imperatora Nikolaja II.« u Beogradu, 
koji je sada žarište svih grana kulturnog rada beogradskog dijela ruske 
emigracije. Amo spadaju i brojne institucije i organizacije profesionalnog, 
socijalnog i dobrotvornog karaktera, kao i sistematski tečajevi i pojedina 
predavanja o povijesti, životu i radu stare i suvremene Rusije. Nabrojiti 
sve što emigracija čini na svim raznovrsnim kulturnim poljima, potpuno je 
nemoguće. No moramo potcrtati, da se u tom svom teškom, napornom, i 
neumornom radu emigracija strogo drži lozinke, koju je formulirao jedan 
od istaknutih emigrantskih intelektualaca, da — »Kultura počiva na trim 
načelima: Bog, tradicija i slobodno stvaranje«. I to je 
geslo i temelj cijelog rada emigracije. 

Djelatnost emigracije u Oblasti književnosti i kazališta također je vrlo 
zanimljiva. No mi ne ćemo ulaziti u ocjenu uspjeha emigracije u tim 
područjima sa čisto umjetničkog gledišta, jer bi nas to preveć daleko 
povuklo, nego ćemo se dotaknut u općim crtama tek osnove i suštine tog 
rada, zadovoljivši se samo činjenicama i brojkama. Zavirimo najprije u 
pitanje periodičke štampe. Ona se pojavila u isti čas, kada se 
Pojavila i sama emigracija. Prema samim osnovnim svojsvima svog 
nacionalnog duha i karaktera, čim se negdje pojavi mala grupica Rusa sa 
svrhom da se tamo zadrži neko vrijeme, onda se odmah otkriva crkva, 
zatim kazalište i konačno — novine. To su tri temelja i izvora 
ruskog karaktera i života. Naravno da prve emigrantske novine nisu u 
Početku bile savršene, naročito sa tehničkog gledišta. Sada pak izlazi u 
emigraciji preko 200 novina (većinom tjednika) i blizu 100 revija i 
almanaha. Ali uzimajući u obzir, da su mnoga emigrantska izdanja poradi 
raznovrsnih uzroka bila kratkog vijeka i da su isto tako brzo nestajala, 

kako su neočekivano nicala, ukupni njihov broj dosiže u ovih dvadeset 
godina postojanja emigracije nekoliko hiljada. Periodička izdanja razli¬ 
čitog karaktera — ali uvijek protuboljševičkog — pojavljuju se od 1918. 
godine poput gljiva poslije kiše na svim kontinentima — od Skandinav¬ 
skih zemalja preko Sirije, Palestine i Egipta do Transvala, od Londona 
preko Balkana i Male Azije do Dalekog Istoka; preko dviju Amerika do 
Australije i egzotičnih otoka Pacifika. Oni su raznog kvaliteta, vanjštine 
i tehničke opreme, i tiskaju se svim mogućim načinima — od rotacije 
do šapirografa, a ima i rukom pisanih. Navedimo tek nekoliko primjera: 
»Glas Domovine« (Golos Rodiny; Haag, 1918—1919), »Izbjeglica« (Bje- 
ženec; Rotterdam, 1918), »Jeka Rusije« (Eho Rossiji; Stockholm, 1918), 
»Rus u Argentini« (Russkij v Argentinje; Buenos Aires, od 1930), »Ruski 
Glas« (Russkij Golos; Beograd, od 1931), »Nova Riječ (Novoje Slovo; 
Berlin, od 1932), »Mač« (Meć; Varšava, od 1933), »Rus u Engleskoj« 
(Russkij v Angliji; London, od 1936). To su tjedne novine, a »Rus u 
Engleskoj« izlazi čak dva puta mjesečno. Od dnevnih novina moramo 
istaći »Krmilo« (Rulj, Berlin, 1920.—1931.) i »Novo Vrijeme« (Novoje 
Vremja). Ove su posljednje novine izlazile preko deset godina u Beo¬ 
gradu pod redakcijom M. A. Suvoriina, trudeći se uzalud kako bi na¬ 
stavile tradiciju poznatih svjetskih novina istog imena u Petrograđu. 
Još god. 1911. bile su osnovane u New Yorku novine »Nova Ruska 
Riječ« (Novoje Russkpje Slovo), koje su odmah poslije listopadske 
revolucije 1917 god. zauzele odlučan protuboljševički stav. Od ostalih 
emigrantskih dnevnih novina spomenimo slijedeće: »Danas« (Segodnja; 
Riga, od 1923), »Ruski Odjeci« (Russkije Otkliki; Vilna, od 1925), »Rusija« 
(Rossija; New York, od 1934), »Emigrantska Misao« (Emigrantskaja 
Myslj; Shanghai, od 1936). U Harbinu čak izlazi 7 emigrantskih dnevnika, 
od kojih dva večernja. To su: »Ruska Riječ« (Russkoje Slovo, od 1920), 
»Harbinsko Vrijeme« (Harbinskoje Vremja; u jutro i na večer), »Grm 
Bao«, »Zora« (Zarja), »Megafon« (Rupor) i »Naš put«. Ali sva spomenuta 
izdanja su više ili manje lokalnog značenja i karaktera. Cijelu emigraciju 
obuhvataju uglavnom samo dva dnevnika, koji izlaze u Parizu. To su: 
»Posljednje Novosti« (od 1920, pod uredništvom F. N. Miljukova) i »Pre¬ 
porod« (Vozrožđenije; od 1925 — dnevno, a od 1936 — tjedno). Od revija 
i tjednika revijalnog karaktera nabrojimo samo slijedeće: »Za Domovinu« 
(Za Rodinu; Sofija), »Mladoruska Iskra«, »Nova Rusija« (Novaja Rossija, 
pod uredništvom A. F. Kerenskoga), »Novi Put« (Novyj Putj), »Socija- 
lilstički Vijestnik««, »Vijestnik Socijalnog Demokrata«, »Ruski Invalid«, 
»Ilustrirana Rusija« (Musriro vannaja Rossija) — svi u Parizu; »Ruski 
Pregled« (Russkoje Obozrjenije), »Osvit« (Razsvjet), »Kućni Liječnik« 
(Domašnij Vrač) — svi u Chicagu; »Austrolazija«, »Azija«, »Crkva i 

Nauka«, »Rus u Australiji« (Russkij v Avstraliji), »Emigrantski put« (Putj 
emigranta) — svi u Australiji. Već nekoliko godina izlazi u Rigi »Ruski 
Godišnjak« (Russkij Ežegodnik), u Beogradu je kroz niz godina izlazila 
mjesečna revija na srpskom jeziku »Ruski Arhiv«. Zatim u raznim mje¬ 
stima sporadički izlaze zbornici !i almanahi posjećeni najrazličitijim 
pitanjima općeg i stručnog karaktera, i takvih knjiga izašlo je već ne¬ 
koliko stotina. Posebno moramo istaknuti reviju »Savremennyja Zapiski«, 
koja od 1920 god. izlazi u Parizu u svescima od 350 do 400 strana, i takvih 
je knjiga izašlo već blizu 70. U Shanghaju je 1937 god. bila pokrenuta 
mjesečna revija »Russkija Zapiski«, koja je poslije bila prenesena u 
Pariz, gdje sada izlazi pod uredništvom Miljukova točno početkom svakog 
mjeseca u svescima od oko 200 strana. 

U svim ovim izdanjima sadržan je golem materijal, koji nije samo 
dragocjen izvoz za proučavanje rada ruske emigracije, već predstavlja 
vrijedan doprinos u riznicu svjetske kulture. 

Moramo također spomenuti i brojna izdavačka poduzeća na čelu sa 
takvim glomaznim poduzećima, kao što su »Riječ« (Slovo) i »Petropolis« 
(oba u Berlinu), »Preporod« (Vozrožđenije, u Parizu), »Život i Kultura« 
(Žiznj i kultura, u Rigi). Oni izdavaju i naučnu i zabavnu literaturu, 
jednako prozu i pjesme i starih pisaca i suvremenih. Do sada je izdano 
nekoliko hiljada knjiga u nakladi od mnogo stotina hiljada primjeraka, 
čime se propagira ne samo ruska književnost, nego se pomažu i pisci, jer 
im se daje pobuda za stvaranje. Uzimajući u obzir prilike, v kojima živi 
ruska emigracija, može se mimo reći, da izdavački i knjižarski posao u 
emigraciji stoji mnogo bolje od sličnih poslova u nekojim malim drža¬ 
vama. A razlog je u tome što emigrant, i pisac, i izdavač, i knjižar, i čitaoc 
ima jasni osjećaj nacionalne odgovornosti i vrši svoju dužnost sa pravom 
požrtvovnošću. 

Emigrantski dio ruske književnosti obiluje mnogim i interesantnim 
imenima, od kojih stoji na prvom mjestu dobitnik Nobelove nagrade 
(1934 god.) Ivan A. Bunin. Moramo usput primjetiti, da je Bunin uopće 
prvi ruski pisac, koji je dobio ovo priznanje. Zatim se u emigraciji nalaze 
prvorazredni umjetnici, kao što su: D. S. Merežkovskij, I. S. Smelev, 
B. K. Zajcev, A. M. Remizov, N. A. Teffi, Z. N. Hippius, K. D. Baljmont 
i nedavno umrli: A. I. Kuprin, E. N. Čirikov, A. V. Amfiteatrov, V. I. 
Nemirović-Dančenko. Od pisaca srednjeg pokoljenja moramo spomenuti 
V. F. Hodasevića, M. I. Cvjetajevu, M. A. Aldanova, a od mlađih: V. 
V. Širina, I. S. Lukaša, L. F. Zurova, N. J. Roščina, N. N. Berberovu, M. 
A. Struve, V. A. Slomenskoga. Ovi pisci, nastavljajući tradiciju klasične 
ruske književnosti, unose u isto vrijeme i nešto novo, svoje, koje se 
osniva ne samo na individualnim značajkama pojedinih pisaca, već je 

i odraz onih psiholoških, moralnih, a donekle političkih i materijalnih 
prilika, u kojima žive i stvaraju emigrantski pisci. A ovo daje emigrant¬ 
skoj književnosti nove i originalne crte, koje se nisu još dosta iskrista¬ 
lizirale, no ipak po njima se ona jasno odlikuje od sovjetske književ¬ 
nosti. Ali to je već posebno i ozbiljno pitanje, koje se već pretvara i u 
problem, u koje nismo u stanju sada se posebno udubljivati. Isto je to¬ 
liko interesantno i komplicirano pitanje onih pisaca, porijeklom Rusa, 
koji su već organski ušli u stranu književnost, a to je pitanje to važ¬ 
nije, što su to gotovo isključivo mladi pisci. Najveći dio takvih pisaca 
povezao se sa francuskom književnošću i od ovih ćemo iznijeti nekoliko 
najpoznatijih imena, kao što su: Henri Troyat (po krsnom listu: Andrej 
Tarasov), Emmanuel Bobe (Bobovnikov), A. Roube-Janski (Rubežan- 
skaja), Joseph Kessel, Ignace Legrand, Irene Nemirowsky, Helene Izwol- 
sky. Ovi pisci imadu u sebi nešto, što uz pažljivo proučavanje ipak 
otkriva u njima tragove ruske kulture i nacionalnosti i što oni potpuno 
besvjesno unose u stranu književnost, vršeći time profinjenu propa¬ 
gandu neumrlog ruskog duha. 

Vrlo je težak i delikatan položaj ruskog emigrantskog kazališta. Svog 
stalnog i velikog dramskog kazališta emigracija nema, a zbog brojnih i 
raznovrsnih uzroka možda ga i ne može imati. A ljubav prema kazalištu 
prirođena je Rusima, kao i golema volju za stvaranje, i to naročito za 
kazalište, pa je zato emigrantska dramaturgija vrlo obilna i ima neko 
posebno obilježje. — Ona je izrazito problemmog karaktera, t. j. — emi¬ 
grantski kazališni komadi obrađuju razne vrste interesantnih problema, 
koji sasvim potiskuju u pozadinu važne scensko-tehničke zahtjeve, tako 
da oni' postaju tipičnim dramama za čitanje, a ne prikazivanje. Time su 
se doduše uvijek odlikovali ruski kazališni komadi, a u emigrantskoj 
dramaturgiji sve je ovo primilo osobito oštar karakter. Karakteristično 
je također i to da su se baš u emigraciji obratili mnogi pisci kazalištu, 
koji su mu prije bili potpuno daleki i tuđi (na primjer: M. A. Aldanov, 
P. N. Krasnov). Posvećuju svoju pažnju kazalištu i mnogi pisci mlađeg 
pokoljenja (V. Sirin, I. S. Lukaš), a nekoji su čak postali i profesionalnim 
dramatičarima (V. V. Homickij), a to je bila vrlo rijetka pojava u r usk oj 
književnosti čak i u daleka stara predratna vremena. 

No unatoč svega toga u emigraciji ipak postoji niz više ili manje 
stalnih dramskih kazališta, kao potpuno profesionalnih, ili napola profe¬ 
sionalnih sa karakterom »studija«, po uzoru na one čuvene »studije« 
Moskovskog Huđožestvenog Teatra. U red profesionalnih kazališta spada 
u prvom redu »Ruski Dramski Teatar« u Rigi, koji je bio osnovan još 
pred nekoliko decenija, a sada je silom u glavnom međunarodnih prilika 
pretvoren u emigrantsku ustanovu. On se časno bori za interese ruske 

kazališne umjetnosti. Uspješno je djelovala u emigraciji i tako zvana 
»Praška grupa« Moskovskog Huđožestvenog Teatra, triumfalno obilazeći 
širom svijeta. Ali nakon višegodišnjeg rada ipak je bila prisiljena likvi¬ 
dirati. U Parizu je katkada djelovalo u isto vrijeme po nekoliko dobrih 
kazališnih družina, no tokom vremena postepeno su nestale, a sada već 
treću sezonu radi »Ruski teatar«, u kojem sudjeluju takvi gorostasi pozor¬ 
nice, kao što su — M. N. Germanova, M. A. Kryžanovskaja, M. A. 
Tokarskaja, G. M. Hmara, N. F. Kolin, M. A. Ždanova — svi iz istog 
Moskovskog Huđožestvenog Teatra, a također i niz drugih poznatih kaza¬ 
lišnih radnika na čelu sa glasovitim N. N. Evrejinovim. Napola profe¬ 
sionalni karakter imadu i dvije beogradske družine, na čelu kojih su bili 
prokušani stručnjaci kao što A. I. Duvan-Torcov, J. L. Rakitin i A. F. 
Čerepov. U ovu grupu spadaju Ruski Dramski Studiji — u Varšavi (od 
1933 god. — na čelu V. S. Sikević-Vasiljev) i u Zagrebu (od 1932 god. — 
na čelu N. I. Fedorov). Treba spomenuti i brojna kazališta, tako zvane 
»male« ili »vedre« umjetnosti, od kojih su postigli svjetsko priznanje 
osnovane još u Rusiji: »Šišmiš« (Letučaja Myš N. F. Balijeva) i »Plava 
Ptica« (Sinjaja ptica J. D. Južno). U emigraciji postoji neobično mnogo 
i čisto diletantskih družina, koje i uz malu svoju umjetničku vrijednost 
ipak odano vrše kulturno-nacionalnu zadaću nesebičnih propagatora 
Mnogi stari ruski kazališni umjetnici rade na stranim pozornicama uglav¬ 
nom kao redatelji. Na primjer: N. N. Massalitinov u Sofiji, F. F. Komissar- 
ževskij u Londonu i Stradfordu, supruzi Pitojevi u Parizu, V. M. Greč, 
P. P. Pavlov i J. L. Rakitin u Beogradu, L. V. Mansvjetova u Sarajevu, 
A. F. Cerepov u Banjoj Luci. Kao scenografi rade N. A. Benois u milan¬ 
skoj Scali, S. N. Novikov u Berlinu, V. Žadrinskij u Beogradu, P. P. Fro- 
man u Zagrebu. 

Znatnu ulogu imadu u stranim kazalištima operni pjevači. Oni za¬ 
uzimaju odgovorna mjesta u bezbroj kazališta, uključujući milansku 
Scalu i parišku Grande Opera. °ni su na čelu sa nedavno umrlim geni¬ 
jalnim Šaljapinom prisiljeni voditi život putujućih gosti, lutajući nepre¬ 
kidno po cijeloj kugli zemaljskoj. Svog stalnog opernog kazališta emigra¬ 
cija nema, ali je god. 1921. poznati kazališni poduzetnik knez Cereteli 
osnovao u Parizu »Rusku operu« (zapravo samo družinu), a god. 1926. 
osnovao je »Rusku parišku operu« (također samo družinu) u Parizu K. 
D. Agrenev-Slavjanskij, te ove dvije prvorazredne družine neprekidno 
putuju po svijetu, priređujući kratke operne stagione. Postoji u emigraciji 
i nekoliko pjevačkih zborova, od kojih ćemo spomenuti zborove S. A. Ža¬ 
rova, N. F. Kostrjukova i N. P. Afonskoga, a također i vokalni kvartet 
N. N. Kedrova, koji je i ove godine imao i u Zagrebu nezapamćen umjet¬ 
nički uspjeh. U emigraciji se nalazi nekoliko kompozitora starijeg po- 

koljenja na čelu sa takvim umjetnicima, kao što su: S. V. Rahmaninov, 
I. F. Stravinskij,, A. T. Grečaninov, N. N. Čerepnin, N. K. Metner; od 
mlađih su već dobili priznanje Nabokov i I. Marković. Od virtuoza spo¬ 
menimo N. Orlova, A. Borovskoga, A. Uninskoga (oni su već postali 
ljubimci i u Zagrebu), G. Pjatigorskoga, Irinu Eneri, Makanovickoga, za¬ 
grebačkog pedagoga E. Vaulina. 

U brizi za stvaranjem muzičkog podmlatka i sistematskim širenjem 
i propagandom ruske glazbe emigracija je otvorila 1924 god. u Parizu 
Ruski Konservatorij, kojega je pokrovitelj S. V. Rahmaninov, a 
direktor N. N. Čerepnin. Među profesorima se nalaze prvorazredni ruski 
majstori. Umjetnička vrijednost ovog konsiervatorija tolika je visoka i 
tako je raširena, da medu svoje učenike ubraja znatni dio stranaca. Zatim 
je bilo osnovano 1930. god. u Beogradu »Rusko muzičko društvo 
u Jugoslaviji«, kojega se vodstvo nalazi u rukama V. I. Bjelskoga, 
bliskog suradnika glasovitog kompozitora N. A. Rimskoga-Korsakova. 
Odmah iza toga bilo je osnovano 1931 god. u Parizu »Rusko muzi¬ 
čko društvo u inozemstvu«, a 1932. god. pojavilo se i u Pragu 
»Rusko muzičko društvo u Čehoslovačkoj«. 

Istaknuto mjesto zauzima u emigraciji i balet. U emigraciji su se 
našle najsjajnije zvjezde ruskog baleta na čelu sa sada već pokojnom 
Anom Pavlovnom, a to su: T. P. Karsavina, A. M. Balašova, V. A. Tre- 
filova, A. Spjesivceva, E. A. Smirnova, J. N. Sjedova, M. P. Froman, 
M. M. Fokin, M. M. Mordkin, L. Mjasin, B. G. Romanov. Svi su oni u 
početku svog emigrantskog života još plesali, a sada se većina od njih 
bavi isključivo pedagoško-režiserskim poslom. No njihov sljedbenik i 
mlađi drug Sergej M. Lifarj, koji je tek poslije revolucije ozbiljno pri¬ 
stupio baletu, sada se ubraja među genijalne zastupnike plesne umjet¬ 
nosti i slovi kao najsjajniji plesač suvremenosti. S. Lifarj već deset go¬ 
dina stoji na čelu baleta pariške Grande Opera i stvorio je već cijelu 
plejadu mladih baletnih umjetnika, djelomično Rusa, koje je odgojio u 
tradicijama ruskog klasičnog baleta. U prvim godinama emigracije vodio 
je ruski balet u inozemstvu njegov neumorni reformator i veliki propa¬ 
gator S. P. Djagilev, koji je umro 1929 god. Njegov je posao preuzeo 
njegov suradnik, rođeni Rus, koji se sakrio pod pseudonimom De-Bazila, 
i koji je već nekoliko puta pobjednički prošao sa svojim savršenim dru¬ 
žinama po cijeloj zemaljskoj kugli. Većina njegovih plesača sastoji se 
uglavnom od ruske mladeži, koja je obuku primila u emigraciji od svojih 
velikih učitelja i prethodnika, nastavljajući njihov rad. 

Ruski emigranti zauzimaju istaknuta mjesta i u filmu. Naročito su 
imali uspjeh u vrijeme nijemog filma. Od tadanjih starova-emigranata 
spomenimo I. I. Mozžuhina, N. N. Lisenko, N. F. Kolina, N. A. Rimskoga, 

V. Gajdarova. Kod zvučnog filma od glumaca sačuvala je svoje počasno 
mjesto Olga Čehova, a počeli su svoju sjajnu karijeru Olga Baklanova, 
Akim Tamirov i Miša Auer. Od režisera treba spomenuti one, koji već 
decenijima rade, a to su: A. A. Volkov, V. K. Turžanskij i V. F. Strižev- 
skij, a od slikara — B. I. Bilinskoga i A. B. Kaminku. 

Dakle evo u kratkim crtama i suhim činjenicama život i rad emi¬ 
gracije, čije je značenje golemo i mnogostrano. — Emigracija je prije 
svega stvarno oprovrgla raširenu legendu o tobožnjoj slabosti volje Rusa, 
koji da tobože nisu sposobni ni za što drugo osim samo za uzvišene raz¬ 
govore i bestemeljna sanjarenja. Kako vidimo našlo se nekoliko stotina 
hiljada Rusa, koji su se latili oružja i odlučno ustali na obranu svoje 
nacionalne časti i dostojanstva i kroz nekoliko godina junački su vodili 
okrutnu i krvavu borbu. A kada su se našli u emigraciji, jasno sU poka¬ 
zali visoku nacionalnu svijest, osjećaj dužnosti, energiju, odlučnu volju, 
smisao i sposobnost za rad, čak i najteži fizički, premda je većina emi¬ 
gracije pripadala inteligentnim, a često i imućnim krugovima. Svojim 
vlastitim snagama emigracija se borila sa svim životnim poteškoćama a 
tek najmanji dio je klonuo. Službena francuska statistika veli, da je kri¬ 
minalitet među ruskim emigrantima izvanredno malen unatoč najtežih ma¬ 
terijalnih prilika. Emigracija u isto vrijeme odano vrši svoju nacionalnu 
dužnost. — Ona nastavlja svoju borbu sa Sovjetima i na taj način, što 
otkriva Zapadu na sve pristupačne načine groznu suštinu boljševizma 
i razorni rad sovjetske vlade. A usporedo s time emigracija svestrano 
razvija i kulturni rad, i to ne samo čuvajući i propagirajući staru rusku 
kulturu, već i stvarajući brojne i velike vrijednote u svim kulturnim po¬ 
dručjima i granama. Da ispravno ocijenimo rad i tekovine ruske emi¬ 
gracije, moramo ga usporediti sa više no skromnim radom francuske emi¬ 
gracije XVIII. i poljske emigracije XIX. stoljeća. A pri tome moramo uvi¬ 
jek imati na umu, da su i francuska i poljska emigracija uživale naj- 
vruće simpatije ogromne većine evropskog društva, koje se prema 
ruskoj emigraciji drži uvijek rezervirano, često sa nepovjerenjem, a kat¬ 
kada i sa otvorenom mržnjom. A ipak — ruska emigracija mimo i do¬ 
stojanstveno nosi svoj križ i vjerno čuva odanost izvanstranačkoj i na¬ 
cionalnoj Rusiji i njezinoj vjekovnoj kulturi. 

Nikolaj Fedorov 

ETIKA PASIVITETA U SVIJETLU ETIČKOG AKTIVIZMA 

Od crvi samo u životinjskom carstvu postaju — leptiri. (A. O.) 

Pojedinci ili narodi, općenito ljudi mogu se raznoliko odnositi prema 
sebi, prema drugome i prema svemu ostalome živome i neživome na 
ovome svijetu. Po etici pasivnosti treba se što više odricati svih životnih 
manifestacija i afirmacija, treba se što više klonuti svih sukoba i borbi. 
Po toj etici cio ovaj život i svijet je — jedna velika nesreća, a 
sve njihove afirmacije i manifestacije — jedno veliko zlo. Po 
etici pasivnosti živjeti životom ovoga svijeta, aktivno sudjelovati u svim 
njegovim životnim iskazima znači direktno promicati i sebi i svojima 
bližnjima, i svemu svijetu — samo nesreću i bol. 

Buddha, kao jedan od najizrazitijih predstavnika pasivističke etičke 
ideologije, veli: »porod je bol, starost je bol, bolest je bol, smrt je bob 
s nedragim zajedno živjeti je bol, biti odvojen od onoga što se voli je bol, 
ne postići što se želi je bol; ukratko svih pet tjelesnih oblasti, je bol, koje 
proističu iz želje za egzistencijom, zatim želje za uživanjem, želje za 
postajanjem, želje za moći i želje koje tu i tamo rađaju veseljem, a koje se 
ugušuju — potpunim uništenjem požude, koju treba 
odagnati, odreći se, osloboditi se i ne dati joj mjesta«. 

Prema tome, po pasivističkoj etici udovoljavanjem svojih ličnih i 
ovozemaljskih potreba sa lastima i slastima ovoga života direktno se pro- 
duzava — život, indirektno — bol, nesreća i grijeh. Uopće, po nazorima 
etičkog pasivizma svaka borba, koja ima cilj da uzdrži život i 
s njim podrži životne težnje, kojima treba udovoljavati, već je sama 
po sebi — jedno zlo, jedan grijeh, jer prođužava život i na 
taj način stvara mogućnosti za — nove težnje, t. j. nova zla i nove bolove, 
koji se opet moraju udovoljavati s novim bolovima i novim grijesima. 

Na taj način po etici pasivnosti jedina moguća životna aktivnost 
je — odricanje i opiranje životu. Doduše život se ne ođu- 
zimlje, iako katkada i to biva kod izvjesnih sljedbenika pasivističke 
etike, ali se zato u životu sve mora udesiti tako, da se po životnim tež¬ 
njama, po težnjama tijela, čuvstava, volje i uma što manje teži. Samo 

ona težnja, koja teži da se što manje teži, izvjesno je 
dobro. 

Prema tome, s obzirom na sva htijenja i želje, po etici pasivizma bitno 
e o ricanje i smirenje, a s obzirom na sve vanjske utiske i 
učinke bitno je - neopiranje i mirovanje. Radi toga među 
masama kao i među pojedincima, koji su prožeti etikom pasivizma — 

samopouzdanje, poduzetnost, slobodoumnost, borbenost, buntovnost, po¬ 
kretljivost, upornost, nesnošljivost, nezavisnost i dostojanstvenost — 
isključeni su već sami po sebi. Zbog toga u područjima takve etike među 
pojedincima nema naučenjaka, državnika, vojskovođa i osvajača, a među 
masama nema ratničkih i osvajalačkih naroda. Mase pasivistički uzgo¬ 
jene — robuju, a pojedinci — mudruju. 

Dakle, po kakvoći sljedbenika takve etike među pojedincima su — 
neplodni mudraci, među masama je — plodno roblje. Po 
području, danas kao i prije tri tisuće godina, pasivizam je etika Azije, 
etika Indijaca i Kineza. Etika, koja Aziji daje njezin kulturni i civili¬ 
zacijski ton u vidu mnogobrojnih slobodnih hramova i 
još mnogobrojnijih ropskih masa. 

Po etici pasivizma nužno je samo da se postigne — nirvana, ne¬ 
što što nije ništa. Zbog nirvane život treba prikraćivati i ogra¬ 
ničavati samo na ono što je najnužnije, zadovoljavajući se najskromni¬ 
jim načinom života. Prema tome, isključi li se u suvremenoj Aziji sve 
ono što je unazad par stotina godina Evropa unijela u Aziju, Azija je 
zemlja pagoda i populacije, zemlja, u kojoj je po prošlosti personifikacija 
njezina vjerskog osvjedočenja i moralnog djelovanja — Buddha, a 
po sadašnjosti — Ghandi. 

Na taj način azijski je pasivizam (kao uostalom i svaka druga etika!) 
djelomično učinak pojedinca (osobito Buddhe, ali i Azije). U Evropi i Ru¬ 
sije (Tolstoja). To znači — plodnonizozemlje uvjetuje mli¬ 
ta v o s t i nepokretljivost, dosljedno snošljivost i 
pomirljivost, a u izvjesnom smislu i — čovječnost. 
Sa onakvih mjesta, koja svačim obiluju, ne mora se nikada seliti, ni s kim 
za bolje boriti, i nikome tuđe oduzimati. U onoj zemlji, koja obiluje sva-, 
kakvim bogatstvima, do kojih se dolazi veoma lako, poduzetnost i borbe¬ 
nost ljudi je sigurno manja (slučaj Indije!), negoli tamo, gdje vlada 
sjever i vrlet (slučaj Engleske!). Osim toga, tamo gdje svi imaju svega u 
izobilju i za one, koji nemaju ništa, nađe se uvijek' više, negoli tamo gdje 
neznatna manjina ima nešto malo, a svi ostali skoro ništa. Čovječnost, 
ghandijevska snošljivost, obzirnost i miroljubivost, koja je tako svojstvena 
sljedbenicima pasivizma, u izvjesnom smislu nastaje i po takvim prili¬ 
kama. 

S druge strane, takvo izobilje raznovrsnog zemaljskog bogatstva 
izazivlje — izobilje raznovrsnih zemaljskih užitaka, koji opet kod jednih 
Nazivlju — izobilje bolova, a kod drugih — izobilje razo¬ 
čaranja. Zbog toga se i nije čuditi, što prolaznost zemaljskih užitaka 
i vremenitost zemaljske sreće, koje proističu iz razočaranja i boli, pora- 

daju kod najinteligentnijih pojedinaca ovakvih krajeva pomisli — o 
ništavilu zemaljskih užitaka i zadovljstava, o opće¬ 
nitoj mijeni ovoga svijeta, o ništavosti života uopće, izra¬ 
ženih u jednoj pesimističkoj religiji i pasivističkoj 
etici. 

Prema tome, koliko je sasvim sigurno, da je svoj budizam Aziji dao 
Buddha, a svoj ghandizam Ghandi, toliko je također izvan diskusije i to, 
da je Buddhu i Ghandija dala — Azija, specijalno — Indija. Time je 
pasivizam prvenstveno etika Azije, kako po pojedincima 
koji etiku stvoriš e, tako i po ambijentu, koji stvori 
pojedince, koji stvoriše tu etiku! 

Međutim, Evropa kao najbliži i kopnom vezani susjed Azije je kon¬ 
tinent — isključive etike aktivizma. Osobito u današnje 
vrijeme. Izvor je u kršćanstvu. Doduše, u kršćanskoj etici, specijalno 
katolicizmu, ima i elemenata — pasivizma. »A ja vama kažem, 
veli Isus, da se ne opirete zlu. Nego, ako te tko udari po tvom desnom 
obrazu, pruži mu i drugi. I tko hoće da se parbi s tobom i tvoju košulju 
da uzme, pusti mu i kabanicu. I ako te tko potjera jednu milju, idi s njim 
i druge dvije« (Mt. 5, 39—41), ili opet »Ako tko dođe k meni, a ne mrzi 
na oca svoga i na mater, i na ženu, i na djecu, i na braću i na sestre, 
a i na sam život svoj, ne može biti moj učenik« (Lk. 14, 26.) No u prin¬ 
cipijelnim i direktnim povredama ovoga života 
kršćanstvo ipak prožimlje etički aktivizam. Kada 
trgovci napraviše od kuće molitve špilju razbojnika, Isus izgoni i bičuje 
prodavače i kupce, a njihove stolove i klupe ispremeta. (Lk. 19, 46). Prema 
tome, iako je po kršćanstvu konačna svrha nadzemaljska, a konačni cilj 
život vječni, kao jedina prava i zaista trajna sreća, po katolicizmu samo 
je za birane i savršene zemaljski život mržnja, odri¬ 
canje, mirovanje i smirenje. Za sve ostale život je dobar, sve 
njegove želje dobre, a sve ostalo na svijetu također dobro, ukoliko služi 
za promicanje zemaljskog života i nadzemaljske sreće. Prema tome, po 
katoličkom svjetovnom nazoru na život i svijet pasivizam ima svoje 
opravdanje samo za izuzetne ljude, za birane i savršene. Za sve ostale 
aktivnost je pravilo, zakon kršćanskog, moralnog 
života. I kada Isus veli, da se ne treba opirati zlu i da treba pružati 
i lijevi obraz, ako te netko udari po desnom, onda to ne znači da se time 
ukida pravni poredak ili društveno kazneno pravo, nego to znači da se 
time samo osuđuje osveta, kada se ona tiče — ličnih 
pogrda, često gubitka imovine ili povreda ličnog 
prava i gubitka lične slobode. No kada osudu traži — slava 

392 


Božja, opće dobro, pravo domovine, porodice, staleža 
i ugleda vjernih, katolik se ima pravo opirati nasilju 
i mora zahtijevati da se zaštiti pravda. Čak što više, u 
specijalnim slučajevima, t. j. u slučajevima totalne opasnosti, 
po kršćanskoj etici opravdana je i totalna aktivnost, t. j. de¬ 
fenzivni ratovi. 

S evropskim protestantizmom, ortodoksizmom i liberalizmom, a u 
najnovije vrijeme komunizmom, fašizmom i nacizmom, evropski etički 
aktivizam već se skoro obezgraničio. Zemaljski život je centar, jez¬ 
gra života. Da se unaprijedi taj život, da se udovolji njegovim že¬ 
ljama i težnjama i da ovaj život po kolikoći i kakvoći bude što viši i bolji, 
po izvjesnim sljedbenicima bezgraničnog evropskog etičkog aktivizma 
— bogovi se skidaju s neba, a konačni i »trajni« životni ciljevi postavljaju 
čak na zemlju (komunizam i nacizam!), dok je rat kao najizrazitiji iskaz 
aktivizma u Evropi već skoro običan i svakodnevan događaj! Prema 
tome, dok u Aziji vjernici pasivističke etike premišljaju, ima li smisla ili 
nema, hoće li ili ne će ubiti tele, da se nahrani čovjek, dotle u Evropi 
najsuvremeniji protagonisti etičkog aktivizma ovako umuju: »fašizam ne 
vjeruje ni u mogućnost, ni u korist vječnog mira; samo rat dovodi do 
najveće napetosti ljudske energije i udara biljeg plemenitosti na narod, 
koji ima srca da se u njemu ogleda« (Mussolini!) ili ovako: »u vječnom 
ratovanju čovječanstvo je postalo veliko; u vječnom miru bilo bi čovje¬ 
čanstvo uništeno« (Hitler!). 

Prema tome, o trapljenju, o mirovanju, o odricanju, o suzbijanju i 
smirivanju životnih težnji u Evropi nema ni spomena. Po evropskom etič¬ 
kom aktivizmu, po evropskoj etici, život s odgovarajućim željama i po¬ 
trebama uzimlje se i shvaća kao nešto najvrednije i naj¬ 
više na svijetu, a borba se usvaja kao osnovni ele¬ 
ment, prvobitni pokretač cjelokupnog životnog 
iskazivanja — afirmiranja i manifest i ranj a. Prvo, t. j. 
život, i drugo, t. j. borba neizostavno se uključuju po evropskoj etici. 
Jedno drugo nužno iziskuje: borba — život s odgovarajućim željama i 
potrebama, a život s odgovarajućim željama i potrebama — borbu. 

I to prvo borbu sa samim sobom, po kojoj je rezultirala evropska 
ličnost, Evropljanin samopouzdan, poletan, poduzetan, aktivan 
u svakom smislu, borac, ratnik i osvajači; drugo borbu sa 
prirodom, po kojoj je po Evropljanima u Evropi rezultirala su¬ 
vremena evropska znanost i umjetnost, a po njima i sve 
što danas čini evropsku kulturu i civilizaciju, zatim treće 
borbu i s ljudima, izvan Evrope, po kojoj je rezultirala kulturna 

prepotencija i ekonomska dominancija Evrope nad 
cijelim svijetom. 

Prema tome, cjelokupni suvremeni evropski konkretni život je uči¬ 
nak etike aktivizma. Etike, koja zemaljski život cijeni možda i 
više, nego što treba, a životnim potrebama udovoljava možda i više, 
nego što bi bilo potrebno; etike, koja i pojedince i narode uzgaja, da u 
borbi za svoj vlastiti i samosvojni život, za njegovo 
usavršenje i napredak ljudi ne smiju mrziti takav 
život i da se ljudi radi takvoga života ne smiju odri¬ 
cati borbe sa samim sobom, s prirodom, pa i sa lju¬ 
dima; etike, koja u suvremenoj Evropi, po svojem smislu života i svrsi 
života aktivizira cijeloga čovjeka, sve ljude, sve mase i sve narode. 
Tjelesni napor, napor duha, uma, volje svih Evrop- 
ljana, da se na ovome svijetu udovolji životnim že¬ 
ljama i stvori što više zadovoljstva i užitaka, a 
otkloni što više boli, nesreća i nezadovoljstava na 
ovome svijetu, životni je stav — suvremenih Evrop¬ 
ljana. 

Evropski nacionalizmi, imperijalizmi, socijalizmi, komunizmi, fašizmi 
i nacizmi, zatim evropska znanost, umjetnost, tehnika; uopće cjelokupna 
evropska duhovna i materijalna kultura najbolje svjedoči, koliko se troši 
aktivnih snaga evropskih pojedinaca i masa, koliki se aktivizam ulaže da 
se udovolji zemaljskom životu. Kod masa, udovoljavanjem nacionalnim 
i socijalnim težnjama, kod pojedinaca uklanjanjem bolova i stvaranjem 
što boljeg i višeg načina života. 

Prema tome, Evropa je — kontinent — etičkog akti¬ 
vizma, kontinent stvorova, kojima je sva zemlja dana da se njome 
manje više mudro služe i — tako u nebo dođu. U izvjesnom smislu čak 
i kontinent — gospodara, kontinent nosilaca suvre¬ 
mene kulture i civilizacije, kontinent kulturtra- 
gera, kontinent r e 1 i g i j sko-e ti č k i h uzora, nacionalno- 
socijalnih pogleda i kulturno-civilizacijskih ogleda. 
Zavidna znanost i umjetnost, zavidne tehničke tvorevine i k ul turne usta¬ 
nove, zavidan način života suvremenih Evropljana, koji su proistekli iz 
toga aktivističko-etičkoga vjerskog osvjedočenja učinili su svoje, te se 
danas u Evropu ugledavaju, i nju slijede i ostali izvanevropski pojedinci 
i narodi. 

Na taj način, dok je u Aziji po etici pasivizma jedina »pozitivna« 
aktivnost odricanje života i životnih želja, teneopi- 
ranje bolu, zlu i sili, dotle je u Evropi po etici akti- 

vizma opiranje bolu, zlu i sili, te promicanje i usa¬ 
vršavanje zemaljskog života — opći zakon i pravilo 
života. U Evropi se rane i boli liječe, dok se ne zaliječe, i — zemaljski 
život usavršuje kao da je vječan. Život sadašnjih generacija usavršava 
se radi budućih. Sadašnji se bore, žive i umiru radi budućih. Naprotiv, u 
Aziji, po etici pasivizma boriti se za zemaljski život i svijet znači, po 
nauci o seljenju duša, nakon smrti svoj život produžiti u životu recimo 
nekoga magarca, a život svojih potomaka u — bolu. Pa tako, dok se u 
Evropi po tome etičkome aktivizmu iz borbe za svoje indivi¬ 
dualno, nacionalno ili socijalno bivstvo izdiferen- 
cirao jedan neobično raznoliki individualni, soci¬ 
jalni, nacionalni, kulturni i ekonomski život, dotle se 
u Aziji, specijalno Indiji i Kini po njezinome etičkome pasivizmu, koji 
niječe život, niječe želje i težnje, niječe smisao svoga ja, niječe sebe i 
svoju borbu, nije mogla ni začeti diferencijacija u 
evropskom smislu riječi. Zbog toga pasivizam, koji već u za¬ 
metku uništava individualiziranje u pasivističkim masama, nužno sprije- 
čava bilo kakvo diferenciranje i nužno uvjetuje svakakvo robovanje. 
»Tko nije svoj taj je svačiji, jer od njega ne ovisi 
čiji će biti« (Starčević!). Drugim riječima, to znači, ako na pr. Indija 
i Kina ništa ne usvoje od evropskog etičkog aktivizma, nego se i dalje 
budu držali svojega autohtonoga etičkog pasivizma, kao neosjećajna 
masa, kao nediferencirani kolektiv, oni mogu pre¬ 
živjeti i nadživjeti Engleze, Evropljane, no samo 
kao roblje. Mijenjom, zapravo nestajanjem i propašću starih gospo¬ 
dara, nestat će starih gospodara, no s pasivističkim masama, koje su nađ- 
živjele stare opet će zavladati novi, drugi. U konkretnom slučaju Japanci 
ili njima slični. Razlog? 



U sukobu aktivizma s pasivizmom pasivisti ne mogu nigdje bolje 
proći. U borbi aktivističke Evrope s pasivističkom Azijom, pasivistička 
Azija uvijek će morati biti evropska kolonija, dominion ili nešto slično. 
Masa, kojoj je simbol i personifikacija oslobodilačke borbe —• senilni 
starac, koji sjedi među četiri zida, pije kozje mli¬ 
jeko i — prede, ne može likvidirati engleski impe¬ 
rij. Aktivizam se svladava samo aktivizmom svo¬ 
jim ili tuđim. Tank se ne svladava — kozom, niti 
avion — preslicom. Pasivist u sukobu s aktivistom mora podleći 
’ aktivisti. U svijetlu konkretnog života, napose ovoga evropskoga takva 
sudbina pasivista u borbi s aktivistima — neumitni je zakon 
ovoga zemaljskoga života. Sto se o tome misli na drugom) 

svijetu, ili pod vidom vječnosti za sadašnjost i bližu budućnost, te ze¬ 
maljski svijet i evropski konkretni život, to malo znači. 

U novije vrijeme, pod utjecajem Azije, a djelomično i evrop¬ 
skih izvjesnih krajeva (evropska ruska i panonska nizina!) i u Evropi je 
bilo par protagonista pasivističke etike (Tolstoj et co!). Čak što više, neki 
između njih, pa i sam Tolstoj, pokušavali su toj etici dati u Evropi 
i masovni karakter, t. j. da je konkretiziraju u masi, da u tome 
smislu mase uzgajaju, vode i s njima kao s nekim — izabranim i jedin¬ 
stvenim narodom tu etiku pasivizma promiču i u evropskom konkretnom 
životu. Međutim pokušaj je sasvim neuspio. Zaslugama pasivističkog men¬ 
taliteta jednog naroda s tim su narodom po neumitnim zakonima afirma¬ 
cije aktivizma zavladali još gori aktivisti (komunisti!), nego što su bili 
prije (caristi!). U ostalim krajevima isto tako. Pred vjernicima evropskog 
etičkog aktivizma bilo koje vrste evropski pasivisti isto onako kao i azij¬ 
ski moraju podleći. Etika, koja sama po sebi uzgaja lje- 
nivce i mirotvorce, mora pokleknuti pred sljedbeni¬ 
cima etike, koja uzgaja ratnike i borce. 

Prema tome, u svijetlu evropskog etičkog aktivizma pojedinci pasi¬ 
visti kao i pasivistički narodi moraju biti pod aktivističkim masama: 
pojedincima ili narodima. Pojedinci kao i narodi, a narodi kao i poje¬ 
dinci, koji već sami po svome začetku i poretku života isključuju inđi- 
viduaciju i diferencijaciju, t. j. uopće borbu za što većim indiviđualizi- 
ranjem i diferenciranjem, zapravo oslobođavanjem i osamostaljivanjem, 
ti moraju biti podložni aktivistima, t. j. onima kojima je prvi i najvažniji 
cilj sloboda i nezavisnost, pa tek onda sve ostalo drugo. U evropskom 
aktivističkom konkretnom životu takvi upravljaju, vladaju i zapovijedaju. 
Svi ostali drugi, t. j. pasivisti samo rade, robuju, trpe i slušaju. Pod 
vidom vječnosti jedni su vječni kao i drugi. Razlika je samo u tome, 
što pasivisti historiju, svjetske događaje — podrža¬ 
vaju, a aktivisti stvaraju, i po tome, što pasivisti od 
zemaljskog života imaju veoma malo, A aktivisti 
od istog i istovremenog kudikamo više. O Etruščanima 
se zna po Rimljanima! Dakle, po drugome! O Rimljanima po njima sa¬ 
mima. Slično, ni po kakvoj se argumentaciji ne može utvrditi, da suvre¬ 
meni Indijci-pasivista imaju od Indije više, negoli suvremeni aktivistički 
Englezi. 

Pod vidom vremenitosti, kao i pod vidom vječnosti, na ovoj zemlji 
aktivisti su uvijek gore, pasivisti dolje. Na ovome 
svijetu život nikako ne nagrađuje pasiviste. Tako, na pr., Austriju nisu 
srušili pasivisti, a nisu je niti okupirali. Isto tako, prijeratnu rusku oli¬ 



garhiju nisu srušili tolstojevci, kao što ne će srušiti ni poslijeratnu. 
Slično, engleski imperij gandizam nije stvorio, pa ga ne će niti srušiti. 
Kineski pasivizam ne može odoljeti japanskom aktivizmu! Kasnije, kada 
se i kod Kineza razviju etičko-aktivističke snage, snage nepokolebivog 
osjećanja svoga vlastitog Ja, te njegovih težnji za što većim osamostalji¬ 
vanjem, te za što potpunijom slobodom i nezavisnošću, Japancima bi 
moglo biti kraj i tamo gdje danas sjedi japanski car; u budućnosti koja 
bi se razvijala u tome smislu mogao bi sjediti i kineski — kuli! Slično 
i u svim ostalim takvim sličnim slučajevima. 

Prema tome, pod vidom evropskog konkretnog života, u svijetlu 
evropskog etičkog aktivizma, sljedbenici i vjernici etičkog pasivizma 
mogu na ovome svijetu živjeti samo kao plodno i pobožno roblje! 
Od crvi samo u životinjskom carstvu postaju — 
leptiri! 

Ante Oršanić 


BRŠLJANI... 

Moje su oči tužne ko bršljani vedrom u jutru 
kad im s tamnoga lišća suze kapljice rose 
Maglice meke ko nada sjetno se nad njima dižu 
A svježi sunčani traci zlatne im haljine nose. 

Moje su oči žedne ko bršljani sunčeva sjaja 
Htjele bi opet da piju svijetlo njegovih zraka 
Sjajne i svijetle da budu kako su nekada bile 
I da ostanu tako, vedre, bez sjene i mraka. 

1 A. Miličić 

ŠETNJA NOĆNIM DRUMOM 

Sva negdašnja radost previre i grca, 

Već ne shvaćam čežnje za vrevom i šumom, 

U noćnoj tišini tražim dio srca, 

O kako mi godi šetnja noćnim drumom! 

Kada će se nemir nutarnji da skruši, 
r Nemir, vječno hranjen i srcem i umom? 

Da 1’ će se utjeha zovu da ogluši? 

O kako mi godi šetnja noćnim drumom! 

August Darmati. 


NOVA TALIJANSKA KOMORA I REFORMA 
NACIONALNOG VIJEĆA KORPORACIJA 

Za dan 23. ožujka 1939. sazvana je vladarevim dekretom nova tali¬ 
janska komora (cammera dei fasci e delle corporazioni), koja je pozvana 
da zajedno sa senatom sarađuje s vladom kod stvaranja zakona. Nova 
komora ne predstavlja u državno-pravnom smislu vodeći organ države 
ni isključivu manifestaciju narodne (državne) volje, nego ustavni organ 
države, koji je kao saradnik stalno vezan uz državu i pozvan da djeluje 
prema njezinim diktiranim (planskim) svrhama i uputama. Nova komora 
je u moralnom smislu surađujući politički organ vlade i šefa vlade 
(duce), koji su na vrhu države i iznad komore. Ovaj novi ustavni organ 
fašističke države sastoji od oko 700 imenovanih narodnih savjetnika. Čla¬ 
nove nove komore ne bira narod u slobodnim izborima prema demokrat¬ 
skom sistemu, nego su imenovani, pa se za to odsad ni ne označuje nazi¬ 
vom »narodni zastupnici«, nego »narodni savjetnici« (consiglieri nazio- 
nali). Zbog toga ne predstavlja nova komora novo izdanje raspuštene 
prijašnje zastupničke komore, iako je znatan broj njezinih članova pri¬ 
padao bivšoj zastupničkoj komori u svojstvu fašističkih zastupnika. Nova 
komora nastala je na ruševinama stare zastupničke komore, a usklađena 
je s novim fašističkim političkim i privrednim poretkom tako, da nema 
nikakve veze sa zastupničkom komorom u smislu demokratsko-parlamen- 
tarne koncepcije. Nova komora narodnih savjetnika predstavlja rezultat 
intenzivnih studija i iskustava, koja su stečena tečajem sedamnaest- 
godišnje fašističke vladavine u Italiji. Benito Mussolini opetovano je u 
svojim govorima raspravio pitanje o budućnosti nekadanje zastupničke 
komore. Zakonom od 17. V. 1928. uslijedilo je preformiranje zastupničke 
komore u korporativnom smislu, a pet godina nakon toga prelazi se na 
razvitak korporativizma. Dinamika fašizma provodila je' svoj politički i 
privredni program prema stajalištu, da stvorene korporacije stvarno 
predstavljaju sav radni i stvaralački narod i da je prema tome postala 
suvišnom zastupnička komora sastavljena od zastupnika izabranih po 
narodu. Već četiri sedmice nakon rasprave u nacionalnom vijeću korpo¬ 
racija prihvatilo je veliko fašističko vijeće zakon (od 9. XII. 1933.) o 
sastavu i zadacima korporacija. Nakon što je odnosni zakonski nacrt ope¬ 
tovano izrađivan u različitim povjerenstvima i izmijenjen u neznatnijim 
pojedinostima, predložen je osobno po Mussoliniju u senatu i obrazložen 
govorom od 13. I. 1934., u kojemu naročito naglašuje, da taj zakon nije 
plod isključive teorije, nego i dvanaest godina živoga, preživjelog, dnev- 
nog i praktičnog iskustva. Mussolini je iznesao tom prilikom osnovne 
premise toga zakona prema kojima zabacuje liberalistički kapitalizam i 

komunizam i zauzima stajalište prema kojemu ne postoje nikakve pri¬ 
vredne činjenice, s isključivim privatnim i individualnim interesima, a 
s druge strane od onog dana, kojega se pojedinac odlučio ili pokorio da 
živi u zajednici s drugim ljudima, ne počinje se, ne razvija ni ne zaklju¬ 
čuje nikakva radnja, koju on vrši, u njemu samome, nego se reflektira 
i izvan njegove osobe; korporativna privreda respektira privatno vlasni¬ 
štvo, jer ovo usavršuje ličnost čovjeka, ali pošto mu pripada svojstvo 
prava, uključene su u njemu i dužnosti, odnosno važna socijalna f unk cija; 
korporativna privreda priznaje i cijeni — kako je to istaknuto u Carta 
del lavoro — i individualnu inicijativu. Carta del lavoro, zaključena po 
velikom fašističkom vijeću dne 21. IV. 1927., a proglašena dne 30. IV. 1927., 
ne predstavlja zakon u tradicionalnom smislu, nego svečanu deklaraciju 
osnovnih ideja fašizma na području socijalnog života i narodne privrede, 
odnosno programatsku izjavu o socijalnoj reformi i izgradnji korpora¬ 
tivne države. Država je pozvana na intervenciju tamo, gdje ne opstoji 
ili ne dostaje individualna inicijativa, prema načelu, da privreda pred¬ 
stavlja fenomen, koji se tiče zajednice sviju državljana. Već u tom govoru 
istaknuo je Mussolini, da će se potrebne reforme provoditi u tri etape 
i da će se ustavna reforma provesti tek u trećoj etapi, u kojoj će se 
odlučiti o sudbini zastupničke komore. Zakon o korporacijama usvojen 
je dne 13. I. 1934. u senatu, odnosno dne 18. I. 1934. u zastupničkoj kući, 
a sankcioniran je dne 5. II. 1934. Time je ostvareno zakonsko formiranje 
korporacija. Mussolini je opetovano istaknuo, da zakon o korporacijama 
nije završetak, nego ishodište. 

U novoj komori potpuno je eliminirana đemokratsko-liberalistička 
forma izbora individualnih ličnosti za narodne zastupnike, a provedeno 
načelo totalitarne države. U novoj komori zastupane su sve grane rada 
po zvanju, koje opstoje u narodu, i to putem korporacija kao velikih 
staleških organizacija radnika i poslodavaca, u formi nacionalnog vijeća 
korporacija. Na osnovi pomenutog zakona od 5. II. 1934. izradilo je mini¬ 
starstvo za korporacije organičan plan za podjelu korporacija, koji je 
dne 9. V. 1934. odobren po korporativnom središnjem odboru. Prema 
uputama Mussolinija formirane su korporacije samo za veće privredne 
grane da se izbjegne organizatorno rasparčavanje i pojedinim korpora¬ 
cijama osigura zdrava podloga. Spajanje različitih saveza po zvanju vršilo 
s e prema njihovoj povezanosti (uključenosti) s privrednim postupkom 
(ciclo produttivo). Na taj način osnovane su 22 korporacije, koje su podi¬ 
jeljene u tri skupine, i to: a) poljodjelsko-industrijalno-komercijalna sku- 
Pina s osam korporacija za žitarice, povrće i voćarstvo, vinogradarstvo, 
Uljarstvo, šećernu repu i preradbu šećera, stočarstvo i ribarstvo, šumar- 

stvo i tekstil, b) industrijalno-komercijalna skupina s osam korporacija 
za prerađivanje metala i gradnju strojeva, kemičku industriju, industriju 
odijela, papir i tiskare, građevinarstvo, plin, vodu i elektricitet, rudar¬ 
stvo, staklo i keramičku industriju, i c) skupina privrednih činidaba sa 
šest korporacija za osiguranje i kredit, slobodna zvanja i umijeća, pomor¬ 
ski i zračni promet, promet po kopnu, kazališta i hotelijersko-gostioni- 
čarsku industriju. Pomoću tih korporacija nastoji fašizam oživotvoriti sa- 
radnju između rada i kapitala u isključivom interesu naroda pod vod¬ 
stvom države, i to pod rukovanjem nacionalnog vijeća korporacija, koje 
predstavlja generalni štop talijanske privrede, a preuzeto je u novu ko¬ 
moru kao organizacija. Ostali narodni savjetnici pripadaju novoj komori 
automatski kao ministri ili državni tajnici, odnosno radi svog položaja 
u fašističkoj stranci (stranački tajnik, članovi narodnoga stranačkog di¬ 
rektorija, nadzornici, župski vođe, predsjednici ratnih invalida i ratnika), 
ali moraju kao takvi biti formalno imenovani po vođi fašizma i vla¬ 
dinu šefu. 

Sastav, područje rada i duh nove talijanske komore pod vodstvom 
ducea i vladina šefa formiraju prema tome dvije velike tvorevine fa¬ 
šizma, i to fašistička stranka (fasci) i korporacije. Nova talijanska komora 
fasci-a i korporacija sastoji za to: a) od članova nacionalnog vijeća stranke, 
b) članova nacionalnog vijeća korporacija, c) duce-a fašizma i vladina 
šefa, i d) članova velikog fašističkog vijeća. Nova komora bazira na načelu 
neosobnog rada svakoga njezina dijela i isključuje svaki personalni 
utjecaj pojedinih svojih članova. Na taj način osigurana je trajna stalnost 
zakonodavnog organa jednako kao i kod senata i velikog fašističkog vijeća 
tako, da je ne prewida (kao prije prema đemokratsko-parlamentarnim 
praktikama) periodički vanjski događaji (kao primjerice izbori, narodno 
glasovanje i si.), nego se trajno organički obnavlja novim svježim silama 
u vezi s osobnim promjenama, koje se zbivaju u fašističkoj stranci i kor¬ 
poracijama. Predsjednika i potpredsjednika nove komore postavlja vla¬ 
dar dekretom. Predsjednik komore imenuje narodne savjetnike za osobite 
službe i zadaće same komore tako, da se ni ovi više ne biraju, nego 
postavljaju, jer to odgovara duhu autoritativne države. Za imenovanje tih 
funkcionara snosi odgovornost predsjednik komore. 

Plenum nove talijanske komore nadležan je za odlučivanje u ustav¬ 
nim pitanjima (primjerice za zakonske prijedloge o nasljedstvu prije¬ 
stolja, prerogativama krune, funkcijama velikoga fašističkog vijeća, se¬ 
nata te same komore fašista i korporacija, uredovnih dužnosti vladina 
šefa i ministra predsjednika itd.), stvaranju odluka sindikalnoga i kor¬ 
porativnog značaja, nadalje u odnosima između talijanske države i Citta 

del Vaticano, međunarodnim ugovorima, odstupanju državnog teritorija 
metropole i kolonija, proračunskim nacrtima za državni proračun i za 
proračune sviju organizacija, koje ovise o državnom proračunu, zatim u 
pitanjima zakonskih prijedloga glede kojih duce fašizma i vladin šef 
izričito odobri da se ispitaju u plenumu komore ili u njezinim povjeren¬ 
stvima. Glasovanje vrši se javno podizanjem ruke. Tajno glasovanje uki¬ 
nuto je iz moralnih razloga da se učvrsti osjećaj odgovornosti. Povjeren¬ 
stva komore bave se sa čitavim nizom važnih zakonodavstvenih dionih 
područja. Postavljena posebna komorska povjerenstva moraju zakonske 
prijedloge, koji su im dodijeljeni na proučavanje i konačnu izradbu, pre¬ 
dložiti duce-u fašizma i vladinu šefu najkasnije u roku od jednog mje¬ 
seca u formi, koja je podesna za sankcioniranje. Nakon toga odlučuje 
duce da li će odnosni zakonski prijedlog predložiti vladaru na sankcije 
ili ne. Prema tome pripada plenumu nove komore normalna kompetencija 
u svim ustavnim pitanjima, zatim eventualna kompetencija u svim doga¬ 
đajima, u kojima vlada traži da se u komori provede diskusija o odre¬ 
đenim zakonskim prijedlozima, a duce i vladin šef odobri raspravu u 
plenumu. To vrijedi i za povjerenstva nove komore. No osim ove formalne 
zakonodavne djelatnosti spadaju na novu komoru i korporativna i sindi¬ 
kalna pitanja. Duce i šef vlade može odnosne zakonske prijedloge, koji 
se tiču potonjih pitanja, vlastitom odlukom proglasiti za državne zakone. 
To je važna značajka nove komore, jer po njoj vladin šef, koji se podjedno 
nalazi na čelu svake pojedine korporacije, postaje vrhovni upravitelj i 
harmonizator korporativizma uopće, a kompetentan je da prihvaćene 
zaključke komore svojom odlukom učini pravno-obvezatnima. Dvostruki 
položaj omogućuje duce-u i vladinu šefu da sam rukovodi rad komore, 
jer je on šef vlade, koja je nadređena komori, odnosno jer je vlada jedini 
vodeći organ fašističke države. Duce fašizma i vladin šef je u fašističkoj 
državi najviši organ, koji daje pravac radu, pokreće sve djelatnosti u 
državi i provodi potrebno izravnavanje, i to kako u pogledu zakonodav¬ 
nog područja rada tako i u pogledu posebnih kompetencija nove komore. 
Duce i vladin šef obnavlja narodne savjetnike, predlaže vladaru saziv i 
zaključenje komorske sjedničke periode, on je podjedno vrhovni upra¬ 
vitelj djelatnosti komore i senata, i to upravo na osnovi spomenutoga 
njegova dvostrukog ustavnog položaja. 

Zakonom od 5. I. 1939-XVII provedena je reforma nacionalnog vijeća 
korporacija. Nacionalno vijeće korporacija sastoji od članova korpora¬ 
tivnoga središnjeg odbora i redovitih članova vijeća pojedinih korpora¬ 
cija (art. 1). Korporativni središnji odbor formira se od slijedećih čla¬ 
nova, i to: ministara i državnih podtajnika; podtajnika i upravnih tajnika 

fašističke nacionalne stranke; zastupnika fašističke nacionalne stranke u 
korporacijama, koji obnose službu potpredsjednika, predsjednika sin¬ 
dikalnih konfederacija poslodavaca, radnika i pripadnika slobodnih zvanja 
i umjetnika, te predsjednika fašističkoga nacionalnog ureda za zadru- 
garstvo. Duce u svom svojstvu kao predsjednik korporativnoga središnjeg 
odbora može odrediti, da na sjednicama odbora sudjeljuju i predsjednici 
korporativnih kolonijalnih vijeća (art 2). Vijeća korporacija sastoje od 
redovitih vijećnika, koji se imenuju kao reprezentanti fašističke nacio¬ 
nalne stranke, saveza po zvanju i fašističkoga nacionalnog ureda za za- 
drugarstvo u broju, koji je predviđen u posebnoj tabeli, koja sačinjava 
sastavni dio spomenutog zakona. Vijećima korporacija pripadaju i izvan¬ 
redni članovi s odlučujućim glasom, koji se imenuju na prijedlog saveza 
po zvanju i drugih organizacija u broju, koji je za svaku korporaciju 
predviđen u istoj tabeli. Ova tabela može se promijeniti dekretom, duce-a 
i vladina šefa na prijedlog ministra za korporacije. Tako sastavljena 
vijeća korporacija vrše funkcije, koje su im povjerene. Na osnovi spo¬ 
menutih tabela iznosi broj redovitih članova vijeća korporacija ukupno 
500, a isto toliki broj iznose i izvanredni članovi. Ovi brojevi podijeljeni 
su ovako: korporacija žitne privrede sastoji od 30 redovitih i 9 izvanred¬ 
nih članova, korporacija za voćarstvo i povrtljarstvo (vrtljarstvo) od 31 
redovitoga i 15 izvanrednih članova, korporacija za vinogradarstvo i uljar- 
stvo od 31 redovitoga i 22 izvanredna člana, korporacija za stočarstvo i 
ribarstvo od 33 redovita i 16 izvanrednih članova, korporacija za šumar¬ 
stvo od 19 redovitih i 19 izvanrednih članova, korporacija za tekstilne 
proizvode od 34 redovita i 36 izvanrednih članova, korporacija za tešku 
industriju od 14 redovitih i 35 izvanrednih članova, korporacija za pro¬ 
izvodnju strojeva od 20 redovitih i 38 izvanrednih članova, korporacija 
za kemičku industriju od 22 redovita i 46 izvanrednih članova, korpora¬ 
cija za proizvodnju papira i tiskare od 22 redovita i 18 izvanrednih čla¬ 
nova, korporacija za građevinarstvo od 19 redovitih i 17 izvanrednih 
članova, korporacija za plin, vodu i elektricitet od 16 redovitih i 18 izvan¬ 
rednih članova, korporacija za staklo i keramiku od 16 redovitih i 24 
izvanredna člana, korporacija za kopneni promet od 15 redovitih i 38 
izvanrednih članova, korporacija za pomorski i zračni promet od 20 re¬ 
dovitih i 14 izvanrednih članova, korporacija za kazališta od 10 redovitih 
i 25 izvanrednih članova, korporacija za gostioničarstvo i hotelijerstvo od 
14 redovitih i 11 izvanrednih članova, korporacija za kredit i osiguranje 
od 47 redovitih i 37 izvanrednih članova. Pored toga spadaju na korpo¬ 
raciju za gorive tvari i motorna goriva 17 redovitih i 19 izvanrednih čla¬ 
nova te na korporaciju za ekstraktivne industrije 14 redovitih i 19 izvan¬ 
rednih članova. 

Posebnim dekretima određuje se za pojedine korporacije od kolikog 
broja redovitih i izvanrednih vijećnika (prema spomenutim tabelama) 
sastoji njihovo vijeće. U tim dekretima navode se oni pravno priznati 
savezi po zvanju, a prema potrebi i konfederacije, koje su pozvane da 
stavljaju odnosne prijedloge, i postupak, koji pri tome moraju primi¬ 
jeniti (art. 4). 

Duce i vladin šef ovlašćen je sazvati članove nacionalnog vijeća kor¬ 
poracije zajedno s izvanrednim članovima vijeća pojedinih korporacija 
na generalnu skupštinu korporacija u svrhu davanja uputa o sindikalnoj 
akciji u pogledu proizvodnog problema i u svrhu korporativne regle- 
mentacije (art. 5). 

Vlada je konačno ovlašćena, da na osnovi članka 3, broj 1 zakona 
od 31. I. 1926. br. 100 izda odredbe, koje su potrebne za provedbu zakona 
od 5. I. 1939. i da provede reviziju zakona od 20. III. 1930. br. 206 o no¬ 
vom uređenju nacionalnog vijeća korporacija i zakona od 5. II. 1934 
br. 163 o korporacijama tako, da sve odnosne zakonske i naredbene norme 
dovede u sklad s ovim zakonom i sa zakonom o ustanovljenju komore 
fašista i korporacija i o vršenju zakonodavne djelatnosti. Na taj način 
provest će se temeljita reforma nacionalnog vijeća korporacija u vezi 
s reformom nove talijanske komore. Poznato je, da je vrhovni privredni 
sabor, koji je osnovan po fašističkom regime-u u vremenu od 1930. do 
1934. (t. j. od njegova kreiranja do osnivanja korporacija) vršio vrlo 
važnu ulogu, a njegova je organizacija bila uređena,tako, da je omogu¬ 
ćila polagan i oprezan pokušaj u vezi s uvedenjem korporacija. Kad su 
osnovane korporacije i kad su ove počele funkcionirati, prestala je važ¬ 
nost spomenutog sabora. Zbog toga nije moglo nacionalno vijeće korpo¬ 
racija od toga momenta u svojem đosadanjem sastavu više izvršavati 
svoje zadaće u privrednom životu naroda. Nakon preuređenja, koje je 
provedeno spomenutim zakonom od 5. I. 1939. postalo je nacionalno vijeće 
korporacija ponovno sposobno za svoj rad tako, da ubuduće predstavlja 
organ, kojega posredovanjem sudjeluju korporacije u zakonodavnom radu 
te zajedno s nacionalnim vijećem fašističke stranke sačinjavaju harmo- 
ničku podlogu za novu komoru fašističke stranke i korporacija. 

Korporativni središnji odbor nije tom reformom bitno izmijenjen u 
] svom dosadanjem sastavu, ali se taj sastav odsad definira tako, da osim 

| članova, koji vrše zastupanje ex officio (kao primjerice potpredsjednici 

i korporacija i predsjednici konfederacija), obuhvaća i ministre, tajnika 

i fašističke stranke i državne podtajnike. Time je korporativni središnji 

| odbor dobio svoj konačni oblik i sastav tako, da će ubuduće moći s punim 


autoritetom vršiti organizatomu i regulatornu djelatnost države unutar 
nacionalne privrede. 

Kod toga posvećuje se naročita važnost imenovanju izvanrednih čla¬ 
nova-vijećnika, jer je potrebno osigurati, da interesirane kategorije unu¬ 
tar vijeća pojedinih korporacija pridonose neposredan prilog od svog isku¬ 
stva i tehničkog znanja, koji je osobito potreban i koristan za ispitivanje 
i rješavanje različitih privrednih problema. Na osnovi iskustva, koja su 
stečena na području korporativne djelatnosti, bilo je potrebno da se za¬ 
stupstvo različitih kategorija nadopuni u pojedinim korporacijama, pa 
je zbog toga broj izvanrednih članova vijeća povišen na 500. Time je 
ukupni broj članova korporacija povišen na 1000. 

Fašističkom velikom vijeću pripadaju u prvom redu tri još sad živa 
člana vijeća vođa marša na Rim (doživotni članovi), zatim ex offo (prema 
njihovu službenom položaju) predsjednik senata i komore, aktivni mini¬ 
stri važnih ministarstava, predsjednik talijanske akademije, generalni 
tajnik fašističke stranke, vrhovni zapovjednik milicije, predsjednik po¬ 
sebnog tribunala za državnu obranu, predsjednici sindikalnih konfede¬ 
racija poslodavaca i radnika u industriji i poljodjelstvu, i nekoliko lič¬ 
nosti, koje su vrlo zaslužne za narod i fašističku revoluciju, koje duce 
imenuje (u neodređenom broju) na tri godine. Sad se sastoji veliko faši¬ 
stičko vijeće od 24 člana, a predsjeda mu duce, koji ga svojom odlukom 
saziva, određuje dnevni red i zaključuje. 

Nacionalno vijeće fašističke stranke spaja kao središnji reprezenta¬ 
tivni organ vodeće snage čitave stranačke organizacije. Ovo vijeće sastoji 
od generalnog tajnika stranke kao predsjednika, članova sadanjega nacio¬ 
nalnog direktorija stranke od 14 lica, sađanjih 14 stranačkih nadzornika i 
tajnika od 92 stranačke federacije saveza ratnika. Članove nacionalnog 
vijeća stranke imenuje i opoziva duce na prijedlog generalnog tajnika. 

Spomenuto nacionalno vijeće korporacija predstavlja središnji repre¬ 
zentativni organ čitave fašističko-korporativne socijalne i privredne iz¬ 
gradnje, a sastoji od članova korporativnoga središnjeg odbora, koji se 
sastavlja unutar nacionalnog vijeća, i od redovitih članova korpora¬ 
tivnih vijeća, t. j. od spomenutih kolektivnih organa za vijećanje i 
zaključivanje od 22 korporacije, koje su državni središnji spojni organ 
sindikalnih saveza poslodavaca i radnika koji opstoje u određenom pro¬ 
izvodnom ciklusu. 

Prema tome predstavlja nova komora fašista i korporacija izvan¬ 
redno veliki i reprezentativni sabor, kojeg se pretežna većina sastoji (pored 
članova vlado, velikoga fašističkog vijeća i stranke) od delegata sindi¬ 
kalnih organizacija poslodavaca i radnika, odnosno korporacija, koje su 

na njima osnovane. To znači, da politička volja nove komore ne izlazi 
samo iz zastupstva državne eksekutive i fašističke stranke, nego pretežno 
■iz zastupstva sindikalne i korporativne socijalno-privredne izgradnje 
države ili praktično od zastupnika staleških organizacija po zvanju. Čla¬ 
novi gube članstvo u komori automatski čim prestaje njihova služba uz 
koju se ono veže. Radi toga se komora neprestano obnavlja. 

Fašistička stranačka organizacija, koja je provedena piramidalno, i 
korporacije, koje obuhvaćaju čitav privredni život naroda, predstavljaju 
prema tome osnovni stup nove talijanske komore fašističke Italije. Ova 
nova organizacija nastoji po mogućnosti ukloniti razlike između države 
i društva, jer država uključuje odsad u sebi sve elemente društvenog 
života. Pored toga zabacuje fašizam (jednako kao i njemački nacionalni 
socijalizam) odjeljenje privrede od politike tako, da privredu uključuje u 
politiku, a privrednu proizvodnju pod političko državno vodstvo. 

U političkom smislu oduzet je novoj talijanskoj komori monopol zako¬ 
nodavne funkcije, koja je karakterizirala parlamentamo-demokratski si¬ 
stem. Usprkos toga zastupa fašistička doktrina shvaćanje, da državna 
izgradnja fašističke države, kako je sad provedena, ne predstavlja dikta¬ 
turu, jer ne koncentrira svu državnu vlast u jednom jedinom državnom 
organu, nego poziva usporedno opstojeće organe kao saradnike vlade, 
koja se nalazi na vrhu piramide organičke fašističke državne zgrade. 

Eugen Sladović 

BONACA U VALI 

... Mjesečina se rascvala: 
po kamenoj obali malene vale, 
po nizu dalekih otoka 
i po mom čelu 
blijede su latice pale. 

Časkom se prosu po blistavim kapljama 
do dalekih otoka i do mog srca 
ko neki tajni srh, ko čežnja neka’ 
za obijesnim pljuskanjem po širokom žalu, 
za prkosnim lupanjem o raspukle hridi, 
za mahnitom jurnjavom lagane pjene, 
za hukom, za borbom, 
za divljim naletom bure ... 

... pa opet tiho treperi 
po mekoj pučini i po mom srcu 
ljeskanje rascvale noći ... 

Rajko Valerijev 

SJEĆANJE 


Ivić se sjeća. 

Proljeće u šarenilu svitanja i kristalnom prelijevanju kiše na mladom 
lišću. I ljeto sa svojim hladovima i travom na uvratinama. Šume se za¬ 
kite baršunom i svilom, dok se kukuruzi spremaju da obrkate i puste 
bradu. A s prisoja se spušta u ravnicu miris pšenice: zrije i jedra... 
zrije i jedra... pjevaju popci na lanjskom ognjištu pod hrastom, i gra- 
horika cvate. Popac, staro zvrndalo, i vječna skitnica sunce, što se prosipa 
u mlazovima. Mlijeko se u zrnu usiri, i njiva se probudi s valovitom zlat¬ 
nom kosom: jesen će je pokopati golu i ošišanu. 

Ivić se sjeća... 

Jedan čupav oblačak, odvojen od svih ostalih. Lebdi i drhturi, pri- 
bližuje se zemlji... To je jedna glava, jedna draga mala glava, o kojoj 
si ti nekad počesto sanjao i grlio je po cijele ljetne noći, koje se toliko 
puta prespavaju otvorenih očiju. Pa kad ono u večer pogledaš u beskraj 
.nedokučivih tamno-mliječnih daljina, najprije ništa ne vidiš, a onda se 
zagledaš još upornije, i najedamput izroni nešto iz bezđna, zatitra jedna 
namiguša i upilji se odozgor, a kraj nje odmah druga... Taman ko oči, 
ko nečije oči poznate i drage i željkovane, što no najprije malo zaškilje, 
a onda se prospu, zasmiju, zacakle... popio bi ih! Jel’de, Iviću! 

E, pa davno to bi... davno, i previše daleko, Bože moj, previše! 
Tako, eto: čovjek se sjeti pojedinosti, pa mu se opet čini nevjerojatno 
drukčije. Mijenja se svijet kao proljeće što dadne nove izglede zemlji. 
Teško prepoznaš sam sebe. 

živjelo se još u zajednicama: nijesu njive bile izrezuckane plotovima 
kao danas, nego, zajuriš pogledom s jednoga kraja, pa kad dođeš na 
drugi! Drva su bila složena samo na jednoj kumuiri. Gorjela je samo jedna 
vatra, i u jednom se kotlu kuhalo. He, kumane, pa je avlija bila puna 
djece, a za poslovima po nekoliko brkatih ljudi. Sobe zakočene od bešika 
i dubaka, a uz zidove oko ognjišta nanizane sinije velike i male, isprane 
pijeskom na bunaru i žute ko vosak. Sir se nije mjerio na komadiće, nego 
kačicama, i u nekoliko činija mreškao se kajmak prošaran masnim kap- 
ljicama, debo kao kora. Ja, pa uvečer kao pir, svake večeri Božje. Stariji 
motaju cigare crnog duhana i otpuhuju: čeka se s nestrpljenjem dok se 
izvale vruće prove iz krušne peći i raskomadaju u mlijeko. Po jedan 
čanak na svaku siniju. Djeci napose, jer kod njih je i sve drugo napose: 
guraju se, i otimaju kašike jedno drugome. Da se što prije ugrabi koji 
gutljaj pri svijetlu vatre iz kuće opažaju se zaostale mrvice na bradi. 

I ne brinu se, da ih obrišu rukavom. Iza večere se progovori koja o su¬ 
trašnjem danu, i još štogod, a onda se postepeno stišava. Po sobama 
hrkanje i prevrtanje u snu. Piskut dojenčadi. Mir. Dotle se iz šume za 


kućom šulja lisica, obilazi na sve strane oko duda, i na mahove pobožno 
pogleda u njegovu krošnju: kako su se lijepo smjestile kokoši na granama! 
Dok se odnekle povrati šarov, stara bećarina, i ne digne uzbunu. Odazovu 
se svi drugovi iz sela. A onda dolaze vile, penju se na čardak i tkaju... 
do zore tkaju. Nitko nije vidio njihove zlatne kose i tijelo od pjene. 
Samo je pokojni Stotina najmenik imao snage doći do pred vrata da 
osluhne... da makar jedamput čuje šta li to vile govore... Jako srce 
je bio. 

Nego, ono poslije večere. Znalo se za red i strogost. Takav je bio 
Ivićev otac Joko, starješina u svemu. Takav mu je bio i glas kad je od¬ 
ređivao, kud će tko sutra na posao. Jedino, Iviću se znalo njegovo. Njemu 
i Peji stricu Marka brkatog: jedan krmke, drugi goveda pa u njive. Tako 
je otkako paimte. Odrasli su po šumama i njivama, tu se i zamomčiše. 
Na jesen ako bogda, pa se žene... Onda će na njihovo mjesto doći 
drugi, a oni za plug i za ostale muške poslove. I vrijeme je već jedamput. 
Kao da on ovih zadnjih godina nije mislio na to. I sanjao. Budan sanjao, 
ee! Kako no, kako, Iviću? Ono iza večere, kad se stric Marko izvali na 
leđa, a ona njegova piljež oko njega, pa jedno igra po njemu, drugo ga 
vuče za brkove i vrišti, treće... Kako no? A u tebi se, Iviću, nešto pre¬ 
vrće i okreće, i ti nehotice namještaš mjesto kraj sebe, kao da bi i tebi 
imalo doći koje čupavo... Da te ujede za ruku i škaklji po vratu, pa da 
onda s onom bezumnom cikom pomiješa: da-da, da-da, dada, D'ada! A 
odnekle se ukaže jedna glavica, kakovu samo ti možeš zamisliti. Pa oči, 
što no najprije malo zaškilje, a onda se prospu, zasmiju, zacakle... 
popio bi ih! Kako no, Iviću? 

Govorio je i majci, onako iz daleka. Trebali bi to i to. Re’ćemo, 
fermen. Nov, crveni fermen, prošaran zejom i gajtanima. Da se ima u 
čemu izaći među svijet. Sitnica je to, ali ipak: drukčije to izgleda kad ti 
budeš kod mise u običnom gunjiću, sasvim drukčije. Svraćaš pažnju na 
sebe, govori svijet: vidi, a gazdinski sin... Starac se i previše drži onog 
svoga: biva, šta se tu ima netko kititi? Nijesam se kitio ni ja, ni moj 
djed, pa se ipak zasitio i beg i gospodin, i opet su ambari bili puni. Svake 
godine. I onda: nema nikom, pa ni tebi. Kvit! Tako on zaintači, uvijek 
ono svoje. E, ali kad se čovjek, re’ćemo, zagleda, pa bi htio malo i pro¬ 
govorit s kim, vrijeme je... 

Pejo je uopće vjetrenjast čovjek i voli ujesti na svakom mjestu. 
Ugursuz, eto, a nema zlobe ni truna. I onda, zna kvrcnuti u žicu baš 
ondje gdje najbolje zuji... Sve polako u razgovoru, kad se čovjek, 
re’ćemo, igra kamenčića. Biva, Ivić danas naročito slabo igra, pa ili ne 
misli ni na što, ili možda misli na nekoga ... 


— Ne mislim, vala, na što ti ciljaš, nego tako... U kući, hvala Bogu, 
ima svega, a na nas lijepo kao da se i ne obaziru. Nije to samo da po¬ 
jedeš i popiješ, valja i na drugo paziti. Eto, reć’ćemo, fermen. Kakva je 
to skupoća, jedan fermen, a ovako se stidim pokazati pred svijetom. 
Džaba ti sve, al’ kad se danas na to gleda, pa hajde onda revi na stranu, 
ako možeš... 

Pejo se savršeno slaže s tim mišljenjem, jer mu se oči smijulje, i kao 
da se povlače nekud nazad, da potpuno utonu, i da od njih ostane samo 
jedan trak, koji će se vječito smijuljiti... 

— Taman ko da mi iz duše vadiš, ko da čitaš iz mene. Zar i ja ne 
sanjam o njemu, ko i ti, ee!? Onaj stari, ili je preveć škrt,titizina nekakva, 
ili nikako ne misli ko drugi svijet. Jedno jest. A i ti, biva ... ko pametan, 
misliš na svašta; jesen je pred nosom... 

— Ti opet zagrizaš ko i uvijek. 

— Biva, nije istina da namiguješ na onu... A? I ja te nijesam vidio 
u nedjelju, a? Tucače, ni namignut ne znaš kako valja, već: žmir, žmir ... 
Čudo što i kod vruće prove ne ostaneš gladan, čudo. A ja sam i sada 
nešto mislio, zapravo: mislim to već odavna. Vidiš onaj tavančić na salašu, 
pouzdan je prilično. Treba naći dvije-tri vreće, pa svako jutro zagrabiti 
po više žita i brašna nego obično. Znaš, nego što smo dosada uzimali... 
I to lijepo spremati u onim vrećama, nek čeka. Kad jedamput budu pune, 
onda začas pribaciti do Koste, pare u džep i fermeni su ko u ruci. Pa kad 
ih jedamput obučemo i zapitaju: otkud, zar je teško reći majci, i jednoj 
i drugoj: Izradila, pa eto. Na svojih deset nokata izradila, da i moje dijete 
bude kako Bog zapovijeda ... 

— Onda: po kile ti, po kile ja. Kilu ti, kilu ja. Pa kad se napuni... 

— Tako. Pola ti, pola ja. I dijelit ćemo po pola. Pa ćemo i fermene 
obući, ako bogda. Nije to ni nepravedno, ni nepošteno, ni grijeh. 

— Ma sad... 

— Eto, zašto bi bilo nepošteno? Kuća će opet ostati puna, sve će 
ostati puno, ni zapazit se neće. A mi ćemo imati svoje. Pa kad ga obučeš 
nova novcata, da se župa za tobom okrene! Zašto bi to bilo nepošteno. 
Mi ne krađemo; tko će reći da je to krađa? Ili mi jesmo iz one kuće ili 
nijesmo, a? 

— Sve je to lijepo, ali ako tkogod nanjuši... šta će iza toga biti? 

— Iza toga, iza toga — ne može to nitko nanjušiti. Tko ti ovamo 
dolazi, i tko će se popeti baš na onaj tavančić gore? 

— Ali, ako ipak nesreća koga nanese... šta će iza toga biti? 

— Iza toga, ona će nesreća reći starom, eto ti. 

— A iza toga? 

— Iza toga, stari će povileniti. To je ko dan. 

— A iza toga? 

— Iza toga — ti si ćalov kad to možeš pitati. Pokušat ćemo obojica 
po jednu vruću... i to je ko dan. Al’ neće do toga doći! 

Ivić je imao još nekoliko »iza toga« na ustima, ali ih prešuti. Sutra 
su već bile vreće na svom mjestu i u njih pohranjen prvi suvišak. Pejo 
je to učinio s mnogo pažnje i zadovoljstva, točno zadovoljstva: nepošteno 
nije, krađa nije... 

— Čuj, Iviću, otiđider onamo u šumu, gdje no se nešto ko ziba... 
Biva, ti ko da vabiš krmke, tako se napravi. Sve mi se čini, da netko 
gleda i pomiče se na onom mjestu. Ko zna, mogla bi nesreća ne spavat... 

Ivić ga uvjeri, da je to bio samo vjetar, ili možda fazan, koji je i 
previše daleko zalutao iz unutrašnjosti šume. I vreće se lijepo punile na 
tavanu. Svaki dan. Najprije su uredili jednu i dobro je zavezali kanafom 
pri vrhu. Onda drugu. Naskoro ih je trebalo pošteno prodati. Pa ako ne 
bude dosta, a nije, onda samo produži... Kad čovjek ne bi bio nesmotren 
i zaboravan ko ćola! I kud će baš starac da se nađe pred salašom, upravo 
kad je jednoga dana Pejo htio da sade s tavana. Eto, kud će baš tako? 
I kud je baš taj čas Ivić morao da ode po vodu, a on da ostane sam. Joko 
se nije ni obazirao na to kad je ovaj skočio s tavana, i iz zapretane vatre 
izvadio žigu, te mu je stavio na lulu. Tek onda ga pogleda. 

— Odbit ćeš ti, dijete, od sebe drob, ako budeš tako skakao. 

— Ništa to, moj adžane, ništa. Nijesam jedamput. Velim, goveda su 
mi mirna, pa htjedoh malo zaspati gore... 

To je da se unaprijed presiječe svako starčevo pitanje o tavanu. A 
ovaj položaj: ovako sam oči u oči nije mu nikako bio drag. One vreće 
još do sutra moraju bit u dućanu, to je prvo. Još do sutra; mogla bi ne¬ 
sreća ne spavat... 

Stari je odbijao dimove: plavi, prozračni, nježno i elastično izvijeni, 
zapljuskivali su mu lice i zavlačili se u brkove, a onda se gubili u ne¬ 
vidljivim modrikastim prugama. 

— Ja bio vam kod Barinih. Kose, pa se navratio, a onda usput i 
ovamo da ti kažem: sutra mi traže jednog poslenika, pa možeš baš i ti 
otići. Nek Ivić pripazi i goveda za jedan dan. 

Podigao se i zaokružio pogledom: u šumi mrmori lišće, i vjetar se 
provlači između krošanja da dopuza čak do njega, i poigra se okrajkom 
crvenog šala na njegovoj glavi. Prijatan trzaj na licu, i odnekle duh 
sočne otave. Samo nek on ide zasada odavle,a vreće će još danas biti 
ondje, gdje i trebaju da budu. Samo nek on ide; mogla bi nesreća ne 
spavat... Da, ali se stari naglo povrati, kucajući se prstom po čelu: biva, 
stara matora pamet. Zna on da mu nešto fali, radi čega je zapravo i 
došao ovamo, jer se ono drugo moglo i večeras urediti. Večeras iza večere. 


Bez riječi prihvati ljestvice, što su ležale prislonjene uz pleter, i uspravi 
ih ravno prema tavanu. Peji prosječe mozgom upravo onaj prvi dan, kad 
je spremao žito na tavan. Ono, kad se nešto u šumi zibalo... Onaj Ivićev 

vjetar... i fazan-Vražji fazan. To mu nekako prvo dođe u glavu, 

premda je i on bio uvjeren, da tada uopće nije nitko mogao gledati. I zar 
bi stari dosada šutio?! Prije bi srušio pola kuće! Onaj ne šuti, nego tu 
je nešto drugo. Ali, trnci nekakvi prolaze i nogama i rukama i jezikom. 
Sve je kao ledeno i ukočeno... 

— Ne idi, bolan odžane, puknut će to pod tobom... I pod je gore 
slab, adžane, zaboga... Evo ja ću se začas popeti... 

Valjda je i sam opažao da muca. Sad mu dođe jedna misao: starom 
to nije nitko kazao, nije mogao nitko kazati. Nego, tako to biva: baš kad 
ti hoćeš, ono se omakne ... 

— Samo ti sjedi, dijete; i starac se još može micati. Samo ti sjedi. 
Znaš, traže mi Barini ovamo jedne grablje, pa mogu im ponijeti usput, 
jer sam još jesenas jedne zabacio gore. Na tavan, znaš. Uvijek to zatreba 
čovjeku, pa da ne mora klipariti do kuće. 

Jest, vražje grablje, gore su! I to upravo iza punih vreća. Pameti 
njegove, ni pomislio nije, da bi ih trebalo skloniti nekamo na drugo 
mjesto. Sad je gotovo: grablje će svoje zagrabit... To je ko dan. 

— A šta li je sad u ovim džakovima ovdje, a, sinak? 

Čulo se lijepo kako stari kucka šakom, a odgovara mu dobro poznati 
zvek zatvorenog žita u vreći. 

— U kojim to džakovima, adžane? 

— Ev’ u ovim, u ovim, šta se praviš budala? 

— Znaš adžane ... kako bi reko... Ja i Ivić ... kako bi reko ... tre¬ 
bali bi nam fermeni... pa tako ... 

— Biva, ti i Ivić, pa — sve na svoju ruku... 

Uzeo je grablje, sašao i otišao bez riječi. 

Ivić ga nije vidio, jer je staroga već bilo nestalo iza šume, kad se 
povratio. 

— Gotovo je, Iviću! Taman će nam fermeni poletjeti na nos. Dolazio 
stari, sve našao kao da mu netko reče, a onda ode, napuhan kao ris. 
Samo što mu kreše iz očiju. Bit će popare, Iviću! Vražji fermeni, i tko 
ih izmisli... 

Uvečer se dogodilo ono, što se moralo dogoditi. Stari je govorio o 
tom, kako se ne može ovako živjeti, ako neki misle krasti od onoga 
što drugi zarađuju. Ko je to vidio, čoče?! Biva, nek se svi raskidaju, a 
moj će Ivić puniti vreće i kupovati sebi fermene. Lijepo, bome. Nek dru¬ 
gima rastu i dalje zanoktice, i nek čiste zube s provom ko i dosada, a 











moj Ivić može još samo počet kupovati samunčiće, pa živjeti ko beg. 
Lijepo, bome. A hoće se momak i ženiti! 

Ivić je neopazice umakao u sobu. Kroz otvoren prozor uvlačilo se 
kasno proljeće i mirisalo je po skoroj kiši. Bio je satrven, ozlojeđen. Osra¬ 
moćen. On zna da je Peji sve ovo sasvim svejedno, i da se sada po svoj 
prilici negdje smije i sebi i njemu. Samo nek ne dobije po glavi. Ali on 
nije takav, Ivić ne može biti takav. I taj fermen! Nikad ga on ne bi poku¬ 
šao na taj način dobaviti, da ne bi onog ugursuza. Sad se on negdje smi- 
julji •.. Pa, Ivić vreće ... Ivić samunčiće ... Ivić beg ... A hoće se momak 
i ženiti... A otac mu, i opet pred svima tako! Ni spomenuti Peje, sve 
Ivić, samo Ivić. Ženiti se hoće... Jedna čupava glava... pa oči... Ne¬ 
stade svega. Eto, Ivić je lopov i kradljivac, krade ono što svi pribavljaju. 
A kad hoće to;* onda hoće i drugo; treba čuvati pred njim, zaključavati 
treba. Ivić je, eto. lopov i kradljivac... A otac mu! Pejo se sada negdje 
smije, i sigurno će o tome sutra pripovijedati kod Barinih. Da se i drugi 
smiju. Takav je on. A eto... A Ivić je lopov i kradljivac... 

Negdje je oporo mirisalo po rakiji, po lanjskoj rakiji koja se čuva 
u najtamnijim kutevima uđžera. Ona se uvečer donese u sobu, da se 
odmah izjutra ima stara s čime okrijepiti, kad nitko ne vidi. Začas: fin- 
džan, pa u grlo, i — nema više, Bog te pitao... Ako šta ostane u flaši, 
zar to ne treba i za druge dane, ima u Boga jutara! Mirisalo je po rakiji, 
i taj miris čudno se miješao s mirisom lipova cvata i prvih jabučnih 
zametaka. U njemu se gložile misli... Oporo miriše po rakiji. Napipao je 
na peći flašu i potegao odjednom... Stresao se i potegao još jednom, do 
dna. Bljesak očiju... Stajao je jedan časak kao omamljen, a onda se 
okrenuo naglo i svom snagom tresnuo flašu kroz prozor na ploče. U avliji 
je nastao žamor, a on je zatvorio prozor, i zavukao glavu pod jastuk... 

Ujutro se probudio prije svih ostalih. On ne zna, kako bi kome mogao 
pogledati u oči. Težina u glavi. Ivić je... kradljivac. Pejo će danas biti 
kod Barinih. Nebo je čudno prošarano, možda će i kiša. Otišao je mamu¬ 
ran prije svanuća. Ni jela nije ponio sa sobom, ni torbe, ništa. Čekat će 
do večeras. Trava je bila još položena na mjestima, gdje je prije ležao 
s Pejom. Vreće su sigurno još uvijek gore, a on bi ovaj čas najvolio, da 
nema ni njih, ni salaša, ni ove njive, nikoga. Da mu nekako prođe dan, 
ode u šumu i odsječe nekoliko mladih brestića. Zatim odloži vatru i stade 
ih »pariti«. Nikada prije nije svraćao pažnje na to, da sirovo drvo na 
vatri cvrči, da mu postepeno kora crni, i ako je skineš, da ostane lijepa, 
glatka i masna površina ... Danas ga je to zanimalo, bogzna zašto. Dohvati 
zatim stari kalup, koji je sam napravio. Namotat će na njega četiri 
štapa, i za nekoliko dana bit će sasvim gotovi: ispod kuke malo uleknuti, 

s donjim debljim krajem, zamašiti i pravi ko svijeća. Jedan će sebi, 
drugi Peji, treći ujaku, četvrti... kome bilo! Sageo se i radio s puno 
pažnje. Netko mu naglo, iza leđa, postavi ruke na oči. Čvorave stare ruke 
s vonjem zemlje i znoja. On se otrese i uspravi. Pred njim je stajao otac. 
Starac, s upiljenim očima u njega. Nikad ga prije nije ovakovog vidio. 

— To i meni motaš jedan, a, sinak? Neka, neka, evo donio sam ti 
štogod za jelo. Biva, lako se digne nos i napuše. Ko da je otac drvo, a, 
sinak? Nije drvo, nije, nego je otac i starješina, pa zna šta radi. Na svoje 
se smije i zavikati, a da sam na onog aira, odmah bi drugi graknuli: 
ne će na svog, ne boj se ... Tako se to radi, sinak, a nije otac drvo. Kupit 
će on i deset fermena ako treba, samo nek to ide svojim redom i kako 
Bog zapovijeda. Pa kad otac još tebe okući i učini čovjekom... onda mu 
samo zaklopi oči. Samo još to, ako bogda. 

Ivić opazi, da su oči očeve sjajne, i da nikad u njima nije vidio ovo¬ 
liko dobrote. Saznade tada, da ljudi redovito imaju dva lica: jedno koje 
mora da se smije i plače, da psuje i moli, koje može da bude zasipano 
poljupcima, ali također pljuvano i gaženo po blatu — i drugo, sakriveno 
i nepoznato, koje samo kadkada svjetlucne svojom izvornom ljepotom 
i sjajem, da se onda opet sakrije u tiho skrovište, gdje ga ne trebaju 
drugi gledati. I sve mu najedamput postade drukčije. Nije Ivić ... kradlji¬ 
vac. Nije,- nije! Još malo, pa će se i on okućiti, ako bogda. Odnekle 
izniknu jedna glavica... pa nečije male i drage oči, što no najprije malo 
zaškilje, a onda se prospu, zasmiju, zacakle... I kao da nečija nevidljiva 
ustašca šapću: da-da, da-da. Dada! 

-Davno to bi... Dosta je njih dada ođbranio i uzdigao. 

Bogu hvala! 

Sjećanje... 

Netko je tiho zatvorio oči u sjećanju. 

Augustin Augustinović 


TUŽNO NESTAJANJE 


Beskrajnost tajna, neznana 
i let u više sfere, 
klonulost bolna, besana 
i zanos atmosfere. 


Počiva duša svemira 
u moru plavih visina, 
mi smo čestice nemira 
i žudnje bijelih daljina, 


Obrisi sunca prestaju 
u tuzi gustih oblaka, 
osmjesi s lica nestaju, 
nestaje radost svaka. 

Ivan Krolo 











NAŠE POGREŠKE 

Mi Hrvati često grdimo druge i optužujemo zbog svoga položaja 
u koji smo zapali; mnogo toga predbacujemo, spočitavamo, zamjeramo 
i nabrajamo, a često zaboravljamo na sebe. 

Mi se ponosimo tisućgodišnjom kulturom, vjekovnom borbom za 
prava i slobodu, ponosimo se velikom otpornošću prema tuđim navalama, 
velikom ljubavlju prema svojoj domovini i slobodi, ali usprkos svih tih 
i drugih pozitivnih strana mi u sebi, u svojoj psihi i životu imamo dosta 
negativnih strana i dosta pogrešaka. 

Moramo priznati, da smo u svojoj prošlosti, a osobito u devetnaestom 
i dvadesetom stoljeću počinili mnogo pogrešaka, da smo se često u 
odlučnim časovima pokazali nedoraslima i da smo u romantičkom i 
sentimentalnom raspoloženju maštali o mnogim tuđim stvarima, a za¬ 
boravljali na sebe. Zar treba nabrajati tolike godine, u kojima smo se 
pokazali u izvjesnoj mjeri nesposobnima?! Zar treba spominjati 1102., 
1527., 1848., 1868. i t. d.? 

Godina 1848., kada je u buri europskih revolucija prepošteni i u 
vjernost caru zaljubljeni Jelačić išao spašavati najpodliju državu prošlih 
vjekova — habsburgovaca Austriju mjesto da oslobodi Hrvatsku, doka¬ 
zala je sa mnogim drugim važnim godinama da smo bili premalo realni 
i da smo se malo brinuli za sebe. 

Rodoljublje Hrvata u devetnaestom i dvadesetom stoljeću izživlja- 
valo se najviše u sviranju, tamburanju i pjevanju, u plesovima, veseli¬ 
cama i nazdravicama. Hrvatski je pokret u prvoj polovici devetnaestog 
stoljeća sa svojim velikim zaslugama za budućnost Hrvatske donio u 
hrvatsku politiku romantiku i maglovito maštanje o mnogim stvarima. 
Takova romantičarska politika, koja je vođena kod Hrvata, sigurno nije 
mogla donijeti velikih uspjeha, nego više poraza. Nakon mnogih pogre¬ 
šaka dolazi u politički život Hrvatske nova struja, zadojena skrajnjom 
ljubavlju prema Hrvatskoj, struja koja sa sobom donosi realizam, dolazi 
starčevićanstvo. Otac hrvatskog nacionalizma dr. Ante Starčević sa pra¬ 
vaškim pokretom udara temelje pravoj i ispravnoj borbi. 

Poznata je stvar da se mnogi narodi prenu iz snatrenja i spavanja 
tek nakon svojih teških dana, patnja i tuđinskog kopita. 

U hrvatskoj povijesti je isto tako bilo. 

Mi smo Hrvati već svašta doživjeli, svašta iskusili, pa ipak se još 
nismo okanili mnogih mana i pogrešaka. 

Na jednoj hrvatskoj skupštini u Slavoniji rekao je jedan srpski 
političar među ostalim i ovo: »Pruži Hrvatu ruku i on će ti sve za¬ 
boraviti«. Zar je potrebno raspravljati o značenju te rečenice?! 

Da, mnogi Hrvati sve zaboravljaju. Dosta je mnogima da se kakav 
grješnik pokajnički pokloni, pa mu Hrvati sve zaborave, zaborave da ih 
je taj iskorištavao i da je mnogo griješio. Miroljubivi i dobri Hrvati 
raširenih ruku primaju »izgubljene ovčice«. Ta koliko bi se tu još moglo 
pisati o toj našoj mani, da sve zaboravljamo i opraštamo. 

Ima u nama još nešta što je često uzrok da nismo sposobni za 
realnije akcije. To nešto leži u nama, u našoj duši, izgrađivano kroz 
vjekove u teškim i krvavim časovima. To je ropsko čuvstvo, koje se 
u nama kroz vjekove kristaliziralo i tako pomalo dovelo izvjesni dio 
aktivnih i neaktivnih pripadnika naroda do neke inferiornosti i do toga 
da često puta ne znamo razlikovati dobro od zloga, nego u svojoj bludnji 
dalje ostajemo tvrdoglavi i tako škodimo narodnoj stvari. To ropsko 
čuvstvo, čuvstvo koje više puta prelazi u janjičarstvo, više puta toliko 
nadvlada u ljudima, da u velikim pogreškama vide izvrsne taktičke 
poteze, a u realnim i karakternim nastojanjima i u skrajnjoj ljubavi 
prema narodu vide izdajstvo i nepoštenje. 

Duže kristaliziranje toga čuvstva bi nas dovelo do toga da bismo 
u svome radu nastupali kao Slovenci, za koje Lukas među ostalim 
kaže da ne posjeduju ni malo državnosti niti smisla za samostalni život 
(Lukas: Dr. Ante Starčević). Takovo čuvstvo, kad dođe do izražaja oso¬ 
bito u važnim i odlučnim vremenima, razvodni karakter narodne borbe 
i svede je na značaj običnog stranačkog natezanja, što samo znači kom¬ 
promitiranje narodne borbe i narodnih težnja. 

Mi inače imamo i izvanrednih osobina čvrstoće, borbenosti i ju¬ 
naštva, ali i ove pozitivne strane slahi još jedna naša velika pogreška 
nemarnost za mnoge stvari. Cesto smo nemarni u najsitnijim stvarima, 
koje na oko nisu važne, ali isto tako i u velikim i važnim stvarima. 
Od najsitnijih čina, od neznatnih kulturnih predavanja, proslava i sličnog, 
pa do velikih i odlučnih djela nosimo tu svoju bolest, koja je za nas 
i te kako pogubna. Zar nije, na primjer, znak naše nemarnosti to, 
što kod gotovo svih zakazanih priredaba i svečanosti one uvijek zapo¬ 
činju pol sata (što je još rijetko) ili jedan sat kasnije? Ako vidimo, na 
primjer, na nekom plakatu da ta i ta priredba počinje u 8 sati na večer, 
većina od nas u toj svojoj nemarnosti misli: »pa doći ću u pol 9 ili 9, 
sigurno se ne će prije sakupiti«, tvrdo uvjereni, da će i drugi isto tako 
uraditi. Pa koliko bi se tu još moglo nabrojiti stvari, u kojima smo 
jako nemarni... Zar treba, na primjer, naglasiti da u slojevima hrvat¬ 
ske inteligencije ima još mnogo ljudi, koji u današnjem vremenu nisu 
uvidjeli važnost štampe. Poznat je odgovor takovih nemarnjaka, da 
danas ima i previše tih novina. Nitko nije kriv, ako takovi inteligenti 
svaki list koji nekoliko puta u tjednu spomene ime Hrvat i pridjev 

hrvatski, smatraju za hrvatske novine. O nemaru Hrvata za knjige ne 
treba suviše govoriti. Već su mnogi rekli: »Našeg čovjeka trebaš naj¬ 
prije naučiti čitati, zatim trebaš kupiti knjigu i sam mu čitati, jer ovo 
dvoje zadnje on ne će tako lako učiniti.« 

Veliki dio hrvatske inteligencije je rodoljub samo na riječima. Mnogi 
i mnogi Hrvati obećavaju svašta, no kad treba što dati, onda ne daju, 
nego se izgovaraju najsmješnijim izgovorima. Hrvati su prilično nemarni 
u davanju i materijalnom pomaganju (misli se naravski na one, koji 
to mogu). Baš s tim u vezi je i pitanje naklade hrvatskih knjiga. Hrvat¬ 
ska knjiga nailazi na nerazumijevanje i teško se prodaje. Naklada joj 
je jako slaba. Svakako je najzaslužnija uloga Matice Hrvatske, koja 
nosi rekord u broju izdanja, nakon svoje stoljetne prošlosti sa svojih 
sadašnjih 18 godišnjih izdanja, i po malo prodire u šire slojeve sa čistom 
hrvatskom knjigom. Ipak je to malo. Ako pogledamo na pr. na Slovake, 
vidimo da Matica Slovačka ima oko 35.000 članova, a književno Društvo 
sv. Vojtjeha 100.000 članova. Kakova razlika u broju članova kod naše 
Matice i Sv. Jeronima, premda nas ima dvaput više od Slovaka. 

U samoj našoj književnosti u današnjim vremenima, koja su histo¬ 
rijska za nas, osjeća se nedostatak izrazito nacionalnog duha. Ne traži 
se ni od kojeg hrvatskog pisca da piše propagandističke romane i novele, 
ali se traži od njega da u okviru umjetnosti dade što više nacionalnog 
duha. Naši književnici često pod izgovorom da hoće biti samo umjetnici 
ispuštaju gotovo svaki pojam i ideju, koja bi njihovu djelu mogla 
dati nacionalniji karakter. Oni se radije više puta izgube u socijalnom 
hohštapliranju ili opisivanju nečega, što je tobože moderno, dok izo¬ 
stavljaju naše motive, kojih ima jako mnogo, smatrajući ih suviše 
romantičkim i nerealnim. A koliko ima kod nas realnih doživljaja, do¬ 
gađaja i motiva!... 

Kod velikog dijela nekih slojeva našega naroda, a i kod širih slo¬ 
jeva ne opaža se nešto što je nama vrlo potrebno — disciplina. 

Nesmisao za disciplinu opaža se kod nas u svim slojevima. U tom 
svom nemaru često se izgovaramo upravo naivno, pripovijedajući kako 
Slaveni nisu navikli na disciplinu, kako su oni uvijek bili slobodarci 
i nisu se nikom htjeli pokoravati. Takovo je izgovaranje u današnjm 
vremenima upravo smiješno. 

U toj svojoj smiješnosti često slušamo druge i pravimo na svoju 
ruku razne nesmotrene kombinacije. Više puta ne damo ni vrlo talen¬ 
tiranim pojedincima da dolaze na površinu, ne damo ni najsposobnijima 
đa se ma gdje iskažu i nešta naprave i, kod svakog njihova čina u svojoj 
nesmisli za disciplinu, govorimo za takove pojedince »da se prave važ¬ 
nima.« Posljedica toga je da na površinu dolaze ljudi slabih sposobnosti, 

koji nisu u stanju riješiti ijedan važniji zadatak, nego svoj rad često ne¬ 
časno svršuju i tako samo smetaju toku narodne povijesti. Dolazi tada 
i do kaosa, gdje se svaki hoće proglašavati vođom, svako hoće izdavati 
naloge, a nitko ne će da izvršuje naloge. 

Uz lažnu ljubav prema selu i seljaku, koju vidimo kod mnogih pravih 
pravcatih buržuja i uz ostale vrste lažnog rodoljublja imamo mi Hrvati 
jednu veliku pogrešku, koja je raširena i u širim narodnim slojevima. 
Poznamo je vrlo dobro, a sigurno više puta i ne mislimo da je pogreška, 
jer nam je već tako svojstvena i jer je često držimo sastavnim dijelom 
naše narodne duše. Tu pogrešku — vinsko rodoljublje, smatramo nekim 
lijepim znakom, gledamo u njoj pojavu neke slavenske plemenitosti i 
lijepu stranu našeg mentaliteta, dok baš ona dokazuje našu neozbiljnost. 

Vinsko rodoljublje je naročito rašireno u malograđanskim krugovima, 
a vrlo često i u »visokim« redovima. Javlja se u onim krugovima, koji 
u svome »rodoljublju« ne žele mnogo riskirati i izgubiti, nego ga izabiru 
kao najmanje pogibeljni način. 

Hrvati uvijek piju; kod svake zgode i prigode, kod svakog čina 
Hrvati piju i opijaju se, i pri tome upotrebljavaju obligatne fraze svoga 
rodoljublja. 

Kod svakog čina drže se zdravice, nazdravlja se domovini, ovome i 
onome, pjevaju se rodoljubne pjesme, uzdiše se nad starom slavom i pada 
u boležljivi sentimentalizam, koji samo umanjuje vrijednost narodne 
ideje. 

Vinsko i (nazdravičarsko hrvatstvo viđalo se osobito za prošlih dik¬ 
tatura; uz vino se pravili fantastični planovi, maštalo, plakalo, tugovalo, 
a nikada nije istinski radilo. 

Takova vrst rodoljublja bila je poznata u svim zadnjim decenijama 
hrvatske povijesti i činila je vrlo jeftin način političke borbe, koju su 
mogli prihvaćati i najlojalniji građani austrijskog cara. 

Danas pak moramo biti svijesni, da je nazdravičarsko hrvatovanje 
bez svake prave vrijednosti i da ga se treba okaniti. Moramo biti svijesni 
da je lagano i jeftino rodoljublje samo karakteristika mekušaca, nespo¬ 
sobnih ljudi i kukavica. 

Danas, kada se od svakog pojedinca traži da žrtvuje i dade od sebe 
maksimum svojih sposobnosti za dobro općenite narodne stvari, kada se 
od svakog traži da sve svoje čine, zahtjeve, želje i interese pokori jednom 
cilju nužno je popravljati pogreške, koje naročito karakteriziraju zadnje 
decenije naše povijesti. 

Jure Prpić, stud. 

SUVREMENA LIRIKA 

Lirika hrvatskih sveučilištaraca. Izdanje sveučilišnog Pododbora Matice Hrvat¬ 
ske. Knjiga 2. Božena Begović: O životu, Ivanka- Laszovski: Pjesme, Rajmunđ 
Kupareo: Pjesme i psalmi, Vinko Nikoli ć: Svijetli putovi, Ivo Balento-vić: Krvavi 
ples. 

Sudeći po najnovijim izdanjima hrvatska lirika bujno cvate. Nedavno je Ma¬ 
tica Hrvatska izdala dvanaest zbi-raka poznatijih pjesnika, a poslije toga iizišio- je 
možda još i više knjiga, pa se moramo začuditi nad tolikom o-bilnošću i ujedno za¬ 
pitati, koliko je unutra trajnih elemenata ili barem zdravih klica, iz kojih će se 
razviti zdraviji i puni-ji plodovi'. Teško je pisati o pojedincima kao pjesničkim lično¬ 
stima, jer još nemaju razvijene fizionomije, a koliko se može razabrati, suvremena 
lirika- ima nekoliko atributa, koji se mogu otprilike -podjednako pridati; većini pje¬ 
snika. Zbog toga je uputndje promotriti zajedničke- komponente i tek pripađom 
istaknuti lična izdvajanja.. Lirsko- zbivadnje i stvaranje kod nas poprima neke zna¬ 
čajke, koje je potrebno istaknuti. Ponajprije se osjeća dosta dobro jezično savr¬ 
šenstvo, i ako se na tu stranu pazi, lirski izraz suvremene generacije kao da je za¬ 
sićen profinjenošću- i traženjem, dobre i-zrek-e. Nema više naporne borbe i usiljenog 
kalupl-jenja nego sve teče samo- od sebe. Po tome bi čovjek zaključio, da- j-e lirika 
poprimila savršene konture i definitivan oblik, ako je to uopće moguće, no mora se 
zagledati na drugu stranu i vidjeti u današnjem Irskom stvaranju osjetljive manjke. 
Izraz je istina dobar i dotjeran, ali je izraženi materijal oskudan i mršav. Već ne¬ 
koliko -godina lirika je prenatrpana ugođajima bez jače refleksivne ili druge boje 
životne potrebe. Balo je vrijeme pejsaža, ideološkog razračunavanja, a danas osje¬ 
ćamo samo štimung-ugođaj u tisuće varijacija. Naravno da je -i lirski- izraz postao 
relativno savršen, ali se približuje opasnoj granici konvenaionalnosti i kalupa, kakav 
vidimo-, recimo, kod trubadurske poezije. To je činjenica, koja se ne da zanijekati, 
jer to vidimo dobro, kad pogledamo na mlisaoni inventar današnje lirske produkcije. 
Istom tada vidimo prilično siromaštvo i -misli i izraza-. Druga je činjenica iz ove 
kao izrasla, naime problem književne struje, škole, periode itd, U književnostii pa; i 
u lirici ima razdoblja- stvorenih od jakih pojedinaca, koji- stvaraju čitavu školu 
naeljedovača.. »Jaki pojedinci stvarali su doista iz života i iz srca, lirika im j-e bila 
nova i svježa, jer je iscijeđena, iz životnog iskustva, ali epigoni više ne stvaraju na 
temelju života nego na osnovu već stvorenog i đatog inventara. Već j-e Taine upo¬ 
zorio na činjenicu, da se i dobar književnik stvorivši jednom kalup u starosti samo 
ponavlja i daje po ustaljenom- načinu bez životne svježine, a to posebno vrijedi za 
njegove nasljedovače, koji zapravo i ne daju ništa svoje nego preuzimlju i misli i 
izraz od drugo-ga. Kade po tuđim uzorima i često se nikada ne osove na vlastite 
noge, nego trajno ostanu u sjeni drugoga. Pod čijim je utjecajem današnja lirika, 
sporedno je istraživati, ali današnja izražajna monotonost pokazuje, da postoji 
doista naslenjanje na neku školu ili književno ime te trpi na- svježini i originalnosti. 

1. Lirika hrvatskih sveučilištaraca. Marko Čović magistralnim 
uvodom poslao je u svijet -doživljaje najmlađih imena današnje lirike. Kao prvi 

pokus ove vrste kod sveučilištaraca uspio je i preko očekivanja, jer iz knjige vi¬ 
dimo, da omladina živi dubokim duhovnim životom, i ako ćemo biti iskreni, nikada 
omladina na sveučilištu nije bila aktivnija nego do sada. Knjiga lirike daje dobar 
uvd u to. Skupio je mnogo mena, od kojih će mnogi nestati, ali u knjlizi ima doista 
vrijednih pjesama, ikoje jamče, da će dati i boljih. Tu sui imena najmlađih, koji se 
još traže, ne nalaze uvijek svoju riječ, uspješno se opiru pročitanoj lektiri i na 
koncu nađu iskrenu riječ za, vlastiti doživljaj. Ima ih unutra, koji su već poznati 
(Štamhuk, Mežnarić, Jak-ševac i đr.) a ima i veoma mladih, koji istom pupaju. Ne 
znamo na koja način, ali je .istina, da. su mlađi često zastupani veoma dobrim pje¬ 
smama, a za neka je 'imena šteta, što .nijesu zastupana s više pjesama. Urednik je 
to mogao učiniti, premda' je imao razloga, da poznatijim ustupi više prostora. 
Ugodno iznenađenje je u zbirci Finčićeva pjesma »Bijelo bogatstvo«, koja je vje¬ 
rojatno s obzirom ;na godine mladosti najbolja. Magda Škaričić sakrila se iza neko¬ 
liko interesantnih stihova i šteta da ih nema više. Problematka zbirke nije široka, 
ali je značajna za današnju omladinsku generaciju. Kao da su presahnuti vrjuci 
života u omladini pa uzdiše i teško snosi svoju sudbinu. Pakost vremena, zgrbila im 
je leđa previše rano i veoma rijetko osjećamo zdraviji dah i muškiju riječ mladosti. 
Nijesu oni krivi. Razlozi melankolije i boli poznati su svakome i omladinu treba 
razumjeti, jer bol još ne znači očaj nego u mnogo slučajeva, inetnzivan život i ju¬ 
načko opiranje. Lirika omladine ima nekoliko pjesama', koje mogu izdržati i više 
mjerilo, pa ako od ove zbirke izdvojimo tek desetak pjesama dobrih, ona je uspjela 
i njihov rad nije uzaludan. Međutim ima i više dobrih pjesama i to od raznih 
imena (Anđrijašević, Vutuc, Malčić, Kljajo, Zunić i dr.). Bilo bi prerano tražiti 
apsolutnu vrijednost pojedinaca, možemo tek pronalaziti poneka uspjela, mjesta. 
Vrijeme će samo napraviti potrebnu selekciju, samo da. ih vrijeme bez njihove 
krivnje ne spriječi u daljem razvitku. 

2. Pje.sme o životu Božene Begović kao druga knjiga društva hrvatskih 
književnica imaju zasebno mjesto u današnjoj lirici. Ime autorice već je davno 
poznato javnosti najviše po komediji »Lampioni«. Po dosadašnjem radu kao da je 
naklonjena drami lakoga daha ali evo Zbirke pjesama, koja se odvaja od dosadaš¬ 
njega. rada pa nas upućuje na mogućnost da i drukčije sudimo o njenom talentu. 
Tanka zbirka pjesama o životu ima značajan naslov, koji pobuđuje i radoznalost 
čitača. Samim naslovom 'izdvaja- se od većine današnjih lirika, jer uistinu daje svoj 1 
intimni stihovani život, koji se u mnogo čemu razlikuje od većine drugih. Reklo se 
više puta da se pjesnici dijele na muške i ženske po osnovnim životnim nastroje- 
njima i 'karakteru stvaranja, ali lirika bi većinom spadala u ženski rod, no lirika 
Božene Begović ima sve oznake muškosti, ozbiljnosti i smjeiog gledanja u pitanju 
života jedinom riječi đuševnost autorice nije presvučena nekim djevojačkim velom 
nego iskrsava u svoj jačini, nagosti pa iznesene mišti doista: svjedoče o dubokoj 
životnoj borbi i gledanju po svim pitanjima', koja danas mogu susresti čovjeka. 
Osnovni dojam pjesama jest težina vremena i života, koja često prelazi u misaonost 
i refleksiju (O životu. Pitanja, Samoća). Pjesnikinja sudeći po pjesmama gledala je 
dosta ozbiljno na život i u njem sretala samo crne boje. To ju je nagnalo na raz¬ 
mišljanje, -a sukob sa svijetom podao je njezinoj riječi olovnu težinu pa i kada bi 
mogla zaodjenuti misli lakšim izrazom, nastoji da izraženo uistinu steče prvi izraz 
teškog životnog iskustva, kako se doista odigrava u njenoj duši. Nema. unutra raz¬ 
nježenog lirizma i sladunjavog tepanja, i kad bi bila u prilici, da i tako zapjeva, 
misao joj ne da, nego stih pretvara u aforizam na oko opor i tvrd a u stvari 
prikladan i adekvatan. Begovićka više misli nego osjeća. To je osnovno obilježje 
pjene poezije ii njena izražaja, koji u više slučajeva postaje ukočen i odmjeren, 
akademski ali otmen i pjesnički. 

I plamen svijeće tinja, pa ugasn-e. 

Tek što je vatra, sjaj, toplina 

Čas zatim eto — ništa. .. (O smrti). 

Osjećaj ponosa prolazi čitavom zbirkom i kao samotna usamljenica autorica 
ne će da miješa svoj život tuđim. Ne treba joj naslanjanja, ona je ličnost za se i to 
je valjda najviše čudo današnje misaone žene: 

Kad tvoje oko zablista, zaplače i moje. 

Kad se smiješe tvoje usne. smijem se i ja. 

A ipak su tvoje misli, potpuno tvoje, 
i naša su srca ostala dva. (Čudo). 

Osjećaj odvojenosti i povučenosti dolazi dio izražaja naročito u pjesmi »Noću«, 
koja, je veoma jaka. kontrastom osjećaja na početku i na kraju. Početak je mekan 
i majčinski. 

Na jastucima 1 bijelim tvoja glava 
što govori to lice koje spava? 

ali ta nježnost pomalo iščezava, Ihtijeđi i pretvara se u ponos i prkos: 

Sama sam. Svatko je sam na, kraju 
Zadnje se tajne bića ne znaju 

Teško je reći, u kojem će obliku nastaviti svoj rad: u pjesmi ili drami, jer će 
mnogo zavisiti od razvoja duševnog, .ali ove pjesme premda teške i tmurne, bez 
ženske mekoće i pođatdjive riječi, doista su iskrene i kad se potpuno usavrši njen 
misaoni krug, bit će još životnije i dojmljdvije. 

3. Pjesme Ivanke Laszovski (knjiga treća Društva hrv. književnica) nemaju 
crnine, ali nijesu ni prpošne nego kao zavjesa, na kojoj se odražava najmanji dah 
vjetra. Laszovski zazire od pravog izraza dotično ne će da nas osvaja bujicom riječi 
nego češće tek natukne misao, zaobii osjećaj' i prepusti sugestiji, da ona dalje radi 
u duši čitača. To je veoma- dobar način pjesničkog djelovanja na okolinu, jer bi 
njen izraz mogao inače postati- grub i natura 1 ističan. Približila se nekim motivima* 
koji bi s malo neopreznosti mogli postati prilično otrcani, a ovako je ostala- na visini 
pjesničke diskrecije. Takove su pjesme: Život samotmi'ka, Idem kroz život. Pjesma, 
Život. Pjesnikinja je zamjemim oprezom dala samo dobre sugestije, koje svi razu¬ 
mijemo. Ne treba biti gatalica, da se odgoneta- njen, osnovni životni dah. Čitava 
zbirka ima u tom smjeru dosta, uputa. Uopće njene pjesme nijesu preširoke- tema,- 
tikom: to su ili pejsaži 'ili lični doživljaji, čežnje i snatrenja. Ove su druge' mnogo 
bolje i životnije i u njima se mora tražti njen lični život, koji je nadahnuo' nekoliko 
iskrenih pjesama. Ključ u njenu đuševnost pružen je u pjesmi »Put u samoću«. 
Otišla jie u samoću i 1 odatle promatra svoje neispunjene želje. Sudeći po nekim pje¬ 
smama bilo je tih čežnja mnogo, jakih i potresnih, ali joj je riječ zapela u grlu, 
kad ih je htjela saopćiti. 

Jučer si još bio blijesak mog radosnog oka, 
topli, drhtaj ispružene ruke 
i neizgovorena, riječ, koja je polako 
natrag u dušu zašla. (Bez odgovora). 

Bogat prošli:.' život daje joj mogućnosti za iskrene akcente, pa tako su doživljaji 
i čežnje bili jaki, pomalo su izblijeđili te ih samo. iz daleka saopćuje s nepritajenom 
boli, da sve nije okusila i doživjela. Negda je u neprilici, da nađe topao izraz, stoga 
ima i biranih izričaja, ali je tako bolji dojam postigla, nego da je dala sirovu riječ, 
koja bi pirofaniralai njene uspomene. Slobodni stih pjesme teče prirodno i ritam 
ix>prima tok njenih negdašnjih želja. Pjesnikinja živi od prošlosti i žali, da nijip sve 
iskusila. 

4. Rajmund Kupareo: Pjesme i psalmi. Pjesnički svijet Kuparea 
ima sakralnu tišinu i čitava zbirka odiše mladićkim zanosom u doticaju s Bogom. 
Zapravo i nema pjesme bez religioznih prizvuka, ali s umjetničkog gledišta ima 
među ciklusima osjetljivih razlika. Dugi metar i patetika izraza prvoga ciklusa, iako 
nijesu duboko lični, ipak su umjetnički najbolji. Ima unutra i ponavljanja drugih 


pjesnika, ali ima i njegovih izraza. To se isto može reći za ostade. Zbirka je tematski 
raznolika premda je sva, religiozna, ali u nekim pjesmama nije posegnuo' za novim 
osjećajima, kojih mora imati, samo ih nije izrazio. Kao cjelina, zbirka bi, bolja bila 
da, ni jesu unište neke 1 pjesme, a to posebno vrijedi za ciklus »liturgijske meditacije«;. 
Kao da u njima nema zanosa i kad je već dobro započeo, ne ustavlja na vrijeme 
pisanje. Tako je mogao u pjesmi Božić ispustiti kraj, jer prelazi u prozu pa i u 
pjesmi »Zvono za mrtve« svršetak ne harmonira s početnom intonacijom. Često puta 
ne pazi na pravi izraz (»gomila pustih njiva«) pa. ne dobivamo dojam o dovoljno 
pročišćenom osjećaju pri stvaranju. 

Kupareo je mnogo naučio od naših religioznih, te otvoreni i zanosni način pri¬ 
stupanja k temi podsjeća, ,na Poljaka, ali još nije izraz obojen ličnim tonom. Ima 
zanosa, ali često ne dopušta; staloženje i adekvatan izraz pa pjesmu nosi više usi¬ 
ljenim ushitom nego lirskim raspoloženjem. Pjesnik se po svemu tome nalazi u 
stadiju vrijenja i prekuhavanja ; sigurno će naći s vremenom svoj ritam i riječ, 
kako je to uspjelo pokazao u pjesmama prvoga ciklusa. 

5. V. Nikolić: Svijetli putovi. Nikolić je već poznato ime u mlađoj pje¬ 
sničkoj generaciji. Istakao se pjesmama i motivima iz svoga kraja. Mora: se pri¬ 
znati, da je dao pravih pjesama, u tom području pa i ova zbirka nosi pečat njegova 
djetinjstva i mjesta, gdje je ugledao svijet. Međutim postoji opasnost, da se ne 
ponovi na više mjesta, jer i u ovoj zbirci ima tonova veoma, sličnih prijašnjima. 
Naročito to vrjedi za pjesme epistularnog karaktera, koji oblik Nikolić s posebnom 
ljubavlju njeguje. Uspjelo mu je nekoliko doista iskrenih pjesama,, ali nekada daje 
varijaciju na ‘istu ariju. Premda se pjesnik vratio ponovno svome kraju i dao po¬ 
lovinu dijalekatskih pjesama u zbirku, ipak ima u njima svježine i jakosti (Stari 
kanpanjel), pa mu rodni kraj može još ostati vrelo za inspiraciju. Pjesnik se teško 
otkida od majčina krila rodnog kraja. On živi zaokupljen tim uspomenama i danas, 
pa će možda biti potrebno napomenuti, da zađe u svoj sadašnji život. Nikoliću ne 
fali izraz, počeo se njim i poigravati, toliko njim vlada (Osunčani grozdovi), ali 
upadno kopira Naz-orovu glasovnu igru .riječi. Nikoliću će trebati malo više tišine 
i povučenosti, da nam uzmogne u budućnosti dati pjesama manje rječitih, a više 
doživljenih i sugestivnih. 

I. Balentović: Krvavi ples. Pogovor na kraju zbirke u mnogo čemu 
objašnjava postanak stihova. Kod njega se obistinila ona klasična izreka... facit 
indignatio versus. Pjesme su nastale u času protesta i srdžbe na okolinu i ljude. 
Razočaranje pjesnika nad dobrom voljom čovjeka diktiralo mu je sirove riječi, 
drastične, asocijacije i na koncu nepočešljane stihove. Pjesnik je napravio očito 
velik skok prema prijašnjim pjesmama, u kojima se odražavao mir rođene grude 
i njive. Istina mnoge pjesme vezane su i sada za zemlju, ali riječ postala vulkanska 
i neobuzdana; diktirao ju je bijes i očaj. Povratio se izražajno u poslijeratno doba 
ekspresionizma ili pak i otresao tog načina (Planino moja), ali zbirka kao cjelina 
podsjeća, više na obračun nego na potrebu lirskog saopćavanja unutarnjosti. 

A. R. Buerov. 


LOUIS HEMON: MARIJA CHAPDELAINE 
(Izđ. ARA. Sarajevo, 1936.) 

Sudbina je ovoga romana, da je prekasno zapažen. Francuz Louis Hemon 
iz Kanade obj'eloda'nio ga je u feuilletonu 1913., taman u godini svoje smrti i tamo 
je ostao nezapažen i zaboravljen sve dok nije 1921. štampan kao knjiga. Tada su 
Francuzi zapanjeni 'Otkrili ne samo jedno dražesno romaneskno djelo na svome 
jeziku, nego jednu svoju sredinu, svoj, komadić narodne duše prenesen uz velika 
jezera hladne Kanade. U zadnje vrijeme raste u Francuskoj sve veći zanos za 
Louisa Hemona, jer im je Marija Chapdelaine otkrila francusku Kanadu i kao 
ništa dosada povezala te dvije zemlje preko oceana u jedinstvo duhovne kvalitete. 





plučaj »Marije Chapdelaine« je najbolji dokaz za vjekovnu misiju dobra umjet¬ 
ničkoga djela. Sva je njegova, veličina i plemenitost u tajni, kojom ono spasava 
za vječnost duše naroda, dušu sredine, dušu grada, sela ili čovjeka, o kojemu 
se radi. 

Kod nas je ovo djelo izlazilo u pođiistku »Katoličkoga Tjednika« u Sarajevu, 
a onda je otisnuto kao knjiga, te je bez ikakova glasa i književne obavijeste otišlo 
skoro u zaborav, mislim u književnom svijetu i u javnoj kritici, jer se možda 
shvatilo, da se radi o pobožnoj lektiri osrednje vrij-ednosti. 

Bilo kako, bilo, kad je ovoj; zlatnoj knjizi već suđeno, da zablješti u zaka¬ 
šnjenju, posvetimo joj pažnju sada, kada, smo to propustili pred tri godine. 

Roman obrađuje francuske seljake, koji kao kolonisti dolaze u divlje kanadske 
šume da »stvaraju zemlju«. Louis Hemon je u izraz »stvarati zemlju« unio svu 
apoteozu rada, osvajanja, napora i borbe čovjekove. »Ako ima išta«, reče majka 
Chapdelaine, »što bi me moglo utješiti, da ostanem tako daleko u šumi, jest to, 
što vidim svoje ljude, kako stvaraju lijepi, komad zemlje ... Lijepi komad zemlje, 
koji je pun debala, pamjeva i korijenja-, a za četrnaest dana ugledaš ga čista kao 
dlan i spremna za plug. Sigurna, sam, da; na svijetu ne bi moglo biti ništa ljepše 
i ugodnije od toga«. Radost rada, poezija stvaranja provijava čitavu knjigu. 

U »Mariji Chapdelaine« je organski i prirodno niknuo još jedan fini problem 
nacionalne duhovne sljub.lj-enost/i ovih seljaka, koji su istodobno pioniri i sjedioci, 
što su došli iz Francuske i na »novom tlu nastavili svoj ideal reda i; neprestanoga 
mira«, makar ih česito uznemiruje prostranstvo divljeg kraja budeći u njima zabo¬ 
ravljeni atavizam lutanja i pustolovina. Ta nacionalna- sljubljenost dolazi do izra¬ 
žaja u njihovu; imenu. Oni se zovu Kanađani. »Bila bi čitav svoj vijek nesretna 
među svijetom, koji govori samo engleski«, objašnjava se majka Chapdelaine. Kada 
francuski Kanađani govore o sebi, kažu samo »Kanađani«, a za sve ostale narod¬ 
nosti, boje su iza njih napučile zemlju sve do- Pacifika, zadržali su, kad o njima 
govore, njihove iskonske nazive; Englezi, Irci, Poljaci, Rusi,, i ne dopuštaju ni 
jednog časa, da bi im sinovi, makar tu bili rođeni, mogli pretendirati također na 
ime »Kanađani«. To je naziv, koji su oni zadržali za sebe posve prirodno i bez 
želje, da koga vrijeđaju, nego jedino zbog svojega junačkog prvenstva. 

Srce tih Kanađana je francusko, cjelovito doneseno iz stare, tradicionalne 
Francuske i od te kolektivne duše se ne će moći otkinuti ljubav Marije Chapde¬ 
laine. »U pameti joj iskrsnuše sva imena njezina kraja, ona, koje je slušala svaki 
dan, ikao i ona, koja je čula, samo jednom: tisuću imena/, što su ih pobožni seljaci, 
došavši Iz Francuske, dali jezerima, rijekama, selima novoga kraja, što su ga 
postepeno otkrivali i napućivali... Jezero a l’Eau-Claire ... la Famline ... Saint 
Coeur-de-Marie ... Sainte-Rose-du-Degal_ Saint-Andre-de-L’Epouvante ... 

Kako je lijepo slušati, dok se izgovaraju ta imena, kad se govori o, udaljenim 
rođacima- ili prijateljima, ili opet o dalekim putovanjima! Kako je to ugodno i 
bratski, kako to svaki put daje toplo -osjećanje srodstva, kako to svakoga, kada 
ponavlja ta imena, potiće na misao: »U čitavu ovom kraju, mi smo na svom . na 
svom!« 

Inače red i neprestani mir vladaju u Hemonovu djelu. To je roman avanture 
bez avantura, poetična slika sasvim izoliranih bića. jedne patrijarhalno plemenite 
obitelji, koja »stvara zemlju« u divljoj osami, koja je šest mjeseci pokrivena sni¬ 
jegom. Marija je utjelovljeni lik metafizičke misije žene. Poezija njezine ljubavi, 
žrtve i ženstva tvori najdublji čar ovoga romana-, koji/ je u cjelini umjetnička 
evolucija šutljivih energija jednoga staroga, velikoga, kršćanskoga naroda, koji 
živi sa svom strogošću i moralnom osjetljivošću svoga duha čak na granici civili¬ 
zirana svijeta i u pustoši drugoga kontinenta. 

Djelo je solidno i čistim jezikom preveo Stavko Šarić. 

D. 2. 

Dr. JOSIP ANDRIĆ: NAJLJEPŠI MEĐU OTOCIMA 
(Naklada »Dobre Štampe« — Slav. Požega) 

Dr. Josip Andrić uživa već glas odlična putopisca. Sa izrazitim književnim 
talentom i jakom humonističkom kulturom bilježi on već skoro desetak godina 
dojmove i opise svojih brojnih putovanja po Italiji, Bavarskoj, Švicarskoj, Fran¬ 
cuskoj, Engleskoj, Irskoj, Slovačkoj, Češkoj, Poljskoj i Palestini. 

Prvi mu je veliki putopis o Svetoj Zemlji izdalo Društvo sv. Jeronima (1931.), 
a tri godine iza toga izlazi vanredno interesantan putopis »Na zelenom otoku«, 
u kojem opisuje putovanje u Irsku i Englesku. 

Ovo je Anđrićev treći veliki putopis, u kojem doživljava i opisuje Siciliju. 

Pisac posjeduje sve odlike valjana putopisca: duhovitost, inteligentno pro¬ 
diranje u prošlost, živo i dramatično pričanje, nenametljivo i fino objašnjavanje 
historijsko-umjetničkih pozadina pojedinih mjesta, vješto uplitanje ličnih remi¬ 
niscencija iz vlastitoga života, iz lektire, iz suvremenoga života, a nadasve rado 
povezuje daleke i nepoznate krajeve s domovinom, bilo preko umjetničkih tragova 
naših ljudi, bilo preko slučajnih stjecaja prilika, u kojima susreće naš jezik 
i našega čovjeka. 

Ova Andrićeva »lutanja po Sidiliji« pružaju velik užitak inteligentnom čita¬ 
telju. Tu je sva historija, sva umjetnost, sva mitološko-legendarna čarobnost, sav 
kolorit i ljepota ovoga slavnoga otoka. Lagani literamo-kulturni repetitorij svega 
i svačega, krcat enciklopedijskih primjedaba i opaski. Čovjek upravo uživa otkri¬ 
vajući u svakom poglavlju nova saznanja, jer j e dr. Andrić kao putnik i kao 
putopisac upravo opsjednut nekom strašću sveznanja, radoznalosti, neumorna tra¬ 
ganja za svim tajnama viđenih stvari. On putuje prema Messini, i čitalac iz 
njegovih brojnih asocijacija saznaje koješta o Schillerovoj i Fibichovoj »Messin- 
skoj nevjesti« i o potresu iz 1908. U Sirakuzi autor pripovijeda o sv. Luciji, 
o Selmi Lagerlof, koju je skandinavska popularnost sv. Lucije domamila u rodni 
grad te svetice, o Grcima i Alfeju i Aretuzi, o Voltaireovoj drami, koja obrađuje 
Teukrede i Ameneidu, o jeruzalemskom kralju iFridrihu II., o rimskim robovima 
l njihovu kralju Eunusu i t. d 

Naročito mu je uspio Palermo, jer je tamo našao uđatu jednu Zagrepčanku, 
koja je postala siguran i inteligentan vodič. U palermskoj se katedrali događa 
na pr. ovakova scena: 

»Stali smo u srednju od triju lađa, pa nam naša palermska zemljakinja reče: 

»Katedrala je posvećena Uznesenju Blažene Djevice Marije.« 

»Kao i naša zagrebačka«, dodam poluglasno, da su to najbliži oko mene 
mogli čuti. 

»Zar nije zagrebačka posvećena sv Stjepanu, kralju ugarskom?« upita me 
jedna između naših starijih zagrebačkih gospođa, koja je stajala nedaleko od mene. 

»Nije«, odvratim. »Još prije kojih petnaest godina stari mi je Kršnjavi, koji 
je nekad radi svoje politike slovio kao madžaron rekao ovo: »Vidite, naša je 
katedrala bila od starine posvećena Uznesenju Marijinu, ali madžarski je utjecaj 
uspio, da joj mjesto toga nametne za titulara madžarskog sveca kralja Stjepana. 
To ne bi .smjelo tako ostati: jer je to isto takav madžarski falzifikat, kakvima 
je obilovala sva madžarska politika ...«. Od časa kad mi je to Kršnjavi rekao, 
nisam više vjerovao, da je on ikada bio pravi madžaron...«. 

Posebno poglavlje je posvećeno Franji Vranjaninu, koji je kao Francesco 
Laurana svoja djela stvarao po Dalmaciji, Italiji, Siciliji i južnoj Francuskoj, 
a najznačajnija su mu djela baš u Siciliji, u Palermu. 

Već se u početku čitanja opaža, da je Josip Andrić čisti humanista, stoga 
ga interes više zanosi u mitologiju, arheologiju, historiju i umjetnost, nego u 
suvremeni život, premda ni taj ne zapušta sasvim. 


Tek se ne mogu složiti sa preoštrim sudom o Savonaroli, mislim da je pače 
neispravno slavnoga dominikovca ubrojiti sa Voltaireom i Fridrikom II. među 
»historijske cinike«. 

Mjestimično se osjeća suvišna težnja za duhovitošću. Stoga je »Arhimedov 
šaraf« mogao sasvim lijepo izostati, a i ona »ljutina« autorova, koja se previše 
često javlja i gdje treba i gdje ne treba. 

Da je knjizi priložena uz onih dvadesetak uspjelih ilustracija i jedna geo- 
grafsko-topografska karta, bilo bi pojačano shvaćanje pojedinih dijelova kao i 
putopisni užitak. j>. 2 . 

G. K. CHESTERTON: OTAC ZAPADNE KULTURE 
(Naklada Istina, Zagreb 1939.) 

Vrlo originalni, zbiti ali iscrpivi portrait sv. Tome. Portrait, u tim 
riječima krije se ocjena i pohvala ove knjižice duhovitog pisca, koji nije ni ovaj 
puta pače obratno! — štedio svojim duhovitim pointama. Tako već sama stvar 
i počinje, i to jednom regbi vrlo profanom, pa opet tako naravnom, bolje reći 
odlično plasiranom pointom, pointom, koja pali, kad nam uspoređujući Franju 
Asiškoga i Tomu Akvinca, dakle mršavoga i debeloga, odmah u početku dozivlje 
u pamet: »Na pozadini plavog južnog neba pojavile se dvije spodobe u redov¬ 
ničkim mantijama. Debeli i mršavi, veliki i mali. Don Quihot i Sancho Panza, 
Pat i Pata eh on« (str. 8.) Tako nam lijepo, ljudski blizu, slika kontrast Tome i 
onog Franje, kome je već prije posvetio jednu knjigu, i gdje nam je tog Franju 
predočio kao poetu i Božjeg žonglera, žonglera, koji stoji na glavi i onda dakako 
sve stvari vidi, kako vise u zraku, i kao Božji žongler vidi, da one sve vise i ovise 
— o Bogu, o jednoj vlasi Božjeg milosrđa ... Franjo se sam zvao »Božji 
žongler«. I on je Chestertona naučio sve pravo gledati, pravo i poetično! U 
novom djelu o sv. Tomd Chesterton nam tumači, zašto se sada laća portraita 
sv. Tome. Merkantilizam ere Viktorijine tražio je, da se iznese pred 
ljudsku tupu pamet lik asiškog siromaška, ali ovo naše doba, odlično karakteri- 
zovano s dvije crte (tek skica za jednu dublju filozofsku elikariju!), ovo doba 
»bolesnog bezumlja« (str. 12.) traži, da mu se pred oči dovede slika 
oca naše kulture, koja spaja s vjerom i razum, pače koja svoju vjeru utvrđuje 
razumom i s razumom počinje, premda zatim i razum nadmašuje. da mu se dovede 
pred oči slika Tome »učitelja logike«, koje danas nema ni za lijek (str. 12.). Pla¬ 
stično Chesterton iznosi poglavite crte iz života sv. Tome počevši od onog progona 
braće, kad Toma triumfira napokon i zasjede na svoju filozofsku stolicu, da se 
s nje ne miče: jer naš debeljko za nju je stvoren i tijelom i duhom, za tu stolicu, 
filozofsku stolicu, koja je »prijestolje mudrosti« (str. 46.). 

Sv. Toma protiv platonizma i bizantizma daje i tijelu u filozofiji i životu 
mjesto, koje ga ide po razumu i kršć. vjeri: njegovo umovanje kreće se oko dvaju 
polova, t. j. realističkog aristotelizma i kršćanske dogme o Utjelovljenju. Za 
sv. Tomu je svijet djelo Umjetnika, ne iluzija kao za azijsku (indijsku filozofiju) 
i moderne njemačke sofiste (str. 130.). Zato treba da se vratimo logici i reali¬ 
stičkom, zapadno-evropskom, gledanju svijeta. To hoće Chesterton. Luthera, koji 
je mrzio grčku filozofiju i uopće razum (str. 138.) te namjesto razuma postavio 
»sugestiju« ličnoga (str. 140.), koji je spalio Sumu i »započeo novu eru« (ibiđ.), 
koji dakle započinje eru nihilizma razuma i volje, dakle eru sadašnjice, zove naš 
pisac »prvim barbarizmom« (str. 139.). Tako pisac svim tim duhovitim izlaganjima, 
pointama, latinskim nijansiranjem i đistingviranjem (možda za neke zastarjelim, 
ali neophodno potrebnim i svuda fatalnim, ako se propusti) vodi čitatelja do uvje¬ 
renja, da je doista otac naše kulture Toma, da je on predstavlja, i da kao što on 
jest »otac zapadne kultu r e«, ta zapadna kultura treba da se na njegova 
načela i vrati. 

Vrlo simpatične misli, misli, koje su jedina medicina naših dana: portrait 
Tome u par crta, snažnih i bitnih — to eto sadržaje novo djelo Chestertonovo 
prevedeno na hrvatski. Pravo ima Francuz Ernest Seillere, kad svu mo¬ 
dernu krizu datira od proskripcije razuma. Svuda se glorificira osjećaj, nagon 
i slično, sve, što je mutno, maglovito, iracionalno, a to sve onda ima razorne 
posljedice. Za Seillera je ovo glorificiranje osjećaja, koje počinje od Rousseau-a, 
naturizam, u praksi isto što i imperijalizam. Samo razum vidi, sudi, 
kadar je, da izbjegava sukobe, a sile iracionalnoga elementa u čovjeku vode u 
krvave sudare i katastrofe. U evropskoj ludoj kući čini se da ne bi škodilo opet 
malo razuma! Na to nas poziva, da naime opet udomimo u našoj sirotici Evropi 
i razum, knjiga Chestertonova o sv. Tomi. Dr. D. C. 

ILJF I PETROV: JEDNOKATNA AMERIKA 
(Binoza: Svjetski pisci, Zagreb 1939.) 

Ova knjiga ruskih pisaca (»E đnoefažnaja Amerika«) je vrlo za¬ 
bavna, jer iznosi, hoće da iznese budalaštine, protuslovnosti i nemogućnosti ame¬ 
ričke civilizacije. Ali ona hoće da bude i propaganda novog komunističkog svijeta, 
u čemu je promašena, jer posve izvanjski, bez organske i dublje veze i logike 
naturava svoje fantazije i laži iz novog Sovjetskog Edena. Pisci putuju od 
Atlantika na Tihi Ocean i natrag, onda idu na Jug. U okvir putovanja sa skep- 
tičkim i vrlo zabavnim i šaljivim Amerikancem mister Ađams-om naši pisci 
upliću sve svoje doživljavanje i prosuđivanje Amerike i njene civilizacije Oni 
putuju i malenim gradovima (— jednokatna Amerika), opisuju tamošnje apoteke- 
barove, gdje se može i ručati, a svi im ti gradovi daju monotoni dojam »običnih 
željezničkih stanica«. Pisci se rugaju američkoj reklami, koja mjesto Amerikanca 

— misli; zabavljaju nas opisujući neki ekonomski moderni Schlaraffenlanđ »elek¬ 
tričnu kućicu mistera Rupli«; rugaju se na pr. Fordu i njegovu ideologiziranju, 
niskom duševnom nivo-u Amerikanca i gangsterstvu. »Sva slava pripada bokse¬ 
rima, gangsterima i filmskim zvijezdama« (str. 428.), vele oni za Ameriku, i ako 
se sve ne uzme ozbiljno, ipak dvojim, da li bi ih Sveta Mati Demokracija dala 
kanonizirati na temelju tako duhovitog izrugivanja, a kad se vidi, da tu ima i 
ranjavih strana... (Sto se toga tiče, ni ja nisam iluzionista, ali pisci baš nekako 
Ameriku ne štede...). Tu je onda za kontrast doveden i obojeni čovjek: Indijanac 
i crnac. Tad pisci zapadaju u stare teorije, koje su u francuskoj literaturi poznate 
već od Fenelona i Rousseau-a, teorije o »dobrom divljaku« (1 e bon s a u v a g e), 
kao da je tobože »divljak« jedno biće, sraslo s prirodom, i zato dobro, moralno, 
bezgriješno regbi, jer ne pozna naše pokvarenosti. Oni posjećuju Indijance. »Kod 
njih (t. j. kod Indijanaca Navajo) nema uopće zločina« (str. 259.). U ša¬ 
ljivoj knjizi mogli bismo uz današnje naše znanje ovo smatrati samo šalom, ali 
pisci to hoće da tvrde ozbiljno! Za Crnce oni isto imaju samo simpatije. Rasizam 
je opaka nauka, ali zato ipak crnci ne će biti anđeli, kao što ni bijelci đp.voli. 
Izgleda, da je za pisce i Amerika pod autoritativnim režimom. Jer tu je autoritet 

— novac (vidi: Morgan pred sudom senatske komisije). »A kad 
u Americi govori novac, on uvijek govori autoritativno« (str. 424./5.). 

Djelo naših ruskih Dioskura je zabavno, vrlo zabavno, oni su dobri literati, 
ali kako se ono kaže: »Ein guter Mensch, ein schlechter Musikant«, oni baš nisu 
pozobali svu mudrost, pa zato i nisu dobri mislioci, i ako su dobri literati. Teorije 
o ćudorednoj nepokvarenosti i dobroti primitivaca približuju ih XVIII. stoljeću, 
a osuda demokracije kao i komunističke ideje XX. stoljeću. 

Naši pisci hoće da i mali svijet ocrtaju, pa bismo zato mogli reći, da ova 
zabavna i šaljiva knjiga crta »veličinu i bijedu« Amerike, gledane iz jurećeg auta. 

Dr. D. C. 


Jća&aUšte 


HELLA VOULIJOKI: ŽENA NA NISKAVUORIJU 

Drama u četiri čina 

Tek što nas je Gavella trgnuo iz otužne stagnacije sa »Zimskom pričom«, od¬ 
jednom se kao nekim čudom pojavila na našoj sceni ova izvrsna drama čak sa 
:^imježnih poljana daleke Finske, da nas barem pod konac sezone okrijepi i utješi, 
i nas i naš dramski ensambl, koji je već postao neobičan sa našim neizbježivim 
»neobičnim ljudima« i praznorječiv sa nedokučivim tajnama nekih »Albatrosa« i 
zastarjelih ratnih tema. Je li to svježi umjetnički dah novoga ravnatelja drame 
g. Grkovića. Bez dvojbe! Jer samo pronicav i kulturan duh može otkriti biserje 
čak u zemlji, u kojoj se istom pred pedesetak godina počelo dramski stvarati i o 
čijim se umjetnicima u nas nije ni znalo. 

Ime Helle Vuolijoki je za nas kulturno obogaćenje i drago otkriće ne samo 
.jedne daleke umjetničke ličnosti nego i jedne pojave, vidimo naime, da nije u 
modernoj Evropi ugasnula sasvim iskra dramskoga stvaranja, toga jedinstvenoga 
ispita savjesti i suočenje čovjeka sa samim sobom u duhovnom smislu riječi. 

»Žene na Niskavuoriju« nose u sebi duboku problematiku žene u odnosu prema 
mužu, koji ima u krvi luciferski aspekt traženja »slobode« i kidanja sa prazninom 
krutoga početka u njegovoj vlastitoj obitelji, koja je i sama sputana tradicijama 
i materijalijama na Niskavuoriju. Dakle ona poznata napetost između krute nužde 
ustaljenoga poretka s jedne strane i element ljubavi i težnje k slobodi s druge 
strane. Poznata naime napetost, koju su Ibsen i Strindberg obrađivali u svojim 
djelima strašću umjetnika i naučenjaka istodobno. 

Poput Ibsenove Nore, hoće i Vuolijokin muž Ame da uzveliča pobunu bića, 
kDije se najednom osjetilo da mu običaji, dužnosti i tisuću bračkih okova sa ženom' 
Marthom i djecom uništavaju ličnost, čim se, pojavila u selu nova učiteljica Ilona. 
On se vlada od prvoga časa i prema majci, i prema ženi, i prema društvenom 
moralu na Niskavuoriju kao neki magijom ljubavi obuzeti vitez, koji bi htio imati 
pravo na novu ljubav i novu slobodu sa Ilonom. On operira sa inđividualističkom 
optužbom protiv braka, jer mu se čini, da u novoj ljubavi spasava svoju ličnost 
i da vrši neku uzvišenu, herojsku dužnost prema sebi. 

Osim toga Ilona je također u snažnom poletu ličnosti iz te ljubavi izronila kao 
neki bijeli leptir, obasjan unutrašnjom težnjom prema slobodi duha. Ona se ne plaši 
žrtava, ona ne preza pred katastrofom Ameovei porodice, ne uzmiče pred moralnim 
sudom čitavoga sela. Uzđigavši se na visoko i plemenito stajalište u materijalnom 
ostvarenju svoga djela ona ne traži seksualnu nego moralnu slobodu svoje ljubavi. 

A tu leži ibsenovska klica opasnosti, da se vrtlog strasti pomiješa sa ponorima 
srca i da se sroza sva čovječanska ljestvica vrijednosti. 

Ibsen, Strindberg, EIlen Keyova i sva ta sjevernjačka filozofija i literatura, 
koja je strastveno pokušavala izmiriti ničeansko protestantski individualizam i hu¬ 
mani socijalizam, propovijeda užitak života u snazi, u ljepoti, u ljubavi, čak u 
dobroti, koji je život samome sebi svrha. 

^ Helle Vuolijoki je također izrasla u toj atmosferi, ali ona odmah od početka 
postavlja veliku figuru majke Ane, koja vrlo dobro vidi opasnost od te čarobne 
slobode, koja tobože »preporađa« ljude i gigantski se upušta u borbu sa sinom 
Arneom i sa tajanstvenom đošljakinjom Ilonom. Bori se za obitelj, ali za tradiciju 
i čast porodice. U njoj nema ni truna romantičkoga elementa, sva Je suha i tvrda 
u svojoj običnosti, lišena svake patetike i moralisanja. Ali nju baš ta njezina veća 
»obična« i nutarnja sloboda nuka k plemenitijim vrijednostima života nego što su 
opojnost i momentani zanosi. A to daje njezinu biću nešto neobično dragocjeno i 

lijepo, obasjano nekom svjetlošću, koja nije više zemaljska, nešto tako uzvišeno, 
čisto, spasavajuće. 

U njoj su utjelovljene sve žene na Niskavuoriju, heroji života i spasiteljice 
bitnih vrijednosti života, kojima se ludo i ponižavajuće nedostojno poigravaju nji¬ 
hovi muževi opsjednuti atavizmom opisane individualističke bolesti duha. 

U drami ima još jedna važna uloga, a to je Martha, žena u svome pravom 
elementu centripetalnoga shvaćanja života i spašavanja realnoga tla pod nogama, 
kojoj njezina misija žene i majke ne dopušta centrifugalne zalete u maglovito car¬ 
stvo traženja ličnosti u oslobođenju od dužnosti. 

Majku Anu je kreirala gđa Mihičić, Ilonu gđa Vika Podgorska, a Marthu 
gđa Bela Krleža. 

Gđa Mihičić je dala možda jedan od najvećih svojih likova uopće. To nije 
više gluma, ni artizam nego najzreliji životni realizam uokviren scenom, do 
srži prožet genijem savršena uživljavanja u dušu dramske herojine. To nlije više 
gđa Mihičić nego majka Ana, Mihičićkina majka Ana, koja je imala svoju dušu 
i organski, puni izraz same sebe tako savršen li velik, da u sebi i za sebe, bez 
ikakova obzira na zamisao same autorice, predstavlja veličanstven umjetnički 
organizam. Jednako velika u svome salonu, gdje nalijevajući čaj sluti tragediju 
svoga sina, ali uzdržljivo i mudro povlači konce čitave igre, kao i u vatri sukoba 
i sramote u Iloninoj sobli, gdje Martha pravi scene. Ovako uzvišena realizma 
zagrebačka pozornica nije imala u svojoj historiji. Gđa Mihičić je fenomen rea¬ 
lističkoga teatra. Njezina majka Ana će ostati nezaboravna figura jednoga našega 
umjetriičkoga triumfa. 

Ilona Vike Podgorske nije prosječan tip ljubovce. U njoj titra duhovni pla¬ 
men istinske tragedije, prirođena inteligencja velike ljubavi i polet. A sve su 
to bitni elementi ove naše velike umjetnice, stoga je duet majke Ane i Ilone 
u nekoliko prizora bio dragocjena sreća naše drame. 

Nažalost uloga Marthe nije bila u odabranim rukama, tako da uzvišena bol , 
siromašne žene, koja doživljava drugu ljubav svoga muža i oca svoje djece 
nije poprimila profinjen tragični karakter nego se pretvorila u uzrujano zapo¬ 
maganje bez dublje rezonance. 

G. Afrić je bio Arne. Također u svome elementu bespomoćne, ali energične 
muškosti, g. Afrić je u nijansiranom crescendu svoje fabule stvarao atmosferu 
strahovite napetosti u svakoj slici. Bi'o je neki tamni prijeteći oblak, koji se 
ruši nemilosrdno na tišinu Niskavuorija i utiskuje u duše duboke d(oživijaje. 

U velikom ansamblu je vanredno dobro igrao Simolu g. Maričić, dok se župnik 
g. Mirjeva pretvorio sav u neku šećerastu afekciju. 

Redatelj Ka Mesarić, koji je preveo komad, dao nam je jednu od najboljih 
svojih predstava. D. 2. 

MILAN OGRIZOVIC: SLAVA NJIMA 

(Dramska ilustracija Bukovčeve zavjese). 

Prigodom svečane predstave, koju je kazališno članstvo d zagrebačka filhar- 
m(onija pod pokroviteljstvom dra Vlatka Mačka održala dne 19. lipnja, izvedena je 
u režiji dra Branka Gavelle ova simpatična i originalna dramska ilustracija poznate 
i popularne Bukovčeve zavjese. 

Zamoljen od dna Andrića, da napiše neki proslov prigodom desetgodišnjice 
otvorenja nove kazališne zgrade, Ogrizovič je na brzu ruku, rutinom kazališnoga 
čovjeka, napisao ovu prigodnicu. Bez veće umjetničke vrijednosti ipak je »Slava 
njima« toliko originalna, patriotski topla, iskrena i zahvalna scenska slika, da smo 
svi zahvalni dru Gavelli, što je sa vanređnim talentom za sretne grupacije i za 
poseban nutarnji elan, oživilo ovu stvar i čini se definitivno je spasio od zaboravi. 

U formi predstavljanja Gunduliću govore svi ilirski prvaci, a njihov govor i 
muzička pratnja uz to> krasna je poetsko-historijska evokacija značajnih đanai hrvat¬ 
skoga preporoda. 

Kako se mi danas nalazimo u fazi novoga preporoda, to nam ilirske popijevke 
i često puta naivne riječi naših »Birača« padaju svježe na srce i opet se ponovno 
doimlju, a Ogrizovič je imao hrvatskoga srca, da njegova riječ eto i danas, pa 
makar u formi prigodnice osvaja i zanosi. 

Inače je čitava ova proslava imala karakter »preporoda« hrvatskoga kazališta iz 
1939. i to je možda najveći uspjeh novoga ravnatelja drame g. Mate Grkovića, čiji 
se nastup već vidno osjetio na repertoiru. Vivat! D. 2. 


SO’diatM pakceli 

PREDNOSTI KOJE RADNICIMA DAJE RADNIČKO ZAKONODAVSTVO 
U SOVJETSKOJ RUSIJI 

Reforma za kojom teži marksistička nauka prvenstveno je usmjerena na po¬ 
boljšanje životnih prilika radništva, koje se po toj nauci izrabljuje u kapitali¬ 
stičkom gospodarskom sistemu, poradi same njegove strukture. Zato se je marksizam 
svom žestinom oborio na ovaj sistem, tražeći njegovu potpunu preobrazbu u kolek- 
tivistički gospodarski sistem, u kojem će radnici, odnosno radnička zajednica biti 
gospodarem svih proizvodnih sredstava. Na taj način uređeni gospodarski sistem 
dat će sve prihode proizvodnje onima, koji daju svoj rad. 

Kako cijelom proizvodnjom upravlja država, koja je isključivo proleterska 
i radnička, trebalo bi očekivati, da će to radništvo putem svoje države doći do 
onakovog socijalnog zakonodavstva, koje će mu dati veće i bolje pogodnosti, nego 
što ih radnicima daje socijalno zakonodavstvo u kapitalističkim državama. Sovjet¬ 
ska Rusija je bez sumnje jedna država, u kojoj je proveden kolektivistički gospo¬ 
darski sistem u svrhu odstranjivanja izrabljivan^ radničkih masa, kako se ono 
provodi u kapitalističkom sistemu. Međutim ovaj se cilj nije postigao, barem što 
se tiče položaja radnika. 

Položaj radnika, općenito uzevši, mnogo je teži već poradi toga, što su Sva 
poduzeća u vlasništvu države, pa ako radnik jedamput izgubi posao, onda ga vrlo 
teško ponovno dobiva, pogotovu ako je u jednom poduzeću bio otpušten zbog 
kazne, a treba znati, da su za samo najmanje zakašnjenje određene velike kazne. 
Tako je predviđena kazna, osim ukora i ukora sa opomenom o otpustu, i postav¬ 
ljanje na niži i slabije plaćeni položaj i konačno otpust. U tom smislu izdano je 
vrlo mnogo odredaba, te je upravo neobično kako se događa, da su radnici u tako 
velikoj mjeri nedisciplinirani u radu za isključivo svoje dobro, a ne kapitaliste! 

Radnicima se onemogućuje da pređu iz jednoga poduzeća u drugo time, da im 
se stanovita prava zajamčuju služenjem u istom poduzeću. 

U radničke knjižice, koje moraju imati svi radnici mora biti naveden razlog 
otpusta iz službe, pa je razumljivo da to ima odlučno značenje kod primanja u 
drugo poduzeće. A kako su ova poduzeća pod jednom upravom, nije teško pogoditi, 
kako dugo moraju mnogi radnici tražiti novo uposlenje. 

Iznijet ćemo neke značajnije odredbe o pogodnostima radnika, koje im daje 
sovjetsko radničko zakonodavstvo, koje bi, uzevši u obzir što je gore rečeno, 
moralo biti najnaprednije. (Podaci su uzeti iz »Socijalnog Arhiva« god. 1939,. br. 
3— i. Al. Vegner: Najnovije mjere, radničkog zakonodavstva u Rusiji str. 112 i si.). 

Pravo na rentu za slučaj iznemoglosti stiče radnik nakon određenog karenčnog 
roka, koji se određuje prema godinama starosti kako slijedi: 

Trajanje zaposlenja koje daje pravo na rentu: 



za muškarce 

za ženske 

za radove 
pod zemljom 

20—22 god. 

3 god. 

2 god. 

2 god. 

22—25 „ 

4 „ 

3 „ 

3 „ 

25—30 „ 

6 „ 

4 „ 

4 „ 

30—35 „ 

8 „ 

5 „ 

5 ,, 

35—40 „ 

10 „ 

7 „ 

6 

40—45 „ 

12 „ 

9 

7 

45—50 „ 

14 „ 

U „ 

8 „ 

50—55 „ 

16 „ 

13 „ 

10 

55—60 „ 

18 „ 

14 „ 

12 „ 

preko 60 „ 

20 „ 

15 „ 

14 „ 


Rente iznose: Za radnike, koji su .radili pod zemljom ili u poslovima štetnim 
po zdravlje, ako nemaju obiteljskih članova, sposobnih za rad 50 ruhaOja; ako imaju 
jednog za rad nesposobnog obiteljskog člana 60 rubalja.; za. dva i više članova 75 
rubalja. Za radnike, koji su radili u strojarskoj, topionickoj, rudarskoj, električnoj 
kemijskoj, industriji, industriji nafte, te vodnom i željezničkom saobraćaju: 40 
odnosno 50, odnosno. 60 rubalja, već prema gore označenom obiteljskom stanju. 

Za radnike u ostalim granama industrije: 25. rubalja, bez obzira na obiteljsko 
stanje. Obitelji, koje su izgubile branioca, a imaju jednog za rad nesposobnog obi¬ 
teljskog člana dobivaju 30 rubalja, a ako imaju dva 114 više ovakovih članova, 
dobivaju 40 rubalja. 

Ove se rente povećavaju, ako je radnik bio zaposlen neko određeno vrijeme 
u istom poduzeću. Ovo povećanje iznosi 10—25% za vrijeme od 3 do 15 godina, 
već prema tome u kojoj je vrsti poduzeća radnik bio zaposlen. 

Prema govoru Staljina na XVIII. kongresu kom. stranke u ožujku ove godine 
prosječna mjesečna zarada industrijskog radnika iznosila je 1938 godine 287 rubalja 
i 25 kop. 

Uzmu li se pri tome još u obzir cijene živežnih namirnica, koje su vrlo visoke, 
tako primjerice kg crnog kruha stoji 0,85—1 rublja, govedsko meso 12 rubalja kg, 
onda je posve jasno, da su ove rente, koje radnici dobivaju vrlo malene, čak 
neznatne. 

Ove se rente povećavaju, ako je radnik bio zaposlen neko određeno vrijeme 
prema tome u kojoj je svrsi poduzeća radnik bio zaposlen. 

Pravo na hranannu stiče radnik tek nakon 6 mjeseci neprekidnog rada,, ako 
je otpušten iz posla radi prekršaja radne discipline ili ako je po vlastitoj želji na¬ 
pustio rad. 

Kod nas po zak. o osiguranju radnika hrana rana ne zavisi odi traganja zapo¬ 
slenja. Pravo na hranarinu pripada radniku odmah kad je stupio u posao,' po kojem 
je obvezan na osiguranje, makar da niije prijava na osiguranje izvršena. Hratiarina 
iznosi dvije trećine osigurane nadnice koja se ravna po nadničkim razredima. Ispla¬ 
ćuje se za radnu nesposobnost, koja traje duže od tri dlana. U Sovjetskoj Rusiji 
iznos branairine zavisi od. trajanja zaposlenja u poduzeću i to: 
preko 6 god. 100% odraslima 
od 3 do 6 god. 80% odraslima, 
od 2 do 3. god. 60% odraslima 
do 2 god. 50% odraslima 

Nepuno! j etnim radnicima iznosi ona od dvije godine do preko 6 godina upo- 
slenja 80%, a do dvije godine uposlenja 600 0 /. Radnicima uposlenim pod zemljom 
iznosi hranarina od dvije godine pa do preko 6 godina uposlenja 100%, a do dvije 
godine 6OO/ 0 . Oni radnici koji nisu začlanjeni u radničkim sindikatima dobivaju 
polovicu gore označenih iznosa. 

Od rada- se oslobađaju trudne %££££ ZTZ* 

daju pogodnosti ženama, a poslije porođaja dajuse pogodn 

28 da po SSSJST, iS5- U -dS daju se u ^ 

" r ° da " Zak ° nU ° radn3ama 
pravo na punu plaću od_^fp^dajadnicima, istom poslije 11 mjeseci, -neprekid¬ 
nog 

srajssr..-** ~ tok, ° m pr ° šie 

godine bili uposleni nedjeljom. . , radnicima, ako su u istom podu- 

Pravo na upućivanje u oporavilišta pripada ra ^ c ’ dvlđena jadnicima 
- „„/Kl- nfliman.ie dvije godine. Ova pogodnost nage bila preaviaena. ra 

zecu. radi' i 1 kQ .. . ovu pogodnost uveo. 

eve do dekreta od 28. XII. S _ d „ radnicima pravo, bolničkog 

Kod. nas po zakonu o osiguranju radrnka po H ječničkoj 

liječenja odmah, dok se promjena, boravka i eanatonjsko ligečenge po 

preporuci daje u granicama financijskih moguonc^. »radnici« imaju u Sovjet- 
Iz ovog pregleda vidi se, da unatoč svog , ^ o z ako““davs t vo u mnogom 

skoj Rusiji njihov socijalni položaj s obzirom usporedili sa 

zaostaje za manje naprednim državama, a rta bl ^ ^ u 0 ;b zir, da 

SSS SST?'US S£ 

!££ S!l£S SoSSTtS PoSdu nije nimak, zavidan prema poiožaju 

radnika u kapitalističkim zemljama, , ča umjesto veliikih uspjeha 

Kolektivizacija odnosno podržavljenje iTočenosti, da upravo 

i blagostanja za radnike dovela je do ta o v ^ gospodarstva -kako da se riješi 
nastaje najvažniji problem svekolikog sovjetskog a ka - 

ovog velikog bala,.ta, od kojeg trpi i privatno poduzeće, ako se u nj uvriježi, 

bova socijalnog položaja mje _ budućnost kako to marksisti govore 

samim radnicima zajamčena ljepša i bolj ’ p. 

neupućenim radničkim masama. 

TEŽAK POLOŽAJ RADNIŠTVA 

Ove godine navršava se deset 

nomska kriza, koja je uzrokovala vebke eto uvijek traju. Tek djelomično 

liku bijedu među radništvom. Njezine P°® > . ^ je i ono vr i c relativno, 

ee opaža, kao da je nastupilo samo i o r t rad ničkih nadnica nije gotovo 

Neuposlenost se je naime nešto smanjila, a porast ra 

ništa ili je tek vrlo malo krenuo „ za vri j e me od 1930. godine, 

Tako je kod nos guhitak na 1 .radmoto 6 911914 665 Prosječno godišnje 

pa do 1937 uključivo, dakle za 7 ^m SacJna Središnjeg ureda za 

sko.ro jednu milijardu dinara. . rema . izn 0 £ i 0 j e l®30 godine 631.194. 

osiguranje radnika 'broj na 1934 godi ne, kada se počinje opet dizati tako, 

Ovaj broj' opadao je postepeno ....’ vi š e nego 1930. godine, 

da je broj uposlenih 1937 iznosio 68.011 i . a u njihov pad ide sve do 

Isto tako postepeno opadaju i osigura 1 > iznosila je osi- 

k«. «*.»»» sr ,1*“«,.» *>• 

gurana nadnica 26,56 din. 19 n ’ ’ ^ a 14 , 40 % manja od one iz 1930 

Prema tome je bila osigurana nadrnca još a , 1&38 u ožujku 

Realna nadnica za Zagreb iznosila je u ožujku 1934. dm , 

din 21,93, t. j. za 5,63% manje. 

S druge strane, opet, troškovi života radnika neprestano su rasli,. Tako su se 
troškovi života za radnika pojedinca u Zagrebu, izraženi u apsolutnim brojevima 
uzevši u pregled isto to razdoblje kao i za realnu nadnicu, povisili od ožujka 1934. 
od 100 na 110,11 u ožujku 1938, a za radnika sa obitelji na 11,78. Iako se 1 povećava 
upoeLenost, pale nadnice se vrlo teško dižu, što je znak, da je ponuda radne snage 
još uvijek velika. Uzmemo li u obzir, da troškovi života rastu poradi poskupljenja 
živežnih namirnica, dobrim dijelom i radi .izvoza, položaj je i uposlenog radništva 
vriLo težak. Nastaje pitanje, odakle ovaj priliv radništva? Priliv radništva u indu¬ 
striju dolazi sve više iz redova seoskog pučanstva, koje je isto tako pogođeno 
krizom, te ne može ma svom, u većini, malom posjedu prehraniti svoju brojnu 
obitelj. Pojedinci su prisiljeni, da odilaze, barem povremeno, na rad izvan sela u 
industriju. Broj ovakovih radnika povećava se, pa oni s jedne strane postaju 
ozbiljna konkurencija stalnom industrijskom radništvu, a s druge strane sve se 
više odalećuju od sela i seoskog života, što također nije bez posljedica, kako za njih 
same, tako i za selo. Ovom pitanju trebalo bi također posvetiti pažnju. 

U velikom dijelu lilndustrije postoji pravo izrabljivanje radništva, te su im nad¬ 
nice vrlo niske. Posebno to vrijedi za šumsku industriju, u kojoj su nadnice vrlo 
malene, a ovu industriju vodi poglavito strani kapital, koji našu domaću radnu 
snagu nemilice eksploatira, iskorišćujućd u oibilmoj mjeri sve nedostatke radničkog 
zaštitnog zakonodavstva. 

Dr. P. 

lica*z emfč i listove. 


Dr. JOSIP HAMM: POSTANAK GLAGOLJSKOG PISMA 

»Nastavni Vjesnik« u br. 1.—5. 1938. donosni vrlo Interesantnu paleo- 
grafsku studiju, koja iz temelja mijenja dosadašnja mišljenja o postanku glagoljice 
»Ja sam za svoja poređenja mogao upotrijebiti svega nekoliko> dobrih faksimila, 
jer naše knjižnice nažalost ne obiluju gotskim djelima (ni faksimilima, a kamo li 
rukopisima). Ali i na osnovi ono nekoliko faksimila mogao sam poslije duljeg 
studija ustanoviti, da je glagoljica grafički kud i kamo bliža gotskom nego li 
grčkom ili bilo kojemu drugom pismu, koje je na Balkanu moglo biti poznato prije 
desetoga stoljeća. Detaljni studij oblika, duktusa i fonetske vrijednosti pojedinih 
glagoljskih i gotskih slova još me je više uvjerio, da glagoljici treba tražiti uzor u 
pismu, koje je sredinom četvrtoga stoljeća sastavljeno za arijanske Gote. Istom 
kad sam ovako, na osnovi paleografskog i gramatičkog istraživanja, došao do prvih 
jasnih rezultata, obratio sam ponovno svu svoju pažnju povijesti, da malo detaljnije 
ispitam historijsku pozadinu jedne eventualne goto-slavenske zajednice na Balkanu, 
koja mi se nekako sama od sebe nametala kao logična posljedica rezultata, do kojih 
sam došao na osnovi paieografske anatlize glagoljskoga pismai, I, kao što će se odmah 
vidjeti, nisam sle u svojim, predmnijevanjima prevario.« 

»Uzmemo li k tome u obzir, da j ! .e glagoljica mogla biti nekoliko stoljeća sta¬ 
rija od najstarijih pisanih ili klesanih spomenika, i da je svakako bila starija od 
sv. Braće, onda se i cijela ta teorija rasplinjuje u ništa, kao što su se u prošlosti 
rasplinule i tolike druge hipoteze o postanku glagoljskog alfabeta.« 


NARUČITE ODMAH NOVU KNJIGU POTREBNU SVIMA! 

»SEKSUALNI PROBLEMI« 

Izdanje kolekcije »Istina i život«. Zagreb, 1939. 

Pošto je Jacques de Lacretelle, član Francuske Akademije postavio problem 
ii najopćenitijim crtama, da istakne njegovu važnost, u prvom dijelu se ispituju 
odnosi između »seksualnosti i ličnosti«. Andre Berge tumači položaj »Djeteta pred 
spolnim problemom«; Xavier de Lignac iznosi izvrsna opažanja o »Odnosima 
između seksualnoga života i ličnosti«. Kako ce u više navrata u ovoj knjizi biti 
govora o Freudu i njegovoj školi, to je psihoanalitičar Theo Chentrier kritički 
izložio freuđovsko stajalište pod naslovom »Seksualnost i ličnost po Freudu«. Zatim 
Tristan de Athayđe, psiholog iz Brazilije, proučava principe eugenike i iznosi 
njezine zablude. 

U drugom se dijelu, pod natpisom »Seksualnost i moral« raspravlja o moralnom 
gledištu. »Biologija i seksualni moral« se zove studija O. Monchanina, a »Seksu¬ 
alna higijena ili seksualni moral« studija B. Lavauda; ljudi su to čvrsta pogleda, 
a i čvrsta uvjerenja. 

Budući da spolni život nije samo dio individualnoga života, nego on zauzimlje 
vrlo važno mjesto i u ljudskom društvu, to je u trećem dijelu glasoviti francuski 
»personalista« Pierre H. Simon proučio ovaj dio pitanja obzirom na »Brak i 
društvo«, a liječnik Rene Biot obzirom na »Prostituciju«. 

četvrti dio je posvećen spiritualnom čovjeku. Glasoviti psiholog Gustave 
Thibon pokazuje u studiji »Osjeti i duh« koliko osjećaji djeluju u duhovnim 
nastojanjima čovjekovim; pastor Roland de Purry upoređuje zemaljsku ljubav i 
ljubav prema Bogu u originalnoj studiji »Eros i agape«; veliki njemački filozof 
Peter Wust dokazuje nam u divnom članku »Metafizičku misiju žene«, a napokon 
slavni Maurice Zunđel, kojega u Francuskoj poređuju sa Claudelom prikazuje 
kontemplativno-poetskim stilom »Ljubav kao sakramenat«. 

Peti dio sačinjava sintetičko-filozofcki pogled na modernoga čovjeka i modernu 
kulturu, koja se guši u seksualnoj anarhiji. To je »Poživinčeni sud o čovjeku« 
od Daniela Ropsa. 

Cijena je knjizi 35 Din, uvezano 45 Din. Tko naruči i prvu i drugu knjigu, 
dobiva obadvije skupa za 60 Din, uvezano 80 Din. 

Naručuje se na adresu: Jeronim Malinar, Zagreb, Trg Kralja Tomislava 21, 

SVE PRIJATELJE 

HRVATSKE SMOTRE 

molimo, da nam pošalju adrese 
novih pretplatnika 



»Hrvatska Smotra« izlazi jednom mjesečno. List izdaje konzorcij »Hrvatske Smotre«. 
Predstavnik konzorcija i odgovorni urednik Mato Nikšić, Zagreb, Vinogradska c. 
br. 60b. Predstavnik ređakcionog odbora I. Oršanić, Nova Ves 40. Predstavnik 
uprave Stipe Mosner, Zagreb, Mošinskoga ul. 10. Uprava »Hrvatske Smotre« 
nalazi se u Zagrebu, Nova Ve9 40. 


OBNOVITE PRETPLATU 

r roizvodnja 
okolade 

ZAGREB 

JurižICeva ulica 16 
Telefon 85-66 


PROIZVODI SVE VRSTI ČOKOLADE 
ZA JELO I KUHANJE 


POKUćTVO 


KRUUAC 


L. GRIVIČIĆ 

Ilica 10 ZAGREB Ilica 10 


SVILA PLATNO ŠTOF 

ČARAPE GUMBI 
RUKAVICE 

Tisak „Tipografija” d. d., Zagreb. — Za tiskaru odgovara Ivan Ivanković, Selska cesta 47. 















